
WOONSPE  ITAKIHNA. 


WOONSPE  1. 

SAMUEL  QA  HUNKU  WA&TE. 

Hoksipidan,  wicinyanpidan,  Israel  oyate  kin 
Kanan  makoce  kin  en  token  upi,  qa  taku  akipapi 
he  wowapi  wakan  kin  en  oyakapi.  Jo^uwa  te  cin 
iyohakam  taku  akipapi  kin  ociciyakapi  kte. 

Unkan  hehan  tuwe  wicastayatapi  un  he.  Wa- 
kantanka  Wicastayatapi  iyotan  kin  hee.  Josuwa 
he  wicastayatapi  un  he.  Josuwa  he  wicastayata- 
pi  sni ;  tuka  oyate  kin  token  econpi  kta  Wakan- 
tanka  cin  kin  he  oyagkiya.  Qa  J osuwa  te  cin  iyo¬ 
hakam,  ake  wanji  tokeca  Wakan  tanka  woyagkiya. 

Siloh  otonwe  kin  en  olina  wosnapi  wokeya  kin 
heca  wan  han,  qa  he  en  woSna  itancan  kin  ti. 
WoSna  itancan  kin  Eli  eciyapi.  Eli  he  wicaSta 
waste  liinca.  Oyate  kin  wicota  omaka  otoiyohi 
otonwe  kin  he  en  wosna  ai,  qa  Wakan  tanka  oho- 
dapi  ece. 

Oyate  woSna  ai  ece  kin  he  en  opeya  wicaSta 

wan  tawicu  nonpa.  Tuka  he  wanakaja.  qa  he  wo- 
ahtani  tanka,  hecen  dehan  tuwedan  tawicu  nonpa 
6ni. 

Tawicu  kin  unma  winohinca  wa6te,  he  Hannah 
eciyapi ;  tuka  Hannah  cinca  nica.  Qa  tawicu  un¬ 
ma  kin  he  6ica,  tuka  he  cinca  ota.  Winohinca 
sice  ciqon  he  Hannah  ilialia  qa  heciya ;  Hannah 
Wakan tanka  6icedaka  nakaes  cinca  nin  un  ce,  eya. 
Tuka  he  hecetu  &ni.  Wakan  tanka  Hannah  wa6te- 
daka.  Winohinca  sice  cin  hena  heya  eca,  Hannah 

onsika  tuktekten  on  ceya  ece. 

/ 

Ake  Hannah  Siloh  otonwe  kin  en  u;  unkan 
winohinca  unma  qon  he  ake  ilialia.  Tuka  Hannah 
wo  snap  i  wokeya  kin  mahen  i,  qa  Wakantanka  ce- 
kiya.  He  icunhan  Eli  wokeya  kin  timahen  yanka- 
Unkan  Hannah  ceya  un  kin  heon  i£ta  kin  popo, 
qa  ho  onsiiciya  wocekiye  eya.  Hannah  ista  popo 
kin  he  Eli  wanyaka,  unkan  minima  ota  yatkan  on 
hececa  kecin ;  qa,  Tokeca  e  minima  ota  datkan  he, 
eciya.  Wicota  ehna  heciya  heon  Hannah  nina 
isteca.  Tuka  Hannah  i&  itkom  ho  onsiiciya  ayu- 
pte  ca,  minima  mdatke  sni  ce,  eya ;  iyomakisice  cin 
on  Wakantanka  cekiya  waun  ce,  eya. 

Hehan  Eli  he  nalion  kin  on  ihnahna  okiye  ca 
heya  ;  Tokin  Wakantanka  taku  iceyakiye  cin  ani- 
yupten,  eciya. 

Hannah  taku  icekiya  he.  HokSiyopa  wanji 
yuhe  kta  he  icekiya  ;  qa  wanji  yuhe  cinhan  Wa- 

lean  tanka  qu,  qa  iye  icaliye  ca  oie  kin  yaotanin 
kta  he  icekiya. 

Hehan  Hannah  Eli  ihnahna  okiye  ein  on  iyu- 
6kin,  qa  istamnihanpe  kpakinte  ca,  tiyata  ki,  qa 
nina  iyu&kiniciya.  Iho,  micinca,  taku  wanjidan 
on  wicocante  waste,  wocekiye  kin  hee.  Tohan 
iyonicisicapi,  qa  is  waniyazankapi,  qa  is  wowi- 


f^tcee  wanji  en  aniupi  kinhan,  nina  Wakan tanka 
cekiya  po. 

Hehan  Hannah  Siloh  etanhan  kihde  ca  Kanan 
ekta  ki.  Unkan  hoksin  yuha.  Hoksidan  wan  yu- 

he  ca  Samuel  eya  caston,  Wakan  tanka  icekiye  ci- 
qon  hee.  Unkan  tohanyan  Samuel  hoksiyopa  kin 
hehanyan  Hannah  Siloh  ekta  ye  sni.  Tuka  wanna 
hoksidan  kin  waniyetu  yamni  topa  ecetu  qehan, 

P 

hehan  Siloh  ekta  kici  ya. 

Hannah  hoksin  yuhe  cinhan  token  Wakan  tan¬ 
ka  iwahoye  ciqon  he  akiktonje  sni.  Cinca  kin 
nina  wa^tekidaka  heon  etanhan  Wakan  tanka  en 
icage  cinhan  waste,  qa  oie  kin  yaotanin  kte  cin  he 
Hannah  cin.  Hecen  wosna  itancan  kin  Eli  he  qn ; 
qa  heciya ;  Eya  winoliinca  wan  wosnapi  wokeya 
kin  en  cekiya  hi  wandake  ciqon  he  miye  ce,  eya. 
Hoksiyopa  kin  de  Wakan  tanka  maqu  kta  icewa- 
kiya.  Unkan  maqu  ce.  Tuka  ake  iye  icaliye  cin¬ 
han  waste  kta.  He  wacin  heon  etanhan  duhe  kta 
e  cicahi  ce,  eya. 

Hecen  Eli  hoksidan  qon  yuha.  Hehan  Han¬ 
nah  isnana  kihde  ca  hihnaku  kin  ekta  ki.  Qa 
Wakan  tanka  taku  icekiya,  unkan  qu  kin,  heon 
yatan  qa  woyatan  odowan  wan  ahiyaya. 

Unkan  ake  cinca  wanhdag  hi  ece  he.  Han, 
omaka  otoiyohi  wanhdag  hi,  qa  wokoyake  kahi 
ece.  Hehan  ovate  kin  token  oihduzeyapi  kin  he 
iyecen  Samuel  ihduza ;  minihuha  zimzipedan  kin 
heca  koyake  ca  tawokoyake  kin  hanska,  siha  kin 
ekta  aiyahdeya  koyaka. 

Unkan  Wakantanka  Taniya  Wakan  kin  Sam¬ 
uel  cante  kin  ekta  ehnaka.  Heon  tolitani  kin  nina 

wastedaka.  Qa  tohan  wokeya  kin  ohna  wosnapi 
eca,  wosna  itancan  qa  oyate  kin  nina  Wakan  tanka 
yatanpi  nalion,  qa  wanyake  cin  hena  on  sanpa 
waste  icali  aya.  Qa  oyate  kin  Samuel  wasteda- 
kapi.  Hannah  cinca  wanhdag  hi,  qa  hena  nalion 
eca  on  sanpa  iyuskin  ece. 

Ilio,  micinca,  nis  eya  niwa^tepi  kinhan,  heon 
nihunkakepi  kin  iyuskin  wicayayapi  kta,  qa  iyo- 
tan  Jesus  Itancan  kin  iyokipi  kta,  qa  nakun  ma- 
lipiya  oyate  kin. 

Samuel  token  hoksiyopa  waste  kin  he  iyecen 
nis  Wakan  tanka  en  woonspe  ode  po. 


WOONSPE  2. 

SAMUEL  WOKCAN  CISTINNA  KIN. 

Samuel  Eli  kici  Siloh  en  ti  nayahonpi  qon. 
Wosnapi  wokeya  kin  ohna  tipi  &ni,  tuka  icalida 
wakeya  otipi. 

Eli  cinca  nonpa ;  qa  napin  wanna  koskapi,  qa 
wosnapi  itancan  kin  hecapi.  Unkan  Eli  wicasta 
waste  kin  heon  is  eya  cinca  kin  napin  iyececapi 
kecannipi  nace.  Tuka  napin  wica&ta  olian  sica 
hecapi;  qa  Wakan  tanka  ohodapi  sni,  qa  iye  taku 
imagagaiciyapi,  qa  iyokipipi  ecedan  econpi. 

Hecen  Eli  iye  wicasta  wa6te,  tuka  cinca  kin 

napin  sicapi.  Eli  cinca  kin  hececapi,  tuka  nina 
anawicapte  sni  kin  lieon  Eli  tanyan  econ  sni. 

Wicasta  owasin  cinca  taku  sica  econ  kinhan 
iyopekiye  kta.  Ecin  tuwe  liecon  sni  kinhan  okin- 
ni  cinca  wan  teliinda  est.a  AVakansica  ti  kin  en 
iyohpaye  cinhan  he  teliike. 

Iho,  heon  etanhan,  micinca,  nis  eya  tohan  taku 
sica  ecanonpi  kinhan,  nihunkakepi  kin  nicapsin- 
psintapi  kte  cin  he  hecetu. 

Eli  cinca  taku  sica  econpi  kin  liena  nahon  eca 
on  wahokonwicakiye  ca  hewicakiya ;  Micinksi  Wa- 
kantanka  iyokipiyayapi  sni  ce.  Okinni  canniyeni- 
yanpi  kinhan  kakisniyanpi  kta  ce,  ewicakiya  kes, 
nakun  anagoptanpi  sni. 

Unkan  wicasta  wan  waste  Eli  en  hi  qa  heciya ; 
Wakantanka  canteptanyan  ce  ;  tokata  anpetu  wan 
en  nicinca  napin  wicaktepi  kta  ce,  eya. 

Eli  he  nahon  kin  on  nina  icansica.  Eli  cinca 
nina  wahokonwicakiye  6ni  kin  heon  Wakantanka 
iyokipi  sni ;  tuka  Eli  iye  kin  wicasta  waste  kin 
heon  Wakantanka  wastedaka. 

Eli  qa  Samuel  kinunkankiya  ohehdepi.  Unkan 
hanyetu  wan  en  wanna  iwankapi  kin  hehantu, 
Samuel  wicaho  nahon ;  Samuel,  Samuel,  eya.  Un¬ 
kan  is,  De  miye  ce,  eya.  Eli  hee  kecin.  Samuel 
hok^idan  waste  nalcaes,  Eli  iyokipiye  kte  cin  he 
ape  wiyeya  un,  heon  kohanna  ekta  i  qa ;  Taku  he 
yaka  he,  eya.  Tuka  Eli  is  ayupte  ca,  He  miye 

6ni  ce,  eya.  Hecen  alee  Samuel  iye  tohe  kin  en 
kiwanka. 

Tuka  ake  iecadan  tuwe  kipan  qa,  Samuel,  eya. 
Ake  Eli  elcta  i,  qa,  He  niye  mayakipan  lie,  eciya. 
Tuka  Eli  i6  ayupte  ca,  Micinksi  he  miye  sni  ce, 
ekta  kiwanka  wo,  eciya.  Qa  ake  Samuel  ekta  ki¬ 
wanka.  Tuka  ake  ecahankeya  tuwe,  Samuel,  eya. 
Hantu  qe&  Eli  hee  liinca  kecin,  qa  Eli  ekta  i  qa ; 
Ho  de  miye  ce ;  he  niye  miyeco  ce,  eya.  Samuel 
tuwe  kipan  ece  kin  Eli  he  tuwe  kin  sdonya.  Mi¬ 
cinksi  he  tuwe  kin  sdonyaya  he.  Itancan  kin  hee 
ce,  eya.  Hehan  Eli  Samuel  heciya ;  Ekta  kiwan¬ 
ka  wo,  qa  ake  eye  cinhan,  Itancan  nitaokiye  niho 
kin  nahon  ce,  eya  wo,  eciya. 

Ake  Samuel  ekta  kiwanke  cin  iecadan,  Itancan 
kin  ikiyedan  hinajin,  qa ;  Samuel,  Samuel,  eya. 
Hehan  Samuel  ayupte  ca ;  Itancan,  niho  kin  nitao¬ 
kiye  nahon  ce,  eya.  He  itokam  tohinni  Wakan- 
tanka  Samuel  okiye  sni ;  heon  etanhan  taku  nahon 
kta  cantokpani;  tuka  hehan  nahon,  unkan  Eli  on 
etanhan  taku  wanji  iyoki&ca  nahon. 

Wakantanka  Samuel  heciya;  Eli  cinca  kin  si- 
capi,  tuka  nina  wahokonwicakiye  sni  kin  heon 
etanhan,  ito,  kohan  kaki&wicawaye  kta  ce,  eya. 
Wakantanka  Samuel  taku  eciye  cin  ya^tan  qehan, 
ake  Samuel  ecen  kiwanka.  Samuel  Wakantanka 
taku  eciye  qon  he  Eli  okiciyake  kte  cin  itonpa. 

Ihanhanna  Samuel  kikta,  tuka  Eli  yanke  cin 

en  i  sni ;  wokeya  kin  mahen  wicolian  hena  econ 
ece  qon  hena  econ.  Hehan  Eli  Samuel  kico,  qa 
hinhan  Wakan tanka  taku  okiyake  cin  lie  takudan 
analibe  sni  okiciyake  kta  icekiya.  Unkan  Wakan- 
tanka  taku  Samuel  eciye  cin  owasin  Eli  okiyaka. 

Hehan  Eli  he  nahon  kin  on  nina  icansica,  cin- 
ca  kin  sicapi  tuka  nina  wahokonwicakiye  sni,  qa 
Wakan  tanka  iyokipiye  sni  kin  heon.  Hehan  Eli 
ho  on£iiciya  ayupte  ca  lieya  ;  lye  Itancan  kin  to¬ 
ken  iyokipi  ldnhan  ecen  econ  nunwe,  eya.  Eli 
Wakan  tanka  nina  wa£tedaka,  tuka  heceedan  on 
tanyan  econ  sni. 

He  iyohakam  Wakantanka  taku  econ  kta  eca, 
itokam  Samuel  okiyake  ca ;  Samuel  is  iyoopta 
oyate  kin  owicakiyaka  ece.  Qa  taku  oyake  cin 
owasin  iyecetu  ece,  liecen  hetanhan  Samuel  Waa- 
yata  heca. 

Samuel  taku  oyaka  eca  he  oyate  kin  woana- 
goptan  yapi.  Heca  kes  nakun  apa  iyowinye  sni 
taku  6ica  econpi.  Siloh  en  oyate  unpi  kin  Wa¬ 
kantanka  iyokipiyapi  £ni,  heon  kohanna  i£  e}ra 
Wakantanka  iyopewicaye  kta,  Eli  cinca  kin  hena 
om.  Tuka  Wakantanka  Samuel  wastedaka,  hecen 
Samuel  iyuskiniciya. 

Iho,  micinca,  tokin  mi^  Wakantanka  waste- 
madake  ce^,  ecannipi  kinhan,  ni^  wa^teyadakapi, 
qa  taku  iyokipi  eceedan  ayakitapi  kinhan,  hecen 
wa^tenida  kta.  Iye  Wakantanka  heya;  Tona 

wa^temadakapi  kin  mis  eya  wastewicawakida  ce. 
Samuel  hoksiyopa  wa6te  kin,  nis  iyecen  Wakan- 
tanka  nina  cekiya  po. 


WOONSPE  3. 

SAMUEL  QA  WAKANTANKA  KOKA  TAWA. 

Wakantanka  Eli  cinca  kin  token  kakiswicaye 
cin  he  nayalionpi  kta.  Tuka  tokaheya  oyate  wan 
Pilistim  ewicakiyapi  kin  he  owicamdake  kta. 

Pilistim  oyate  kin  Kanan  makoce  kin  ahanke- 
ya  tonwanyanpi.  Tuka  oyate  kin  he  sicapi,  qa 
wakagapi  ohodapi,  qa  Israel  oyate  kin  tokawica- 
yapi,  qa  taku  yuhapi  ko  wicakipi  ece.  Tuka  Israel 
oyate  Wakan  tanka  awanwicayaka  heon  etanhan 
Pilistim  kin  kinnniwicayapi  6ni ;  tuka  wanna  Is¬ 
rael  Wakantanka  iyokipiyapi  sni. 

Anpetu  wan  Pilistim  wicota  zuya  u,  qa  ahiti. 
Israel  he  nakihonpi,  unkan  i6  eya  piiciyapi,  qa 
itkowicakipapi  qa  om  ocitaninyan  etipi.  Qa  ihan- 
lianna  hehan  om  kicizapi.  Unkan  unma  tukte  ohi- 
yapi  he.  Pilistim  e  ohiyapi.  Israel  wanna  Wa¬ 
kantanka  owicakiye  sni,  heon  etanhan  nina  yusin- 
yayapi  qa  nakipapi. 

Israel  wahtanipi  kin  on  iyopeiciyapi,  qa  Wa¬ 
kantanka  nina  cekiyapi  kta  iyece'capi,  tuka  nakun 
heconpi  ^ni.  Qa  heyapi;  Wakantanka  Koka  ta- 

wa  kin  lie  huweya  miye ;  he  den  yanka  unkan £ 
unkiye  ohiunyanpi  kta  tuka  ce;  eyapi. 

Koka  kin  he  oyanke  kagapi,  qa  akapatanhan 
kin  owancaya  mazaskazi  kin  heca.  Unkan  he  tu- 
ktekten  Wakan tanka  mahpiya  sapa  wan  akahpa 
ece.  Tuka  Koka  kin  he  oyate  niwicaye  kte  cin 
hee  sni.  Wakan  tanka  he  oyate  niwicaye  kte  cin 
hee. 

Hehan  Israel  Siloh  ekta  tuwe  yesipi,  qa  Koka 
qon  he  iye  tipi  kin  en  wicakaupi  kta  cinpi.  Un¬ 
kan  Eli  cinca  qon  heepi  Koka  qon  wanna  aupi. 
Israel  he  wanyakapi  kin  on  nina  iyu6kinpi  qa  iya- 
ki^api.  Nina  iyakisapi  kin  hecen  tehan  tanhan 
tanin.  Qa  Pilistim  he  nahonpi  qa  heyapi ;  He 
taku  e  on  hecen  Israel  iyakisapi  hwo,  eyapi.  Un¬ 
kan  hehan  nahonpi. 

Wakan  tanka  Koka  tawa  qon  he  Israel  wica- 
kicicaupi  ce,  eyapi,  Pilistim  he  nahonpi,  unkan 
nina  wikopapi,  qa  heyapi ;  Wakantanka  Paro  tao- 
yate  ora  awihnuniwicaye  ciqon  ake  dehan  Israel 
owicakiya  ehantanhan  unki^  eya  iyecen  awiun- 
hnunipi  kta  nace,  hecen  token  unhanpi  kta  he, 
eyapi. 

Tuka  ake§  heyapi ;  Ho  miye,  heca  e6ta  ipajin- 
yan  token  waun^akapi  wicunkizapi  kte,  eyapi. 
Qa  ake  om  kicizapi  he  icunhan  Koka  kin  wo^na 
itancanpi  kin  en  ahipi. 

Tuka  Wakantanka  Israel  dwicakiye  &ni;  he- 


SAMUEL  QA  WAKANTANKA  KOKA  TAW  A.  15 

cen  iyayewicayapi  qa  ota  wicaktepi ;  qa  Eli  cinca 
kin  napin  nakun  wicaktepi;  Wakantanka  hecen 
eye  ciqon  iyecetu. 

Helian  Koka  kin  he  Pilistim  icupi.  He  icupi  kin 
on  nina  iyu6kinpi,  qa  iye  totonwepi  kin  ekta  akipi. 

Eli  i&  okicize  kin  ekta  hi  6ni.  Siloh  ekta  ti 
kin  e  heciya  yanka.  Koka  kin  he  okicize  ekta 
eyayapi  kin  heon  nina  icantesica,  qa  token  econpi 
kte  cin  he  nalion  cantokpani  yanka.  Siloh  en  con- 
ka^ke  tiyopa  kin  hen  tewanliankan  oyankeye  ca 
he  akan  yanka. 

Hehan  okicize  kin  eciyatanhan  wanji  waliosi 
u.  Watu^ekseca  pa  kin  aihdada,  qa  tawokoyake 
nakun  aihdupote  ca,  canku  ohna  dus  u.  Wicota 
wicaktepi  ho£i  u  kin  heon  hecon.  He  ehan  wa6i- 
hdapi  eca  hecen  econpi  ece.  Wica6ta  kin  he  hecen 
u,  tuka  Eli  wanna  wicaliinca,  qa  i^tagonge  nakae4 
wanyake  6ni ;  ecen  wica^ta  qon  he  Siloh  otonwe 
kin  ehna  ahioyaka.  Hehan  oyate  kin  nina  wica- 
ceye  cin  Eli  is  hehan  nalion,  qa  wiwanga. 

Unkan  wica^ta  qon  he  ayupte  ca  heya ;  Kici- 
zapi  tuka  Israel  iyayewicayapi,  qa  wicota  wica¬ 
ktepi,  qa  nicinca  kin  napin  nakun  wicaktepi  ce ; 
qa  Koka  qon  he  nakun  Pilistim  icupi  ce,  eya. 

Eli  he  nalion  kin  on  nina  iyokisica ;  qa  he 
icunhan  tehan  wankantuya  yanka,  tuka  ilieyatan- 
han  takudan  kaicinyan  yanke  sni ;  hecen  heciya- 
tanhan  ohinlipaye  ca  tahu  paksa. 

ELI  TE  CIN. 


Hehan  Samuel  Eli  ta  nalion  kin  heon  nina 
iyoki&ica.  Unkan  Eli  nagi  kin  toki  un  he.  Eli 
Wakantanka  nina  wasteclaka,  hecen  wanna  ti  kin 
ekta  un.  Wakantanka  Eli  walitani  kin  owasin 
kicicajuju,  te  sni  itokam. 

Unkan  Eli  cinca  kin  is  nagipi  kin  toki  yapi 
he.  Okpaza  wiconte  ekta  iyayapi.  Ecin  walita- 
nipi  tuka  Wakantanka  wicakicicajuju  ,4ni  ecen 
tapi. 


SAMUEL,  QA  DAG  ON  WAKAGAPI  KIN.  17 


WOONSPE  4. 

SAMUEL,  QA  DAGON  WAKAGAPI  KIN. 

Pilistim  ovate  kin  Koka  qon  he  akipi  kin  he 
nina  iyokipiiciyapi.  Wakan  tanka  eceedan  wakan 
qa  iyotan  kin  Pilistim  he  sdonyapi,  tuka  heconpi- 

Unkan  iye  totonwepi  kin  en  wakagapi  tipi 
wan  hdepi,  qa  Koka  akipi  qon  he  wakagapi  tipi 
kin  en  ehnakapi.  Iye  wakagapi  wan  kagapi,  wi- 
easta  iyecen  okagapi,  qa  Dagon  eya  castonpi ;  qa 
wakagapi  tipi  kin  en  oyanke  wan  tehanwankan- 
tuya  kicagapi,  qa  he  en  hdepi,  qa  he  nina  ohoki- 
dapi- 

Hehan  ihanlianna  qelian  wakagapi  tipi  kin 
wanhdag  ipi.  Tuka  iye  wakagapi  tawapi  qon  he 
hinlipaye  ca  Wakan  tanka  Koka  tawa  kin  itokam 
ohdapsinyan  wanka  wanhdakapi. 

Unkan  he  tmve  Dagon  hecen  ehpeya  he.  Wa¬ 
kan  tanka  hee  hecon.  Wakagapi  kin  liena  taku 
sni,  tuka  ohodapi  kin  he  sdonyapi  ein  heon  etan- 
han  hecon. 

Tuka  Pilistim  Wakantanka  hee  hinca  hecon 
kecinpi  ^ni ;  qa  ake  nakun  wakagapi  tawapi  qon 
Koka  kin  icahda  ehdepi.  Qa  ihanlianna  qehan  ake 
wanhdag  ipi.  Tuka  ake  nakun  Dagon  Koka  qon 
itokam  hdihpaye  ca,  hehan  tahu  papsun,  qa  isto 

DAGON  WAKAGAPI  KIN. 


napin  nakun  paksa  wanka  wanhdakapi ;  nnkan  lie 
nina  icante^icapi. 

ITc'lian  ake  Wakantanka  Pilistim  oyate  kin 
wowayazan  iyalidewieaya.  Qa  wanna  nina  waya- 
zankapi  kin  Indian  hekiciyapi ;  Koka  kin  de  oton- 
we  kin  den  tehan  yanke  kta  iyecece  &ni  ce,  eyapi ; 
qa  otonwe  tokanta  ayapi.  Tuka  nakun  otonwe  en 

aipi  qon  i£  eya  nina  wawicayazanke  ca  nina  wi- 
cata.  Hecen  is  eya  otonwe  tokan  ayapi. 

Unkan  otonwe  wan  en  ayapi  qon  he  nina  ko- 
kipapi  qa  heyapi ;  Koka  qon  hee  wanna  den  aupi 
ce.  I J  ilk  is  eya  wanna  ake  nina  untapi  kta  ce, 
eyapi.  En  aipi  kin  ecahankeya  is  eya  wawicaya¬ 
zanke  ca  wicate  ca  wicaceya. 

Koka  kin  he  yuhapi  kin  heon  AVakantanka 
wayazanke  wicaya,  tuka  nakun  nahanhin  AVakan- 
tanka  hee  hinca  hena  hecon  kecinpi  &ni. 

Hehan  unhanketa  Koka  kin  he  token  Israel 
tipi  kin  ekta  ayapi  kta  he  ihdukeanpi.  Unkan 
kaken  ihdukeanpi  qa  heyapi ;  Koka  kin  canpa- 
hmihma  hu  nonpa  kin  heca  wanji  en  unkohnakapi, 
qa  hehan  pte  wiye  noin  tohinni  heca  unpi  sni  kin 
he  unwicunkiyapi  kta  ce  ;  qa  ptejicadan  kin  napin 
den  onatag  wicunhdepi  kta  ce ;  qa  pte  kin  tuwe- 
dan  wicakaliape  kte  6ni,  hecen  token  econpi  kte 
cinhan  wanunyakapi  kta. 

Qa  Israel  AVakantanka  tawapi  kin  heceedan 
iyotan  kinhan,  tokesta  pte  kin  owotanna  yewicaye 
ca  ecen  Koka  kin  Israel  wicakai  kta.  Qa  Koka 
kin  de  unhapi  kin  on  etanhan  wayazanke  unyanpi 
hecinhan,  hehan  tanyan  sdonunyanpi  kta  ce,  eyapi. 

Pilistim  hecen  wihdukcanpi,  qa  hdu^tanpi  he¬ 
han  heyapi ;  AVakantanka  Paro  taoyate  oin  kakis- 
wicaya,  tuka  iyowinyanpi  ^ni  qon ;  unkiye  qe  he 
iyecen  econkonpi  kte  sni  ce,  eyapi. 

Unkan  token  ihdukcanpi  qon  iyecen  econpi. 

Hehan  Wakantanka  wowapetokeca  wan  sdon- 
yewicaya.  Pte  kin  tuwedan  awicaye  sni,  tuka 
Wakantanka  iye  owotanna  yewicaya.  Canku  kin 
ohna  katinyan  yapi  qa  toliinni  anawam  iyayapi 
sni,  owotanna  hoton  yapi.  Pilistiin  wanjikji  ilia- 
kam  yapi  he  i  awanyag  ayapi. 


PTEWANUNYANPI  KOKA  KIN  YUSDOHANPI. 


Israel  etanhan  wanjikji  magata  woksapi  icun- 
han  ptewanunyanpi  kin  Koka  qon  hee  aupi  wan- 
yakapi,  qa  nina  iyuskinpi.  Unkan  ptewanunyan- 

pi  qon  maga  kin  ehna  inyan  wan  tanka  yanke  cin 
he  icalida  inajinpi. 

Wakantanka  lie  Koka  kin  ake  wicakalidi  kin 
he  Israel  sdonkiyapi,  heon  etanhan  Wakantanka 
wopida  eciyapi,  qa  wakiyuSnapi  cinpi.  Helian 
Koka  qon  lie  icupi,  qa  inyan  tanka  kin  lie  akan 
elmakapi,  qa  canpahinihma  qon  kaksaksapi  qa  on 
cetipi,  qa  ptewanunyanpi  qon  napin  wicaktepi,  qa 
Wakantanka  wakiyusnapi. 

Pilistim  etanhan  wanjikji  iawanyag  aupi  qon 
heepi  icicawin  kipi,  qa  taku  wapetokeca  wanyaka- 
pi  kin  on  yuSinyayapi.  Wakantanka  hecon  sdon- 
yapi  kin  heon  etanhan  wakagapi  yuhapi  kin  hena 
elipeyapi  iyececapi.  Tuka  nakun  iyowinyanpi  Sni 
kin  heon  Wakantanka  Sihda. 

Unkan  Israel  is  eya  ake  Wakantanka  iyokipi- 
yapi  Sni .  Koka  kin  he  yuhdokapi  kte  Sni.  Wa¬ 
kantanka  he  tehinda.  Koka  kin  mahen  taku  un 
he.  Inyan  wan  akan  woahope  wikcemna  owapi 
qon  hee.  Unkan  Israel  Koka  qon  yuhdokapi  qa 
wanyakapi. 

Oyate  kin  tohan  Wakantanka  anagoptanpi  Sni 
eca  Sihda  ece.  Hecen  Israel  iS  eya  ake  wowaya- 
zan  wan  tehika  iyahdewieaye  caon  nina  tapi. 
Unkan  Koka  kin  otonwe  kin  hen  yuhapi  kte  cin 
ikopapi ;  qa  otonwe  tokanta  wahowicayapi .  IS 
eya  hena  nakun  Israel  etanhanpi.  Unkan  huwe 
hipi ;  qa  wicaSta  wan  palm  akan  ti ;  unkan  he  ti 

kin  en  ehnakapi.  Hecen  wica£ta  qon  lie  cinhintku 
kici  Koka  kin  awanyakapi. 

Unkan  token  on  etanlian  Siloh  ekta  wo&napi 
wokeya  wan  lie  cin  heciya  Koka  kin  ayapi  4ni  lie. 
Ecin  oyate  kin  lie  wakagapi  ohodapi,  qa  Wakan- 
tanka  ohodapi  4ni  kin  he  Wakantanka  iSilida ; 
heon  Koka  tawa  kin  heciya  ayewicakiye  ,4ni. 

Wakan  tanka  i6nana  waon^ida  hinca;  hetan- 
han  Koka  kin  he  ake  Israel  totonwepi  kin  ekta 
hdi,  heon  oyate  kin  tona  Wakan  tanka  wa^tedaka- 
pi  kin  nina  pidapi. 


WOONSPE  5. 

SAUL  WICA&TAYATAPI  KIN. 

Unkan  tuwe  Israel  oyate  en  wica^tayatapi  he. 
Wakantanka  Wica^tayatapi  tanka  kin  hee.  Sam¬ 
uel  wanna  wica4ta  tanka,  qa  wica&tayatapi  6ni, 
tuka  wayaco  kin  heca.  He  itokam  Moses  qa  Jo- 
4uwa  qa  Eli,  hena  Israel  oyate  en  wayacopi  kin 
heepi.  Hehan  i&  ito  Samuel  hee. 

Samuel  ohinniyan  Wakantanka  cekiye  ca,  oya¬ 
te  kin  token  econpi  kta  iyececa  hecinhan  he  iwan- 
ga.  Qa  token  eciya  eca,  ake  i&  oyate  kin  owica- 
kiyaka  ece.  Heon  etanlian  Israel  pidapi  kta  iye- 
cecapi.  Ecin  wica&ta  akantu  wanji  wica&tayatapi 
yuhapi  e&ta  Wakantanka  he  iyecece  4ni.  Hecetu 

tuka  wica^tayatapi  wanji  wanyag  yuhapi  kta  ke- 
cinpi;  qa  lieyapi ;  Wica£tayatapi  wanji  unhapi 
kinhan  okicize  eca  he  tokapa  unkiyapi  ece  e  kta, 
eyapi.  Qa  Samuel  en  ipi  qa,  Wica^tayatapi  wanji 
unqu  po,  eciyapi. 

Samuel  he  on  nina  icante^ica,  qa  on  Wakan- 
tanka  cekiya.  Unkan  Wakantanka  wica^tayatapi 
wanji  wicaqa  he.  Han.  Wakantanka  he  iyokipi 
6ni,  tuka  nina  cinpi  kin  on,  ito,  wanji  yuhapi  kta 
ce,  eya. 

Hehan  Samuel  Israel  oyate  witaya  wicakico 
qa  hewicakiya;  Wakantanka  wicaStayatapi  wan 
nicupi  kta  ce.  Tuka  wica^tayatapi  kin  he  kaken 
niyuhapi  kta  ce  ;  nicincapi  kin  hena  litani  wicakiye 
kta  ce ;  qa  apa  tacanpahmihma  kin  itokam  yapi 
kta  ce ;  qa  apa  i&  mazasagye  qa  wahacanka  wa- 
honkeza  ko  kaliwicakiye  kta  ce.  Qa  taku  waste 
yute  kte  cin  hena  i6  nicunk&pi  kin  he  6pankiyapi 
kta  ce.  Qa  nitamagapi  qa  taku  woyuha  duhapi 
kin  hena  etanhanhan  icu,  qa  iye  hena  yuhe  ca, 
token  cin  kinhan  ecen  econ  kta  ce.  Kinhan  he¬ 
han  wica^tayatapi  yacinpi  kin  de  on  iyopeniciyapi 
kta  ce:  qa  hehan  hinnakaha  Wakantanka  ayace- 
yapi  kta  ce.  Tuka  is  hehan  nanihonpi  kte  sni  ce, 
ewicakiya. 

Samuel  hena  hewicakiya,  tuka  nakun  iyowin- 
yanpi  6ni,  qa  :  WicaStayatapi  wanji  unhapi  kta, 
panyanhan  eyapi,  qa  hehan  owasin  tiyata  kihdapi. 

Unkan  wica4tayatapi  kte  cin  lie  tuwe  kaliniga 
he.  Wakan  tanka  iye  kalinige  ca  Samuel  okiyaka, 
he  tuwe  kte  cin. 

Unkan  koska  wan  atkuku  kin  wannnyanpi 
4uktanka  sonsonna  ko  ota  yuha.  Unkan  sonsonna 
kin  etanhan  yamni  taninpi  sni.  Hecen  koska  qon 
he  ookiye  wan  kici  4on4onna  kin  he  owicadepi. 
Ko,4ka  kin  he  Saul  eciyapi.  Wanna  tehan  owica¬ 
depi.  Tuka  iyewicayapi  4ni ;  hecen  unhanketa 
otonwe  wan  Samuel  en  ti  qon  he  ikiyedan  upi. 

Unkan  ookiye  qon  he  Saul  heciya;  Otonwe 
kin  den  wica4ta  wan  waayata  heca  e  ti:  unkan 
taku  eya  eca,  owasin  iyecetu  ece,  keyapi  nawahon 
ce.  Ito,  en  unye  ca  Sonsonna  taninpi  4ni  kin  he 
unkiwange  kte,  eya.  Hecen  otonwe  kin  ehna  ya- 
pi.  Unkan  Samuel  akipapi.  Tuka  Saul  qa  ooki¬ 
ye  kin  unmanna  tohinni  Samuel  wanyakapi  sni, 
nakaes  tuwe  kin  sdonyapi  4ni.  Samuel  wanna 
wicaliinca,  onholida  hanske  cin  heca  wan  un,  qa 
paha  kin  hanskaska. 

Unkan  Saul  heya ;  Waayate  cin  tukte  ti  hecin- 
han  omakiyaka  ye,  eciya.  Hehan  Samuel  i4 
ayupte  ca,  Waayate  cin  hemaca  ce,  eya. 

Unkan  Samuel  iye  qe  he  tuwe  kin  sdonya  he. 
Han,  iye  qe  sdonya.  14  eya  tohinni  wanyake  sni, 
tuka  Wakan  tanka  he  okiyaka,  wicasta  wan  hehan 
hen  akipe  kte  cin  he ;  kinhan  he  Israel  en  wica- 
4tayatapi  kte  cin  hee  kta.  Qa  Saul  Sonsonna  kitan- 

in  sni  kin  he  iwange  kta  cin  kin  he  nakun  sclon- 
kiya. 

Hecen  Saul  okiyake  6ni  itokam  iye  tokaheya 
heya ;  Sonsonna  nicitaninpi  sni  qon  wanna  iyewi- 
cayapi  ehantanhan  anpetu  yamni  ce,  eya.  Hehan 
Samuel  iye  ti  kin  ekta  hde  ape.  Qa  hanyetu  kin 


SAMUEL  SAUL  SDAKIYE. 


hen  kici  yanke  ca,  taku  ota  okiyake  ca,  ihanlianna 
hehan  hde  kta  keciya.  Hecen  Saul  qa  ookiye  qon 
kici  Samuel  ti  kin  ektahipi.  Hehan  Samuel  Saul 
kici&nana  tipi  kin  akan  ipi,  qa  heciya  taku  oki- 
yaka. 

Hehan  ihanlianna  qehan,  hanlianna  hinca  ki- 
ktapi,  qa  Samuel  qa  Saul,  ookiye  qon  hena  otonwe 
kin  ehna  yapi ;  qa  ecen  otonwe  kin  inasdokapi 

qelian,  Samuel  Saul  heciya ;  Ookiye  kin  lie  iSnana 
kahintokam  lide  si  wo,  eya.  Hecen  ookiye  kin 
iyaye  cehan,  helian  Samuel  Saul  kiciSnana  inajin, 
qa  wihdi  janjan  wan  yuha  i  qon  lie  icu,  qa  Saul 
pa  kin  akaStan,  qa  lieya ;  Wakan tanka  Israel  en 
wicastayatapi  kalinige  cin  he  niye  ce,  eciya.  He 
ehan  tuwe  wicastayatapi  kta  eca  hecen  econpi  ece. 

Samuel  hena  hecakicon,  qa  helian  kinunkan- 
kiya  kihdapi.  Saul  iye  takuwicaye  cin  ekta  ki, 
tuka  wicaStayatapi  kte  cin  he  tuwedan  okiyake 
Sni. 

He  iyohakam  iecadan  Samuel  Israel  witaya 
wicakico.  Qa  tuwe  wicastayatapi  kte  cin  he  owi- 
cakiyaka.  Qa  hewicakiya;  Wakan tanka  niyepi 
en  wicaStayatapi.  Unkan  yacinpi  Sni  kin  he  Sica- 
ya  ecanonpi  ce.  Heca  eSta  wicaStayatapi  wan  ya¬ 
cinpi  kin  he  duhapi  kta  ce  ;  eye  ca  helian  Saul  hee 
kin  wicakipazo.  Oyate  kin  Saul  wanyakapi,  un¬ 
kan  nina  iyokipipi.  Saul  iSnana  hanska,  Israel 
en  tuwedan  iyehankeca  Sni.  Israel  oyate  kin  wi- 
caSta  hececa  wanji  he  wicaStayatapi  yuhapi  cinpi. 
WicaSta  hanske  ca  okicize  en  waditake  cin  he 
itanpi  cinpi.  Helian  oyate  kin  panyanhan  heya- 
pi ;  Wakantanka  wicaStayatapi  kin  de  patan  wo, 
eyapi. 

WicaStayatapi  kin  he  taku  wicaSta  kin  naya- 
honpi  kta;  Wakantanka  waStedake  ca  iS  kecece 
Sni,  unma  tukte  hecinhan. 

Unkan  Israel  tanyan  econpi  e  on  etanhan  wi- 
ca&tayatapi  wa6te  yuliapi  kta  kecannipi  he.  Hiya. 
Wakan tanka  cantewicakiye  ca  tanyan  wicakuwa, 
tuka  hee  pidapi  sni.  Qa  Samuel  nakun  wayaco 
yuliapi,  qa  taku  owasin  owicakiyaka  ece,  tuka 
hena  e  pidapi  6ni.  Samuel  heon  canniye  wicaye 
£ni,  tuka  &icaya  econpi  kin  he  ican£ica,  heon  san- 
pa  nina  wahokonwicakiya. 


WOONSPE 

SAUL  QA  TAKU  &ICA 

Wakantanka  Saul  token  wica^tayatapi  kage 
cin  he  wanna  nayahonpi.  Saul  watesdagkiton  qa 
oyanke  wan  akan  yanke  ca,  ozuye  eca  canpahmi- 
hrna  iyotan  waSte  kin  heca  ohna  ya  ece,  qa  okicize 
en  waditaka. 

Samuel  ohinni  Saul  wanyag  i,  qa  nina  waho- 
konkiya ;  W akantanka  anagoptan  qa  wica&taya- 
tapi  wa£te  kta  he  cinkiye,  ca  on  nina  wocekiye 
ekiciya. 

W akantanka  Abraham  waste  dake  cinhan  sdon- 
ye  kta  e  on  etanhan  taku  econ  6i.  Unkan  tokeli 
econ  qon  iyecen  econ,  qa  on  etanhan  Wakan¬ 
tanka  eceedan  wa&tedake  ciqon  he  yeksuyapi.  Iho 
he  iyecen  Wakantanka  token  cin  kin  hena  Saul 
econ  6i  kta ;  ito  i&  token  econ  ka. 

Ovate  wan  Kanan  makoce  kin  ikiyedan  ton- 
wanyanpi,  oyate  kin  lie  Amalek  eciyapi.  Oyate 
kin  he  6icapi,  lieon  etanlian  owasin  awihnunipi  kta 
e  Wakantanka  wicakonza. 

Anpetu  wan  en  Samuel  Saul  yanke  cin  en  i, 
qa  heciya ;  Amalek  oyate  kin  he  wicayakize  kta 
ee.  Wakantanka  he  econ  nisi  c'e  ;  hecen  wica,  qa 
winoliinca,  qa  6iceca,  qa  wanunyanpi  taku  yuhapi 
koya  iyulipa  wicayaktepi  kta  ce,  eciya. 

Hecen  Saul  akicita  ota  iwicacu  qa  oyate  kin  he 
takpe  wicai,  qa  wicaktedan,  qa  Wakantanka  hecon 
si  qon  econ,  qa  mazasagye  on  owasin  wicaktepi. 
Unkan  Saul  hecin ;  ito  wica^tayatapi  kin  he  ni- 
yake  awahda  ke  ecin ;  qa  heceedan  ktepi  sni  ti- 
yata  aki.  Saul  iye  wica^tayatapi  iyotan,  qa  on 
etanhan  wica^tayatapi  wan  ka£ka  hnake  ca  on 
iwalianicida  kta  kecin.  Qa  nakun  tahinca  qa  wa¬ 
nunyanpi  tona  tamaheca  &ihtinpi  kin  henana  wi- 
cakte,  qa  tona  cepapi  wastepi  kin  hena  niyake 
awicahdi.  Hena  on  wijiniciya  cin  qa  hecon. 

Unkan  hanyetu  wan  en  Wakantanka  Samuel 
okiya,  qa  Saul  ohan  kin  nina  iyokipi  6ni  he  oki- 
yake.  Samuel  he  nahon  kin  nina  iyokisica,  qa 
hanyetu  ihunniyan  Wakantanka  cekiya. 

Ihanhanna  qehan  Samuel  Saul  ode,  qa  Wakan¬ 
tanka  taku  ota  eciye  ciqon  hena  Saul  okiyag  si. 
Saul  f^icaya  econ  kin  nahaliin  Samuel  sdonye  sni 
kecin,  qa  on  hnaye  kicaga. 

Iiehan  Samuel  wanyake  cehan  iyiUkin,  tuka 
he  ecaheconka.  Qa  heya,  Wakan tanka  token  econ 
ma£i  qon  ecen  ecamon  ce,  eya.  Tuka  Samuel  is 
heya ;  Qa  taliinca  qa  wanunyanpi  ko  hoton  yukan 
nawahon  kin  dena  takupi  he,  eya. 

Wanna  Samuel  hena  sdonye  cin  Saul  sdon- 
kiya,  hecen  takudan  ni  wahnake  sni  ce,  eye  kta 
iyecece  sni  nakae£,  wancahna  ihdatokan  qa  oyate 
kin  he  iye  econpi  ce,  eya.  Unkan  Saul  he  iye 
6ni,  tuka  oyate  kin  hee  heconpi  he.  Hiya ;  iye 
itancan,  tuka  hecen  cin  nakaes,  oyate  kin  iyecen 
econpi. 

Unkan  wanunyanpi  kin  hena  Wakantanka  wa- 
kiyusnapi  kinhan  iyokipi  naceca  he.  Hiya.  Saul 
iye  Wakantanka  anagoptan  kinhan  he  iyokipi  kta 
tuka. 

Hehan  Samuel  Saul  heciya ;  Wakantanka  can- 
niyeniyan  ce,  hecen  wicastaniyatapi  kin  de  tehan 
kte  ^ni  ce,  eya. 

Saul  he  nakilion  kin  nina  yusinyaya.  Qa  Sam¬ 
uel  heciya ;  Miciyanke  ca  wocekiye  emiciya  ye. 
Saul  wahtani  kin  on  iyokisice  sni,  tuka  Wakan¬ 
tanka  kaki£ye  kta  ikope  cin  heceedan  on  hecece 
cin,  Samuel  he  sdonya.  Wakantanka  Saul  tanyan 
ecakicon,  unkan  wahtani.  Tuka  nakun  cante  kin 
on  iyopeiciye  6ni ;  tuka  wikojia  ecedan  on  hecece 
cin.  Heon  Samuel  kici  yanka  cin  £ni.  Qa  Sam¬ 
uel  hde  kta,  unkan  anica,  qa  taonliohda  kin  en 

yuza;  tuka  Samuel  iyowinye  6ni  kihde  ca  taon- 
liolida  qon  kiyulideca. 

Unkan  Samuel  kinajin  qa  lieya ;  Wica&taniya- 
tapi  tuka  Wakan tanka  he  enicihdaku,  qa  wicasta 
wan  niye  kin  isanpa  waste  e  he  qu  ce ;  qa  wanna 
he  yu^tan  ce ;  hecen  Wakantanka  tawacin  hduto- 
keca  kte  6ni  ce. 

Hehan  iyotan  nina  yanke  ape,  qa  kici  Wakan¬ 
tanka  cekiye  kta  keya.  Wakantanka  canniyeye 
cin  he  oyate  kin  sdonyapi  kta  cin  sni.  Saul  Wa¬ 
kantanka  iyotan  dake  6ni,  qa  oyate  e  iyotan  wi- 
cada,  unhanketa  Samuel  kici  cekiye  kta  keya. 

Hehan  Samuel  Amalek  wica^tayatapi  wan  ni- 
yake  yanke  cin  he  wanyaka  cin.  Wicasta  kin  he 
&ica,  tawacin  hinyanza,  heon  etanhan  ktepi  kte 
cin  he  Wakantanka  konza.  Tuka  Saul  ni  hnake 
cin  heon  iye  kin,  wani  kte  sece  ecin.  Tuka  Sam¬ 
uel  hehan  wanyaka,  unkan  mazasagye  wan  icu 
qa  kte. 

Hehan  Samuel  Saul  ehpeya  kihda,  qa  icimana 
wanyag  hi  sni.  Tuka  Samuel  ohinni  iyokisica, 
Saul  6icaya  econ  kin  heon. 

Iho,  micinca,  Wakantanka  iyokipi  sni  yayapi 
kinhan,  nicantepi  kin  on  iyokisica  po.  Saul  Wa¬ 
kantanka  wa&tedake  &ni,  tuka  kaki^ye  kta  ikope 
cin  heceedan  ekta  ewacin. 

He  tokeca  Saul  wica£tayatapi  kin  kte  6ni  he, 
qa  wanunyanpi  kin  hena  nakun.  Ecin  Wakan- 

tanka  hena  owasin  awihnuniye  .si,  tuka  oie  kin 
anagoptan  sni  kin  lie  sicaya  econ.  Hecen  unkis 
eya  Wakantanka  taku  econ  unsipi  kin  liena  econ- 
qonpi  kte.  Unkan  Wakantanka  tona  6icapi  kin 
hena  wicakte  unsipi  he.  Hiya.  Owasin  canteki- 
ciye  unsipi. 


WOONSPE  7. 

J1AWID  TAHINCA  SKA  AWANYAKE  CIN. 

Hehan  tuwe  wicastayatapi  kte  cin  Samuel  na- 
hanhin  sdonye  ^ni.  Unkan  Wakantanka  heciya, 
Ihepi  ojuha  kin  he  ojudan  olidastan,  qa  Bethlehem 
ekta  ya  wo ;  wicasta  wan  Jesse  eciyapi  hen  ti  kin 
he  cinca*  kin  wanji  wicastayatapi  wakahniga  ce. 

Hecen  Samuel  Bethlehem  ekta  Jesse  ti  kin 
en  i.  Jesse  wanna  wicaliinca,  qa  cinca  koSka  ota. 
Unkan  Samuel  Jesse  cinca  tokapa  kin  he  wanyaka, 
unkan  ito  eca  Wakantanka  kahnige  cin  he  dee  ka 
ecin.  KoSka  kin  hanske  ca  wicaSta  waSte,  qa 
wicastayatapi  oiyokipi  kta  iyececa.  Unkan  Wa¬ 
kantanka  kahnige  cin  he  dee  ce,  Samuel  ecin. 

Tuka  Wakantanka  Samuel  heciya;  Wanji  wa- 
kahnige  cin  he  dee  On  ce.  Wakantanka  wicasta 
itohnake  iwanyake  sni,  tuka  wicacante  kin  hee 
iwanyaka.  Jesse  cinca  tokapa  kin  owanyag  waOe, 
tuka  cante  kin  e  Wakantanka  iyokipiye  ^ni.  Han- 

tuqe  tuwe  cante  kin  on  Wakan tanka  wastedake 
cinhan  lie  "Wakantanka  wicastayatapi  kalinige 
kta. 

Hehan  ake  J esse  cinca  okiiie  kin  he  wanyaka  j 
tuka,  Wakan  tanka  kalinige  cin  dee  sni  ce,  eya. 
Qa  ake  wiciyamni  kin  lie  wanyaka.  Tuka  nakun 


SAMUEL  DAWID  SDAKIYE. 


hee  &ni,  ecen  cinca  koska  sakowinpi  kin  owasin 
wanwicayaka.  Tuka  wanjidan  Wakantanka  ka¬ 
linige  cin  eepi  6ni. 

Unkan  Samuel  Jesse  heciya ;  Nakun  nicinca 
wanji  tokiya  nn  he.  Unkan  Jesse  ayupte  ca, 
Ehake  micinca  wanji,  tuka  tahinca  wanunyanpi 

awanyaka  ce,  eya.  Hehan  Samuel,  He  kohanna 
kico  ye  wicaSi  wo  ;  wanmdaka  wacin  ce,  eya,  Qa 
Jesse  kico  ye  wicasi. 

Jesse  cinca  hakakta  Dawid  eciyapi.  Nahanhin 
koSka  Sni  hokSidan.  Dawid  ite  waste  kin  ecen 
iSta  oze  koya  tawacin  waSte  itohnake.  Unkan 
cante  kin  on  Wakantanka  waStedaka  he.  Han, 
AvaStedake. 

Unkan  Avanna  en  hi,  hehan  Wakantanka  Sam¬ 
uel  heciya ;  Najin  qa  ihepi  kin  on  ecakicon  wo,  de 
wakahnige  ciqon  ee  ce.  Hehan  Samuel  ihepi  kin 
on  pa  sdakiya ;  cincu  Sakowinpi  kin  icahda  na- 
jinpi. 

Hehan  Samuel  iye  ti  kin  ekta  kihda.  Dawid 
wanna  wancahna  wicaStayatapi  kta  Wakantanka 
ke  sni.  Tuka  Dawid  is  eya  sdonkiya,  tokata 
anpetu  wan  en  wicastayatapi  kte  cin  he.  Hecen 
ake  is  taliinca  wanunyanpi  awanyaka.  He  awan- 
wicayake  cin  icunhan  candowankiyapi  on  dowan. 
Wakantanka  yatan  dowan.  Dawid  tadowan  kin 
hena  Psalm  eyapi. 

Dawid  wicastayatapi  cin  liinca  kecanni  he. 
WicaStayatapi  oyanke  qa  wateSdake  kin  hena  cin 
kin  ee  Sni.  Taku  iyotan  da  kin  he  oyate  kin  wi- 
taya  Wakantanka  yatanpi  kta,  hee  cin  kin  ee. 
Iye  itancan  kinhan  he  onspewicakiya  okihi ;  qa 
tona  onSikapi  kin  hena  onSiwicada  okihi ;  qa  tona. 
iS  Sicapi  kinhan,  nakun  kakiSwicaya  okihi. 

Samuel  Dawid  ihepi  on  pa  sdakiye  ciqon  he 
icunhan  Wakantanka  Taniya  Wakan  kin  Dawid 
qu ;  hecen  nina  ksape  ca  waditaka,  qa  wicastaya- 
'tapi  kta  iyececa.  Wakantanka  isnana  wicoksape 
qa  wowaditake  kaga  okihi. 


WOONSPE  8. 

DAWID  QA  C ANDO W ANKI Y API  KIN. 

Unkan  tuwe  wicastayatapi  kte  cin  Saul  sdonye 
sni.  Ecin  Samuel  okiyake  sni.  Dawid  hee  kte 
cin  Saul  sdonye  cinhan  nina  6ihda  kta,  tuka  sdon¬ 
ye  sni. 

Saul  ohinni  cante  sica,  Woniya  fsica  cante  kin 
iyolipaya.  Tuka  Wakantanka  anakicipte  6ni.  He¬ 
cen  nina  wikope  ca  icomni  un  kin  hena  asni  sni. 
Tipi  iyotan  waste  kin  heca  oti,  qa  taokiye  kin  is 
ota  hena  yuonihanyan  kuwapi,  tuka  takudan  ican- 
waste  sni. 

Ilio  micinca,  he  sdonya  po.  Wakantanka  to- 
han  taku  sihda  eca,  iye  isnana  iyokisinwicaya  oki¬ 
hi,  qa  nakun  iyu^kinwicaya  okihi. 

Saul  cante  £ice  cin  heon  token  econ  he.  Wa- 
htani  kin  heon  iyopeiciye  ca  Wakantanka  kicica- 
juju  kta  icekiya  he.  Hiya.  Wocekiye  eye  kte 
cin  wa^tedake  sni. 

Hehan  Saul  taokiye  kin  sdonyapi,  woniya  sica 

cante  kin  mahen  un,  qa  on  etanhan  hecece  cin  he, 
qa  heciyapi  ;  Okinni  candowankiyapi  qa  wicaho 
ko  on  dowanpi  nayahon  kinhan  anisni  kta  nace. 
Hecen  yacin  kinhan  tuwe  wayupika  wanji  unko- 
depi  kte,  eyapi. 

Hecen  Saul  awicayupte  ca  wanji  ode  wicasi. 
Unkan  ookiye  qon  wanji  Saul  heciya  ;  Jesse  Beth¬ 
lehem  ekta  qon  he  cinca  kin  wanji  heca  wayupika 
sdonwaya  ce  ;  qa  owanyag  wa&te  ie  ksapa  ko  ;  qa 
nakun  Wakantanka  wastedaka  ce ;  he  kico  yapi 
yacin  he,  eya. 

Unkan  Saul  he  kico  ye  wicasi.  Unkan  Jesse 
ekta  ipi  qa  heciyapi ;  Wicastayatapi  kin  he  unku- 
sipi,  qa  Dawid  nicinkssi  kin  he  kico  ce,  eyapi. 

Unkan  Jesse  i6  Dawid  ye  kta  keya.  Hehan 
tatokadan  tado  qa  aguyapi  minima  ko  wica^taya- 
tapi  kin  kaye  si.  Unkan  Dawid  is  son^onna  wan 
hena  qinkiye  ca  ekta  kai.  Hehan  Saul  Dawid 
wanyake  cin  nina  waste  dake  ca,  tehan  en  un  kta 
cin ;  qa  Dawid  atkuku  kin  ekta  okiyag  wicasi. 
Dawid  nina  candowankiye  cin  Saul  nahon  yanke 
cin  heon  tawacin  kin  ekicetu  aye  ca  ecen  akisni. 

Hehan  ake  Dawid  Saul  elipeya  kihda,  qa  ake 
tahinca  wanunyanpi  awanwicayaka.  Dawid  wi- 
ca^tayatapi  ti  en  un  kin  he  iyotandake  sni,  tuka 
tahinca  wanunyanpi  awanyake  cin  hee  iyokipi. 
Saul  wicasta  6ice  nakae4,  taokiye  kin  ota  i&  eya 
^icapi. 

DAWID  SAUL  ITOKAM  CANDOWANKIYE. 


Dawid  tolian  isnana  un  eca  nina  iyuskiniciya 
ece.  Hehan  Wakantanka  nina  awacin  nn  kin  heon 
hececa.  Dawid  tadowan  kin  wanji  en  kaken  eya; 
Jehowa  Waawanhdake  mitawa  kin  hee  ;  Heon  iwi- 
cakakije  wanin  waun  kta  ce. 

Dawid  taliinca  wanunyanpi  tanyan  awanwi- 
cahdaka.  Tnkten  wato  stimka  waste  kin  he  en 
awicaya ;  qa  mini  amdakedan  mdezedan  kin  lien 
awicaya.  Qa  wakpadan  kahdaya  tukten  ivato 
panpanna  cusni  kin  he  en  iwankewicaya.  Dawid 
taliinca  wanunyanpi  kin  tanyan  wicaknwa  kin  he 

icunhan  Wakantanka  is  iye  isanpa  Dawid  tanyan 
awanyake  cin  lie  awakicin  qa  heya ;  Peji  toto 
wanke  cin  en  iwangmaye  ca,  mini  amdakedan  ica- 
hda  amayan  ce. 

Hok^ipidan,  wicinyanpidan,  tokin  nis  Itancan 
Waawanhdake  duhapin.  Jesus  Waawanhdake 
wa6te  kin  hee.  Wastenidakapi  on  iye  wiconi 
elipekiye.  Hecen  tona  wacinyanpi  eea  cantewica- 
kiye  ca,  iyokisicapi  icunhan  iye  tokicanpte  kin  on 
iyuskinwicaya. 

Hoksiyopa  tona  Jesus  wastedakapi  kin  hena 
nina  iyuskinpi. 


WOONSPB  9. 

DAWID  QA  GOLIA  WICASTA  TANKA  QON. 

Oyate  wan  sicapi  e  Pilistim  ewicakiyapi,  Ka¬ 
lian  makoce  kin  en  tonwanyanpi ;  unkan  he  Israel 
nina  tokawicayapi  nayahonpi  qon. 

Ake  anpetu  wan  en  Pilistim  wicasta  au  qa 
paha  wan  akan  ahitipi.  Saul  he  nahon,  unkan  is 
eya  Israel  wicota  om  ye  ca,  is  icunonpa  paha  wan 
akan  etipi.  Hecen  anokatanhan  wankiciyag  tipi, 
qa  kicizapi  kta  e  napin  piiciyapi,  tuka  nahanhin 
econpi  sni. 

Wicasta  wan  Golia  eciyapi,  Pilistim  oyate  kin 

etanhan  ;  wicasta  tanka  qa  hanska.  Siha  iyutapi 
wikcemna  hehankeca ;  w  a  sake  ca  kieis  wohitika, 
qa  kicis  ihduza.  He  ehan  oyate  kin  maza  woko- 
yake  kagapi,  qa  okicize  eca  lie  unpi,  hecen  wan- 
hinkpe  qa  mazasagye  kin  liena  nina  kiunniwicaye 
sni. 

Unkan  heca  koyaka.  Taonliohda  kin  maza, 
qa  tawapalia  kin  is  mazazi,  qa  huha  qa  siha  ko 
aiyahdeya  mazazi  kin  heca  koyaka.  Qa  ite  kin 
ecedan  Mayehna  un  tuka  nakun  maza  wahacanka 
wan  yuka.  Hecen  ite  taopi  kta  esta  he  inakipe 
kta.  Qa  mazasagye  wahonkeza  ko  yuha. 

Golia  hanske  cin,  tuwedan  makte  kta  okihi  sni, 
ecin.  Anpetu  eca  ake  Israel  wicakipan,  Tuwe 
makiza  okihi  hecinhan  kici  ecamon  kte,  eya  han 
ece.  Qa  nakun  heya  ;  Tuwe  makte  okihi  qa  makte 
kinhan,  hehan  token  yacinpi  kin  Pilistim  iyecen 
econpi  kta  ce.  Qa  mis  he  tuwe  kin  wakte  kinhan, 
unki&  token  uncinpi  kin  ecen  ecanonpi  kta  ce, 
Israel  ewicakiya. 

Glolia  heyahe  cin  Saul  taoyate  om  nation  kin 
nina  inihanpi.  Tuwe  he  kiza  esta  itkom  kte  ehan- 
tanhan,  unkis  nakun  owasin  unktepi  kte  ecinpi. 
Israel  Wakan tanka  wacinyanpi  kinhan  dwicakiye 
kta  tuka.  Dawid  cincu  yamni  hen  opapi,  tuka 
Dawid  is  he  icunhan  taliinca  wanunyanpi  awan- 
yaka. 

Unkan  Jesse  Dawid  lieciya;  Aguyapi  wikce- 

mna  qa  wamnaheza  onge  iyahna  icu,  qa  nicinye 
wicakaya  wo ;  qa  ito  eca  token  unpi  ka,  eya. 

Hecen  Dawid  hanlianna  kin  kikta,  qa  aguyapi 
wamnaheza  ko  ynhe  ca  iyaya.  Israel  paha  wan 
en  tipi  kin  ekta  i,  qa  cincu  owicakide,  qa  iyewica- 
kiye  ca  om  wohdaka  han,  he  icunhan  tuwe  pan- 
yanhan  heya ;  Tuwe  makiza  okihi  hecinhan  kici 
ecamon  kta,  eye.  Golia  heya  ece  kin  Dawid  to- 
hinni  nahon  sni;  unkan  icahda  najinpi  kin  hena 
Dawid  heciyapi ;  Tuwe  Golia  kte  kinhan  taku  ota 
on  kicicajujupi  kta,  Saul  keya  ce,  eyapi. 

Oyate  kin  Golia  kokipapi  kin  he  Dawid  iyo- 
yakeca.  Ecin  Wakan tanka  Israel  dwicakiye  cin- 
han  ohiyapi  kta  tuka  kin  heon.  Qa  iye  Pilistim 
taku  wakan  yuhapi  kin  he  dwicakiya  okihi  sni. 
Ecin  he  wakagapi,  hecen  takudan  okihi  sni.  Un¬ 
kan  Dawid  heya;  Pilistim  kin  de  tuwe  ca,  Wa- 
kantanka  taoyate  kin  decen  tamwicakiya  he.  Qa 
Dawid  cante  mahen  Golia  kize  kte  cin  kokipe  sni. 

Dawid  heye  cin  cincu  kin  nahonpi ;  unkan  on 
etanhan  wanji  unce  ca,  Tahinca  wanunyanpi  kin 
ekta  awanwicadake  'sni ;  den  e  takihan  yahi  he, 
eciya.  Tuka  Dawid  iye  qe  itkom  cincu  kin  ilma- 
hna  ayupta. 

He  icunhan  Saul  okiyakapi,  Dawid  Golia  kize 
kta  tawatenye  cin  he.  Unkan  Saul  Dawid  wanya- 
ka  cin ;  hecen  Dawid  Saul  en  i.  Saul  he  itokam 
Dawid  wanyake  ciqon  akiktonja.  Saul  Dawid 

wanyaka,  tuka  ecedake  6ni,  qa  heya;  Nakankin 
koniksidan  qa  toliinn.i  kicizapi  ecanon  sni ;  liecen 
Golia  yakize  kta  oyakiki  sni,  eciya. 

Tuka  Dawid  is  ayupte  ca  lieya ;  Eya  ate  ta- 
kinca  wanunyanpi  tawa  awanwicamdaka,  unkan 
mnaja  wan  en  lii,  qa  taliinca  wanunyanpi  optaye 
kin  etankan  cinca  wan  akiyakda ;  tuka  etawape  ca 
wekdega,  qa  mnaja  i  kin  etankan  taliinca  wanunyan¬ 
pi  kin  ewekdaku.  Unkan  mnaja  kin  makte  kta, 
tuka  kin  kin  kage  mduze  ca  ecen  wakte  ce.  Qa 
nakun  eya  wakanksica  wan  en  lii,  tuka  nakun 
wakte.  Hecen  mnaja  wan  wakanksica  wan  iya- 
kna  wakte  ce.  Tuka  lie  miye  cinka  sni.  Wakan- 
tanka  lie  iye,  mnaja  qa  wakanksica  sakepi  kin 
etankan  nimayan  ce ;  kecen  ake  dekan  Pilistim 
wicasta  kin  de  etankan  nimaye  kta  ce.  eya. 

Dawid  iye  okitika  on  wowitanye  &ni.  Tuka 
Wakan  tanka  ke  ok  iye  cin  sdonkiya.  Saul  kena 
nakon  unkan  kekan  Dawid  Golia  kize  si.  Tuka 
Dawid  mazasagye  qa  maza  wokoyake  on  ikicize  ko 
nica;  kecen  Saul  iye  tawipe  qa  iye  ta wokoyake 
ko  Dawid  unkiya.  Tuka,  Tokinni  deca  mun  sni 
ce,  eye  ca,  owasin  yusdoka,  qa  mazasagye  qa  wa- 
konkeza  ko  takudan  icu  sni.  Tuka  wakpadan  wan 
ekta  i,  qa  inyan  zaptan  sdusduta  kalinige  ca  wo- 
juka  wan  yuke  cin  en  okiknaka.  Qa  inyan  yu- 
kmunpi  wan  yuke  ca,  cansakadan  sagye  wan  yuke 
ciqon  ke  i&  napsanni  kduke  ca  Golia  takpe  ya. 

Golia  lie  nakilion,  Israel  etanlian  wanji  kis  u 
kte  cin  lie:  qa  is  eya  itkokim  u ;  qa  wanji  tokeca 
tawahacanka  kin  itokam  kicicaya.  Unkan  Golia 
Dawid  wanyake  ciu,  tokes  wanji  iye  iyececa  lian- 
ska  tanka,  qa  wipe  tonyan  u  wanyake  kta  kecin. 

Tuka  Dawid  nalianliin  hoksidan  qa  itolinake 
koya  nalianliin  hoksiyopa  itolinake :  qa  tanina  to- 


DAWID  GOLIA  KTE. 


ken  ilidus  mi  qon  heceh liana ;  qa  cansakadan  sagye 
wanjidan  yulia. 

Golia  Dawid  wanyag  ilieya,  unkan  sail  pa  ^i- 

hda,  qa  yasice  ca,  ikicapa,  qa  ake.4  hankeya  iliaha 
qa  heya ;  Mikiyedan  u  wo,  nitancan  kin  lie  zitka- 
dan  qa  Avamanica  ko  niyutapi  kta  e  wicawaqu  kta 
ce,  eciya. 

Tuka  Dawid  i&  ecaca  kokipe  sni,  qa  i£  eya  he- 
eiya ;  Niye  mazasagye  wahonkeza  wahacanka  ko 
duha  ce;  tuka  mis  Wakan tanka  lie  nicismakiye 
kta,  qa  iye  omakiye  kta ;  hecen  cikte  qa  nipa  kin 
lie  iwacu  kta  ce.  Qa  Pilistim  nakuii  wicaktepi 
kta,  qa  celipipi  kin  owasin  wamanica  zitkadan  ko 
temwicayapi  kta  ce.  Kinhan  hehan  Israel  Tawa- 
kan  tanka  kin  heceedan  Wakan  tanka  kin  lie  oyate 
sdonyapi  kta,  qa  iye  tuwe  cin  eca  nikiya  ece, 
eya. 

Hehan  Golia  Dawid  ikiyedan  ya.  Tuka  Da- 
Avid  is  inyan  qeya  yuhe  ciqon  wanji  icu,  qa  inyan 
iyulimun  kin  en  okihnake  ca,  hehan  etkiya  awica- 
kehan  nasdog  iyaye  ca,  token  wasaka  hecen  inyan 
iyulimun  on  kinin,  qa  ite  kin  cokaya  kaolipa  ape 
ca  ecen  kaohdapsinyaii  hdihpaya. 

Hehan  Dawid  anatan,  qa  tamazasagye  kin  icu, 
qa  pa  kin  kaksa  elipeya.  Wakan  tanka  woyu4in- 
yaye  wan  tanka  econ  kin  Pilistim  he  wanyakapi 
kin  on  liina  inihanpi. 

Hehan  Israel  Wakantanka  he  owicakiya  e 
wanhdakapi ;  qa  nina  iyaki4api ;  qa  hehan  Pilis¬ 
tim  kin  anawicatanpi.  Unkan  Pilistim  oyate  kin 
nakipapi,  tuka  wicakihdegapi  qa  ota  ewicaktepi. 

Hehau  Dawid  is  Golia  tawokoyake  kin  hena  yuhe 
ca,  pa  kin  nakun  Israel  wicakipazo. 

Hekan  Dawid  Wakantanka  wopida  eciya,  qa 
candowankiyapi  on  yatan  dowan.  Dawid  iye  ata- 
yedan  oyate  yatanpi  cin  sni ;  tuka  wicasta  otoi- 
yolii  Wakantanka  e  yatanpi  cin;  qa  oyate  kin 
decen  eyapi  cin:  Wakantanka  ecedan  tanka  ce. 
Hoksin  walipanica  wan  taliinca  wanunyanpi  awan- 
yake  ciqon  okiye  ca,  Golia  wicasta  lianske  ciqon 
ktekiya  ce,  eyapi  cin. 

Oyate  kin  tona  witantanpi  kin  hena  iye  wi- 
cayatanpi  ecedan  cinpi ;  tuka  tona  Wakantanka 
wastedapi  kin  hena  Wakantanka  e  oyate  owasin 
yatanpi  cinpi. 

Iho  he  iyecen,  micinca,  Wakantanka  onsini- 
dapi,  qa  taku  waste  econniyanpi  kinhan,  heon  iye 
yatan  po  ;  qa  niye  niwa^tepi  on  ihdatanpi  sni  po. 
Itancan  tawocekiye  kin  en,  Nicaje  kin  wakandapi 
kte,  eye  ciqon  he  hecen  ka ;  oyate  owasin  yatanpi 
cin. 


WOONSPE  10. 

DAWID  QA  AVAHONKEZA  KIIST. 

Hehan  Saul  nina  iyuskin,  Dawid  Golia  kte 
kin  heon ;  qa  Dawid  Sanl  en  aipi.  Dawid  Golia 
pa  qon  India  Said  yanke  cin  en  i.  Unkan  Saul 
heya ;  Koska  tuwe  ateyaya  he,  eciya.  Dawid 

ayupte  ca,  Jesse  Bethlehem  en  ti  kin.  he  atewaya 
ce,  eya. 

Saul  Dawicl  kici  wohdake  cin  he  icunhan  Saul 
cinhintku  Jonatan,  he  wicicahda  najin ;  wicasta 
waste  icaga,  qa  nakun  waditaka. 

Jonatan  I)  aw  id  wanyake  cin  wancahna  waste- 
daka.  Taku  on  Jonatan  Dawid  wastedaka  he. 
Ecin  Dawid  owanyag  waste  qa  nakun  waditake 
cin  lieon ;  qa  kokta  Wakantanka  Jonatan  Dawid 
waste  dakekiya.  Hecen  wastedake  liinca ;  qa 
ohinniyan  napin  cantekiciyapi  kta  kekiciyapi. 
Jonatan  tawokoyake  qa  tamazasagye  ko  Dawid  qu. 

Hehan  Saul,  Dawid  iye  atkuku  ti  kin  ekta  hde 
kte  sni,  tuka  iye  ti  kin  hen  ohinni  un  kta,  keciya. 
Hecen  Dawid  Jonatan  kici  ohinni  wankiciyag  unpi, 
kodakiciyapi  napin  unpi  kin  heon  ohinni  ikiciyu- 
skinpi. 

Gkicize  kin  iyohakam  Israel  oyate  iye  toton- 
Avepi  kin  ekta  aki.  Hehan  Saul  qa  Dawid  qa 
Jonatan  hena  wicastayatapi  tipi  kin  en  hdapi. 
Unkan  winoliinca  wicota  candowankiyapi  on  do- 
wanpi  qa  wacipi  wanyag  hdapi.  Dawid  e  ota  kte 
qa  Saul  e  aoptetu  eya  dowanpi.  Qa  wocajeyate 
kin  kaken  eyapi ;  Saul  kektopawinge  Avanji  kte, 
qa  DaAvid  e  kektopaAvinge  Avikcemna  kte  ce,  eyapi. 

Unkan  DaAvid  odowan  kin  de  nalion  kin  iyo- 
kipi  kecanni  he.  Hiya  ;  Dawid  iye  yatanpi  cin 
Gd ;  tuka  Wakantanka  e  yatanpi  cin.  Qa  Avino- 

liinca  kin  Lena  kaken  eyapi  kinhan  hee  nalion 
cin ;  Tahinca  wannnyanpi  awanyaka  onsike  ciqon 
Wakan  tanka  okiye  ca  G-olia  ktekiya  ce,  eyapi 
cin. 

Tuka  Saul  i£  odowan  kin  de  nakilion  kin  nina 
6ihda.  Iye  yatanpi  cin.  Tuka  Dawid  e  iye  kin 
isanpa  yatanpi  kin  he  ecaca  nalion  cin  Sni.  Qa 
hecin,  Takeyapi  se  ;  Dawid  iye  wakte  kin  isanpa 
kte  keyapi  se ;  qa  wadimatake  cin  Dawid  iye  mi- 
sanpa  keyapi  se  ;  qa  heon  Saul  cante  6icaya  yuza. 
He  inakiwizi  kin  heon.  Joseph  cinyewicaye  cin 
iyewicaceca  qa  Qain  iyececa.  Hehan  Saul  Samuel 
heciye  ciqon  he  kiksuya:  Wakan  tanka  niye  kin 
isanpa  wica^ta  wan  waste  kalinige  ca  hee  wicaSta- 
yatapi  kta  ce,  eye  ciqon  he  ekanqon  Dawid  de  hee 
kta  hun^te,  ecin. 

Saul  hecin  kin  hee  kta  he.  Han,  hee  kta.  He- 
tanhan  Saul  Dawid  &icedaka  qa  kte  kta  cin.  Qa 
Saul  iye  ti  kin  ohna  un  kin  ohinni  cante  £icaya 
yus  un.  Wakantanka  orGiwicada  qa  owicakiye 
ca,  Israel  ohiyapi  he  pida  kte  cin  hee,  tuka  piye- 
de6in  Dawid  token  teye  kte  cin  he  awacin  un. 

Hecen  iye  ti  kin  en  hdi  kin  iyohakam,  ake 
woniya  sica  Saul  cante  kin  iyolipaya :  tuka  Wa¬ 
kantanka  anakicipte  ^ni.  Unkan  Dawid  is  token 
han  he.  Candowankiyapi  ehdaku  qa  kidowan  ece 
qon  ake  econ,  qa  odowan  wa£te  ahiyaya.  Tuka 
wanna  Saul  wahonkeza  ptecedan  wan  pe  icu  qa, 

I  to  de  on  Dawid  icinin  cawapa  ke  ecin,  qa  hecen 
on  kinin.  Tnka  Dawid  wanhdake  ca  napa,  hecen 
pasna.  Tnka  ake  nakun  icu  qa  on  kinin,  tuka 


SAUL  WAHONKEZA  ON  DAWID  ICININ. 

nakun  kiunniye  sni.  Eein  Wakan tanka  Dawid 
awanyake  cin  heon. 

Owasin  Dawid  e  wa^tedakapi,  heon  sanpa  Saul 
Dawid  &icedaka.  Tuka  Dawid  is  ohinni  tanyan 
econ.  Hecen  Saul  Dawid  taku  sica  wanji  iyaonpe 
ca  on  kakisye  kta  kecin,  tuka  takudan  iyaonpe 
kta  iyeye  ^ni.  Unkan  Saul  Dawid  akicita  om  ake 
Pilistim  wicakis  yesi.  He  tokeca  Said  ake  Dawid 

wicakis  ye6i  he.  Okinni  okicize  kin  en  ktepi  kta 
ecin,  qa  heon  yesi.  Tuka  Dawid  ake  Filistim 
ota  wicakte,  tuka  iye  kiunniyanpi  sib.  tleon 
oyate  kin  sanpa  Dawid  yatanpi,  qa  yawaditakapi. 
Heon  Saul  is  sanpa  6ihda,  qa  unhanketa  taokiye 
kin  owasin  Dawid  kte  wica^i,  Tuka  ookiye  kin 
owasin  Dawid  wastedakapi ;  heon  ktepi  cinpi  6ni. 
Hehan  Jonatan  Dawid  ktepi  kta  ikopa  qa  inalibe 
;  qa  iye  atkuku  Saul  cekiye  ca  Dawid  niye  &i 
kta  keya.  Qa  Jonatan  atkutku  heciya ;  He  to- 
keca  Dawid  yakte  yacin  he ;  taku  tokanicon  he ; 
Golia  kte  qa  iyuskinniye  sece  ciqon,  taku  on  na- 
kaha  canniyeyaya  he,  eciya. 

Jonatan  Dawid  cantekiye  ca  ni  cinkiye  liinca, 
hecen  Saul  Dawid  kte  kte  £ni  keya  wahoya.  He¬ 
han  Jonatan  ake  Dawid  kico  qa  Saul  en  ai,  qa  ake 
om  un. 

Tuka  ake  ecahankeya  Saul  Dawid  sieedaka. 
Ecin  nahanhin  woniya  sica  cante  kin  mahen  un. 
Dawid  is  ake  candowankiyapi  on  do  wan,  qa  iyoki- 
piya  cin.  Tuka  ake  Saul  wahonkeza  qon  hee  on 
icinin.  Tuka  Dawid  napa;  unkan  tipi  kin  ee  ha 
capa. 

Hehan  Dawid  en  un  kte  cin  kolcipa,  qa  hani- 
yotahedan  najica.  Tuka  Dawid  atkuku  ti  kin  ekta 
hde  ^ni.  Ecin  Saul  heciya  ode  kta,  heon  icunonpa 
naicilhna  un.  Tuka  Wakan tanka  Dawid  Ava^te- 
daka,  hecen  awanyaka.  Tuka  Saul  is  Avakan^ica 

iyecen  winawizi  qa  wit  an  tan,  lieon  nina  cantesini- 
ciya. 

Micinca,  tokin  nis  otoiyolii  wasteyecidapin,  qa 
niyepi  kin  wanji  niyatanpi  esta  inakiciwizipi  sni 
po  ;  tuka  liee  on  sanpa  ikiciyu&kin  po. 


WOONSPE  11. 

DAWID  QA  IMNIJA  OHDOKA  KIN. 

Dawid  Saul  etanhan  nape  kte  cehan,  takodaku 
Jonatan  elipeya  ye  kta  tuka;  Jonatan  is  atkuku 
kici  un  kta  icida.  Hecen  kinunkankiya  yapi  kte 
cehan,  iikiciputakapi  qa  ceyapi.  Tuka  Jonatan  is 
o wanji  un  kte  cin  he  hecetu.  Hehan  Dawid  is 
Kanan  makoce  en  hoski  paha  tankinkinyan  qa 
imnija  olidoka  ohna  naicihma. 

Ho£ki  kin  lie  ehna  oyate  tonana  ounyanpi ;  qa 
he  ehna  wato  stuiika  owilian  waste,  hena  ecen  ta- 
hinca  wanunyanpi  tanyan  wilianpi ;  qa  tatokadan 
kin  is  paha  kin  hena  oskatapi. 

Dawid  isnana  un  ^ni ;  tuka  cinyewicaye  cin 
ekta  hipi,  qa  om  un.  Qa  hen  oyate  unpi  kin  onsi- 
kapi,  tuka  Dawid  cantekiyapi  qa  okiyapi.  Ecin 
Saul  taoyate  kin  Dawid  kte  wicasi.  Tuka  oyate 
tonana  kin  de  is  Dawid  tawasiyapi ;  qa  iyotan  Da¬ 
wid  Wakan tanka  tawasit.ku  kin  hee. 

Dawid  tawaO’ tku  ora  witaya  imnija  olidoka 

wan  otipi.  Olidoka  kin  wanjikji  tankinyanyan, 
hecen  wicokcota  wicakipi  ece. 

Dawid  tawa£itku  om  olidoka  mahen  tipi,  hecen 
tokiyatanhan  taku  jrutapi  tonpi  he.  Wakantanka 
wica£ta  wanjikji  Dawid  wa&tedakapi  wicakaga ;  qa 
hena  eepi  wowicakayapi ;  qa  neciyatanhan  taku 
yutapi  tonpi.  Saul  hena  nalion,  unkan  heon  san- 
pa  cante  okicunnica,  qa  oyate  kin  hewicakiya ; 

Dawid  he  wica&ta  sica  ce,  makte  cin  ce,  eya.  Un- 
kan  Saul  taku  eye  cin  heon  wanjikji  wicadapi,  qa 
he  hecetu  kecinpi ;  qa  hehan  Dawid  wanyakapi 
unkan  ihahapi  qa  siksieaya  ecakiconpi. 

Saul  oitonsni  woyake  ca  he  wanjikji  wica¬ 
dapi  kin  heon  Dawid  iyokisica.  Tuka  Wakan tan¬ 
ka  he  wokicanpte  qu ;  qa  tnktekten  Dawid  Wa- 
kantanka  cekiye  ca  cante  kin  wanyake  si,  Saul 
kte  cin  keciyapi  kin  heon.  Tuka  hecen  cante  yuze 
6ni  kin  he  Wakantanka  sdonya.  Dawid  cando- 
wankiyapi  hduha  un,  qa  ohinni  Psalm  odowan 
hdohiyaya,  qa  ovate  ktepi  kta  e  iawanyag  kuwapi, 
tuka  Wakantanka  he  awanyaka  sdonkiya,  qa  on 
nina  yatan  dowan. 

Dawid  imnija  ohdoka  otakiya  oti  un,  qa  tukte- 
kten  contanka  ehna  naicihma  ece.  Ecin  wanji- 
dankiya  yanka  esta  okinni  Saul  ode  kinhan  iyeye 
kta  ikopa  heon. 

Saul  taakicita  ota  om  Dawid  ode,  tuka  iyeye 
kte  6ni  Wakantanka  ecin  kin  heon  iyeye  ^ni.  Un- 
hanketa  Saul  tuwe  wanyaka  eca  ake  heciya  ece ; 
Dawid  tukten  un  hecinhan  omakiyaka  po,  he  ma¬ 
kte  cin  kin  heon  etanhan  owade  ce,  eya.  Eca 
okiyakapi,  qa  tuktetu  kin  en  i  kes,  Dawid  is  eya 
wanna  ode  kin  nakihon,  hecen  ake  tokan  iyaya 
ece  ;  hecen  iyeye  £ni. 

Imnija  ohdoka  kin  hena  mahentu  kin  oiyokpa- 
ze  hinca.  Unkan  ake  heca  wanji  ohna  Dawid 

tawa&tku  om  mahen  iyotanka.  Unkan  lie  ican 
Saul  i4  taakicita  om  olidoka  kin  lie  iyayuptapi. 
Tuka  Dawid  lie  mahen  un  kin  sdonye  &ni ;  qa 
Saul  wanna  hehanyan  mdokita,  unkan  taakicita 
kin  olidoka  kin  itankan  najin  wicasi,  qa  iye  isnana 
tin  ye  ca  istinbe  kta  keya.  Hecen  tin  i,  tuka  oi- 
yokpaze  nakae.4  takudan  wanyake  sni,  tuka  iye  qe 
timahen  yukanpi  kin  wanyakapi.  Dawid  Saul 
wanyaka  unkan  iyoyaka.  Qa  Dawid  tawica4ta 
om  skanskan  sni  yukanpi,  hecen  Saul  is  makan 
hiwanka.  Unkan  Dawid  tawicasta  kin  nahmana 
heciyapi ;  Saul  yakte  yacin  kinhan  dehan  oyakihi 
ce,  eyapi.  Tuka  Dawid  heya;  Wakan tanka  tuwe 
wica4tayatapi  kage  cin  he  kiunniwaye  kte  sni  ce, 
eya.  Qa  tawicasta  kin  Saul  kiunniye  sni  wicasi. 
Hehan  Saul  wanke  cin  en  iwahnana  i,  qa  tawoko- 
yake  kin  hee  on  spa  icu.  He  token  on  hecon  kin 
kohanna  nayahonpi  kta. 

Hehan  iecadan  Saul  kikta,  qa  olidoka  kin  etan- 
han  kinanpa ;  qa  ake  taakicita  om  Dawid  ode  aya. 
Hehan  Dawid  is  olidoka  kin  etanhan  inape  ca, 
Saul  kipan.  Wicastayatapi  mitawa,  eya  kipan. 
Hehan  Saul  hakikta,  unkan  Dawid  Saul  pakica- 
psan.  Saul  Dawid  wanyag  iheye  cin  on  yu&inyaya. 
Unkan  Dawid  howahbayedan  Saul  okiye  ca,  He 
tokeca  e  cikte  wacin  kecanmayakin  he,  eciya  : 
ohdoka  wan  ohna  manke  cin  hen  mahen  yai  ce. 
Unkan  mitaoyate  kin  nikte  ma4ipi,  tuka  ecamon 

Sni  ce,  eye  ca  tawokoyake  onSpa  qon  he  kipazo, 
qa,  Ate  de  wanyaka  wo ;  nitawokoyake  kin  etan- 
han  de  iwacn  ce,  eya.  Unkan  cikte  owakihi  Sni 
he.  Hiya,  owakihi,  tuka  hecamon  wacin  Sni  ce. 
He  tokeca  e  omayade  he.  Wakan tanka  awanma- 
yaka  ce,  heon  kiunnimayeye  kte  Sni  ce,  eciya. 

Dawid  hena  heye  cin  ayaStan  kin  hehan  Saul 
iS  heya ;  Dawid  micinkSi  he  niye  he,  eye  ca  han- 
keya  ceya.  Eya  wancadan  Dawid  waStedaka,  un¬ 
kan  ake  dehan  waSte  kin  piya  hin  sdonya  ;  unkan 
iye  kin  Sicaya  econ  kecanicin,  tuka  Wakan  tanka 
en  e  iyopeiciye  Sni. 

Hehan  Saul  heya ;  Niye  niwaSte  kin  he  iyema- 
cece  Sni,  qa  mayakte  yacin  Sni  e  sdonwakiya  ce ; 
qa  anpetu  wan  en  wicaStaniyatapi  kta  ce,  eya. 
Hecen  anpetu  kin  he  en  Dawid  kte  wacin  qon 
enakiye  ca  tiyata  kiyotanka. 

Tuka  Dawid  Saul  weeeye  Sni,  hecen  ti  kin 
ekta  ye  sni.  Ecin  he  itokam  cinhintku  Jonatan 
heya  wahoya ;  tuka  takn  eye  cin  okipe  Sni,  qa 
ake  Dawid  kte  wacin,  heon  etanhan  Dawid  iS  ake 
imnija  ohdoka  qon  ekta  e  ki. 

Saul  Wakan  tanka  iyokipiye  Sni  kin  hena  e  on 
tohinni  iyopeiciye  Sni,  qa  wahtani  kin  hena  kicica- 
juju  kta  icekiye  Sni ;  qa  tohinni  Woniya  Wakan 
kin  da  Sni.  Hecen  ake  kohanna  Saul  cante  kin 
wakan  Sica  yuSica  ece. 

Iho,  micinca  taku  Sica  ecanonpi  kin  on  wan- 

CahnaWakan  tanka  nicicajnjupi,  qa  Taniya  Wakan 
nicupi  kta  kida  po.  Hecanonpi  sm  kinhan  wakan- 
6ica  sanpa  niyu&icapi  kta. 


WOONSPE  12. 

DAWID  QA  SAUL  TAWAHONKEZA. 

Saul  Paw  id  ode  qon  lie  ayustan  nayalionpi 
qon.  He  iyohakam  ake  ecahankeya  Saul  Dawid 
£icedaka.  Anpetu  wan  en  wicasta  £icapi  kin  Saul 
en  ipi,  qa  Dawid  tukten  naicilibe  cin  lie  okiyakapi. 
Dawid  takudan  kiunniye  sni,  qa  ohinni  tanyan 
econ,  tuka  wicasta  wacin  hinyanza  liena  Saul  wo- 
kiyakapi. 

Saul  Dawid  tukten  un  nalion  kin  lieon  iyiudmi, 
qa  akicita  ota  om  ekta  ya.  Tuka  tukte  etu  bin  un 
kin  tanyan  sdonye  sni,  tuka  hen  ikiyedan  naicilibe 
cin  he  Saul  sdonya. 

Unkan  Saul  taakicita  kin  paha  wan  akan  eti 
wicasi ;  qa  tipi  kin  iliduksan  maka  qe  wicasi . 
Okinni  tokiyatanhan  tuwe  takpe  wicahi  kta  kecin- 
pi  heon ;  qa  hanyetu  eca  tipi  kin  ohna  kiwankapi, 
qa  anpa  eca  hehan  ake  Dawid  odepi  ece. 

Dawid  ake  Saul  ode  u  kin  nakihon  qa  icansica, 
Tuka  Dawid  tanyan  wicada  ^ni ;  qa  iye  tawicasta 
kin  ekta  iwanyag  ye  wicasi.  Unkan  iwanyag  ipi 
kin  hdipi,  qa  Saul  paha  akan  ahiti,  hosi  kahdipi. 

Hehan  Dawid  tawasitku  kin  etanhan  oni  ekta 
ya.  Qa  ahitipi  kin  ikiyedan  ipi  qehan  Dawid 
hewicakiya;  Tuwe  kici  tiwelma  mde  kta  he,  eya. 
Unkan  tawasitku  wanji ;  Miye  unye  kta  ce,  eya. 
Qa  he  kici  hanyetu  hehan  tiwehna  yapi.  Maka 
oqe  kin  hena  ehna  yapi,  tuka  tuwedan  wanwica- 
yake  sni.  Oyate  kin  nina  wicistinma,  Wakan- 
tanka  he  istinbe  wicakiya,  hecen  Said  awanyakapi 
qon  hena  eepi  nina  istinmapi. 

Unkan  wakeya  kin  tukte  wanji  en  Dawid  i  ke- 
canni  he.  Saul  tawakeya  kin  he  mahen  i.  Unkan 
Saul  owinja  ohna  wanke  cin  ipahin  en  tawahon- 
keza  pahdi  han,  qa  makajanjan  mini  ohna  nakun 
en  han.  Qa  Saul  awanyakapi  qon  hena  eepi  ihdu- 
ksan  istinma  hiyeya.  Saul  ti  kin  timahen  Dawid 
hinajin  kin  ecaca  sdonkiye  sni. 

Hehan  Dawid  tawasitku  qon  heya ;  Wahon- 
keza  kin  de  iwacu  qa  Saul  wakte  nun  he,  eya. 
Tuka  Dawid  heya  ;  Kte  ^ni  wo.  Wakantanka 
tuwe  wicastayatapi  kaga  esta  ktepi  kinhan  he  sica 
ce.  Hecen  iye  Wakantanka  tohan  cin  kinhan  he¬ 
han  te  kta  ce.  Tuka  miye  tewaye  kte  6ni  ce. 
Hecen  wahonkeza  qa  makajanjan  mini  ohnaka  kin 
dena  e  unkicu  qa  unkahde  kta,  Dawid  eya. 

Hecen  hena  yuha  tiwehna  lidapi ;  tuka  tuwe¬ 
dan  kikta  ^ni  ecen  kinapapi. 

Hehan  Dawid  paha  wan  tokeca  akan  inajin  • 
panpi  tanin  ihehanyan,  qa  awitukadan  oyate  kin 

DAWID  SAUL  TAWAKEYA  EN  I. 


wicakipan,  qa ;  He  tokeca  wicastayatapi  awanda- 
kapi  kin  oyate  tokeca  en  upi  tuka  iyowinwicaya- 
kiyapi  he,  eya. 

Token  on  lie  waawanyakapi  kin  owasin  istin- 
mapi  kin  sdonyayapi ;  Wakantanka  he  i^tinbewi- 
caya. 

Hehan  Dawid  wahonkeza  qa  makajanjan  ko 
aki  qon  hena  oyate  kin  wicakipazo. 

Hehan  Saul  Dawid  ho  kin  nahoii,  unkan  kiksu- 

ya  iheye  ca  ceya-  Qa,  Micinksi  Dawid  ho  kin  hee 
he,  eya.  Unkan  Dawid  heya :  Wica£tayatapi  itan- 
can  mitawa,  he  miye  maho  ce ;  he  tokeca  e  nakun 
omayade  he ;  sicaya  ecamon  he ;  qa  wicasta  6ice 
cin  cikte  wacin,  keya  oniciyakapi  he,  eya. 

Hehan  Saul  heya;  Miye  wawahtani  ce.  An- 
petn  kin  de  mayakte  sni,  heon  etanhan  icimana 
kiunniciya  wacin  kte  £ni  ce,  tiyata  lida  wo,  eya. 

Saul  taku  ,4ica  econ  kin  on  iyopeiciya  he. 
Hiya,  iyopeiciye  sni,  qa  Wakantanka  kicicajuju 
kta  e  wocekiye  eye  6ni. 

Hehan  Dawid,  Wicastayatapi  tawahonkeza  qon 
dee  ce,  ookiye  wanji  huwe  u&i  po,  eya. 

Unkan  he  tokeca  Dawid  iye  atayedan  wahon- 
keza  kin  ekta  kicicaye  sni  he. 

Hehan  Saul  heya ;  Midink^i  Dawid,  niye  niya- 
wastepi  ce,  eye  ca  hehan  kihda.  Unkan  Dawid  is 
Kanan  en  ahankeya  Pilistim  tonwanyanpi  heciya 
i ;  okinni  heci  un  kinhan  Saul  ode  kte  sni  kin  heon. 
Unkan  Wakan  tanka  Pilistim  oyate  kin  Dawid  can- 
tekiyapi  wicakaga. 

Dawid  Pilistim  oyate  kin  om  un  kta  iyecece 
sni  tuka.  Ecin  oyate  kin  he  wakagapi  ohodapi 
kin  heon. 

Unkan  Saul  hantuqe  taku  ^ica  econ  kin  he 
ayu£tan  kta  on  Wakantanka  icekiya  he.  Hiya, 
hecon  unlvans  Wakantanka  okihiye  kta  tuka. 

Iho,  hoksipidan,  wicinyanpidan,  ito  he  ake  ca- 

jemdate  kta.  Taku  sica  ecamon  kin  he  amdustan 
kta,  ehapi  esta,  nicantepi  on  Wakan  tanka  ceyaki- 
yapi  sni  kinhan  oyakihipi  kte  &ni.  Ecin  wicacante 
kin  en  wakansica  u  kte  cin  wasaka.  Heon  etan- 
han  iyopeniciyapi  kin  cante  on  econ  po,  qa  Woni- 
ya  Wakan  kin  nina  da  po,  he  niyuwastepi  kte  cin 
hee. 

WOONSPE  13. 

DAWID  QA  WAHOYAPI  YUECETUPI  KIN. 

Helian  Dawid  Pilistim  totonwepi  kin  ekta  i 
nayahonpi  qon.  Dawid  tawasitkn  kin  om  i ;  qa 
oyate  kin  he  ^icapi  qa  wakagapi  ohodapi  lieca 
esta,  Dawid  tawasitku  om  cante wicakiyapi  Wa- 
kantanka  wicakaga. 

Hehan  Saul  Dawid  Pilistim  oyate  kin  ekta  wi- 
cai,  iialion  kin  hetanhan  icimana  ode  6ni.  Ecin 
oyate  kin  he  ehna  Dawid  ode  e^ta,  oyate  kin  he 
ktepi  kte  cin  heon  etanhan. 

Pilistim  oyate  Israel  sicewicadapi  qa  om  ohinni 
tokakiciyapi  nayalionpi  qon.  Ake  anpetu  wan  en 
Pilistim  wicastayatapi  kin  akicita  ota  iwicacu,  qa 
Israel  takpe  wicaya.  Saul  he  nakihon  qehan  i,4 
eya  taakicita  om  itkowicakipa.  Saul  cinhintku 
Jonatan  nakun  opa. 

Qa  hecen  om  kicizapi.  Unkan  unma  tukte 

?y* 

ohiyapi  he.  Pilistim  e  ohiya.  Ecin  Wakantanka 
Israel  canniyewicaya,  heon  owicakiye  sni ;  qa  he- 
een  iyayewicayapi,  qa  ota  ewicaktepi.  Qa  Saul 
cinhintku  Jonatan  nakun  ktepi.  Qa  Saul  is  kaken 


SAUL  ICIKTE. 


ta.  Wanhinkpe  ece  on  opi,  qa  nina  taopi,  hecen 
tokadan  najica  okihi  sni ;  hehan  Saul  nina  cansiea, 
te  ^ni  ecen  yuzapi  kinhan  ^iksicaya  kuwapi  kte 
cin  heon  yuzapi  (5ni  itokam  ta  cin ;  qa  iye  taaki- 
cita  kin  wanji  heciya ;  Mazasagye  icu  qa  camapa 
wo,  eya.  Unkan  akicita  kin  he  Saul  kte  kta  iye- 
eeca  he.  Nis  nitakuyepi  wanji  heniciyapi  ehan 

yaktepi  naceca  he.  Hiya,  ecanonpi  kte  sni.  Tin- 
wicayakte  kte  sni,  Wakantanka  eya. 

Saul  taakicita  econ  &ni ;  unkan  Saul  iye  tama- 
zasagye  ikikcu,  qa  caicipe  ca  icikte.  Saul  te  cin 
iyohakam  akicita  qon  hee  i£  eya  mazasagye  ikikcu 
qa  icikte.  Saul  hecon  wanyake  cin  lieon  is  econ. 
Wicasta  tona  &icapi  kin  hena  heconpi.  Tuka  tona 
Wakantanka  wastedapi  kin  hena  tapi  kta  esta 
Wakantanka  e  apepi. 

Okicize  kin  ihanlianna  qehan  Pilistim  Israel 
wicaktepi  kin  tancanpi  kin  owicadepi ;  unkan  Saul 
cinkintku  Jonatan  kici  tancanpi  kin  iyewicayapi. 
Unkan  Pilistim  he  nina  iyuskinpi,  wica£tayatapi 
kin  cinca  kici  ktepi  kin  heon.  Tuka  wicatancan 
ta  esta  ake  nakun  6icaya  kuwapi  kin  he  wowi- 
^tece. 

Saul  pa  kin  baksapi  qa  tawokoyake  kin  nakun 
owasin  icupi.  Saul  tawokoyake  kin  hena  maza  on 
ikicize  kin  heca.  Unkan  Saul  pa  qa  taheyake  ko 
otonwe  iyaza  ayapi ;  qa  iye  wakagapi  yuhapi  kin 
nina  hdatanpi,  qa  heyapi;  Unkiye  wakagapi  un- 
hapi  kin  de  Israel  tawakantankapi  kin  isanpa  tan¬ 
ka  ce,  eyapi.  Plehan  Saul  taheyake  qon  wakagapi 
tipi  hdepi  kin  en  ehnakapi,  qa  tancan  kin  nakun 
en  okatan  ehdepi,  qa  Jonatan  tancan  kin  nakun 
heconpi.  Hecen  oyate  kin  owasin  wanyakapi  kte 
cin  on  heconpi.  Tancanpi  kin  oiyokisinya  wica- 
kuwapi  ;  tuka  Jonatan  Wakantanka  wa&tedaka, 

hecen  nagi  kin  Wakantanka  kici  tin ;  tuka  Saul  e 
nagi  kin  Wakantanka  kici  nn  &ni. 

Israel  he  nalionpi,  Saul  cinhintku  kici  okatan 
wicahdepi  kin  he  ;  unkan  Israel  etanhan  wicasta 
waonsida  wanjikji  hanyetu  en  ipi,  qa  wicayuhpapi 
qa  wicahapi. 

Dawid  i&  he  ehan  Pilistim  tamakocepi  kin 
ahankeya  un,  qa  okicize  kin  he  sdonya.  Hecen 
nnma  tukte  ohiyapi  kin  he  nahon  kte  liinca.  Un¬ 
kan  unhanketa  wanji  Dawid  ekta  hi.  Wicasta 
kin  he  Dawid  wanyake  cehan  pakicapsan.  He- 
han  Dawid  heya ;  Tokiyatanhan  yau  he.  Unkan 
wicasta  qon  is ;  Israel  tipi  kin  heciyatanhan  wan 
ce ;  kicizapi  tuka  Israel  nakipapi,  qa  ota  wicakte- 
pi,  qa  Saul  cinhintku  kici  nakun  wicaktepi  ce,  eya. 

Wicasta  qon  he  Saul  ktepi  okiyake  cinhan, 
Dawid  iyuskin  kta  kecin.  Tuka  Dawid  iye  qe 
Saul  wa&tedaka,  qa  ta  nahon  -kin  on  iyokisica ;  qa 
takodaku  Jonatan  on  nakun  Dawid  nina  iyokisica ; 
qa  Pilistim  ohiyapi  kin  he  nakun  on.  Ecin  he 
ohiyapi  kin  on  wakagapi  yuhapi  kin  nina  hdatan- 
pi,  qa  Wakantanka  e  sanpa  ohodapi  sni  kin  hena 
on  Dawid  icansica. 

Hehan  Dawid  odowan  wan  waste  ahiyaya ; 
Saul  qa  Jonatan  he  iwicadowan,  qa  hecen  eya  ; 
Saul  qa  Jonatan  wanmdi  qa  mnaja  iyecen  wadita- 
kapi  ce.  Napin  tipidan  qa  napin  tap!  ce.  Qa 
ake&  hecen  eya ;  Mihunkawanji  Jonatan,  tema- 

yaliinda  kin  he  tanka  qon,  dehan  on  makakija, 
eya. 

Dawid  Saul  yasice  sni,  tuka  yawaditaka  ece- 
pan.  Wica6tayatapi  kin  heon  taku  sica  eciye 
kapin.  Dawid  wica^tayatapi  kte  cin  wanna  iye- 
hantu  ;  heon  Wakantanka  Israel  ecen  cante  yus- 
wicakiya.  Hecen  Israel  Dawid  wica&tayatapi  da- 
pi.  Hehan  Dawid  is  wica&tayatapi  kta  kewica- 
kiya.  Eciii  Wakantanka  Dawid  hecen  wahoya. 

Wakantanka  taku  iwahowicaye  cin  tohinni 
akiktonje  sni.  Wakantanka  Abraham  hecen  iwa- 
hoya  ;  Cinca  yuke  ca  sanpa  cincapi  kin  Kanan 
makoce  kin  en  ounyanpi  kta,  iwahoye  ca  econ. 

Iho,  micinca,  nis  Wakantanka  Taniya  Wakan 
kida  po.  He  iwahoniyanpi  kin,  nina  yakidapi 
kinhan  nicupi  kta. 

Hehan  Dawid  candowankiyapi  on  Wakantanka 
yatan  dowan  ;  taku  iwahoye  ciqon  wanna  iyekici- 
hantu  kin  heon.  Qa  wica^tayatapi  un  kinhan 
ohinni  tanyan  econ,  qa  oyate  kin  owasin  Wakan¬ 
tanka  ecedan  wasledakapi  kta  onspewicakiya  cin. 


WOONSPE  14. 

DAWID  QA  KOKA  KIN  ZION  PAHA  AKAN. 

Wakantanka  Dawid  wicastayatapi  kage  cin 
he  iyohakam  otonwe  wan  Jerusalem  eciyapi,  hen 

Dawid  ti.  Bethlehem  otonwe  kin  hen  Dawid 
tonpi. 

Jerusalem  otonwe  kin  he  owastecaka;  qa  he 
en  paha  tankinkinyan  ota.  Paha  kin  he  wanji 
Zion  Paha  eciyapi. 

Zion  Paha  kin  akan  tipi  wan  waste  kagapi  kta 
Dawid  cin,  qa  he  wicastayatapi  tipi  kta 

Dawid  Wakan tanka  nina  wastedake  cin  heon, 
Wakantanka  Koka  tawa  qon  he  iye  ti  kin  i kiye- 
dan  yanke  kta  cin. 

Koka  qon  he  eya  Siloh  ekta  yanka.  Unkan 
okicize  ekta  aipi ;  qa  iyoopta  Pilistim  akipi.  Tuka 
ake  Israel  ekta  ki,  nayalionpi  qon.  Hehantanhan 
tohinni  Siloli  ekta  ayapi  sni.  Ecin  Siloh  en  oyate 
unpi  kin  he  sicapi,  heon  etanhan  Wakantanka  ici- 
mana  Koka  kin  hen  yuhapi  kta  cin  sni.  Koka 
qon  tokiya  yanke  cin  Dawid  he  sdonya.  Hecen 
iye  liinca  huwe  i.  Wosnapi  itancanpi  qa  oyate 
wicota  Dawid  kici  ipi.  Qa  cotanka  qa  candowan- 
kiyapi  ocaje  ota  on  dowanpi.  Qa  apa  iyotan  odo- 
wan  waste  ahiyayapi,  Psalm  odowan  kin  he  on 
Wakantanka  yatanpi.  Qa  winoliinca  kin  is  eya 
nakun  candowankiya  on  dowanpi.  Hecen  Koka 
kin  he  Jerusalem  en  Zion  Paha  ekta  akupi.  Da¬ 
wid  qa  wosnapi  itancanpi,  qa  oyate  kin  tona  can- 
dowankiyapi  kin  owasin  wokoyake  ska  qa  hanska 
ece  koyakapi. 

Unkan  hena  hecen  koyakapi  qa  Wakan tanka 
yatanpi  kin  lie  oiyokipi  liinca. 

Xis  dena  iyeeeca  wandakapi  ehan,  iyotan  ma- 
hpiya  ekta  Wakantanka  taohnihde  unpi  kin  hena 
ekta  ewicawacannipi  naceca  lie. 

Oiyokipi  kin  lieon  wicota  wawanyakapi.  An- 
petu  kin  he  en  Dawid  nina  wiyu&kin. 

Hehan  Koka  qon  he  Zion  Paha  kin  ekta  ayapi. 


DAWID  KOKA  WAKAN  KIN  AHDI, 

Qa  Zion  Paha  kin  he  acankaskapi.  Qa  conkaske 
tiyopa  tanka  kin  yuzamni  ehdepi.  Qa  wicastaya- 
tapi  kin  Koka  kin  alma  tin  ayapi,  qa  wo&iapi 
itancanpi  kin  hena  koya.  Qa  Dawid  ti  kin  icahda 
wo&napi  Wokeya  wan  kaliwicakiye  ca  Koka  kin 
hen  ayapi  kte  cin  he  nakun  ozanton  wiyeya  hdepi. 
Hehan  wo^napi  itancanpi  kin  hena  eepi  Koka  kin 
tin  aipi.  Hehan  Dawid  Psalm  wanji  en,  Itancan 
wopida  qu  po,  eyapi  kin  he  ahiyaye  wicasi. 

Hehan  Dawid  Zion  Paha  kin  akan  Wakan- 
tanka  wakiyusna.  Qa  oyate  ihduksan  najinpi  kin 
wicayawa£te ;  qa  wica  qa  winohinca  otoiyohi  agu- 
yapi  tado  qa  minima  ko  wicakipamni.  Dawid 
waonsida  hinca. 

Hehan  Dawid  nina  iyu^kin ;  Wakan  tanka 
Koka  tawa  kin  he  iye  ti  kin  ikiyedan  yanke  cin 
heon.  Qa  Koka  kin  en  ikiyedan,  anpetu  hanyetu 
ko,  candowankiya  on  dowanpi  kta  Dawid  cin. 
Apa  anposkantu  eca  dowanpi,  qa  apa  is  hanyetu 
ekta  dowanpi  ece.  Malipiya  kin  ekta  mahpiya 
ohnihde  unpi  kin  hena  ozikiya  wanin  ohinni  do¬ 
wanpi.  Tuka  wicasta  akantu  kin  eqe  hecen  econ- 
pi  6ni.  Plecen  Dawid  iye  ti  kin  en  yanke  cin 
ohinni  W  akan  tanka  idowanpi  kin  he  nalion ;  qa 
hanyetu  ogunga  eca  nakun  oiyokipiya  dowanpi 
kin  nahon  wanka  ece. 

Psalm  odowan  kin  hena  Dawid  tadowan.  Qa 
Wakan  tanka  Taniya  Wakan  kin  he  Dawid  onspe- 

kiya.  Hecen  token  eye  kte  cin  owasin  onspe,  qa 
ecen  owa,  qa  dowanpi  kin  hena  wicaqu.  Hecen 
ohinniyan  Koka  kin  ikiyedan  dowanpi. 

Tuka  Dawid  iye  kin  ohinni  owanji  yanke  sni. 
Pilistim  qa  oyate  kin  tona  sicapi  kin  hena  wicakis 
i ;  qa  Wakantanka  okiya.  Hecen  okicize  kin 
ohinni  oliiya  ece.  Qa  tohan  owanji  hdiyotanka 
eca,  hehan  Wakantanka  okiye  ca  ohiye  cin  heon 
yatan  qa  idowan  ece. 

Anpetu  wan  en  Dawid  takodaku  Natan  kici 
yanka.  Unkan  Dawid  iye  tipi  iyotan  waste  wan 
oti,  tuka  Wakantanka  Koka  tawa  kin  e  ozantonpi 
kin  hecehnana  he  cin,  heon  etanhan  tipi  wanji 
wa6te  kicage  kta  cin. 

Dawid  takodaku  Natan  he  wi casta  ksapa  qa 
wa6te ;  unkan  Dawid  tipi  wakan  wanji  kage  kta 
cin  kin  iyowinkiya. 

Unkan  hanyetu  wan  en  Wakantanka  Natan 
heciya ;  Dawid  tipi  wan  micage  kte  cin  econ  kte 
sni  ce,  he  oyakidake  kta  ce.  He  micage  kta  cin 
kin  iyomakipi  ce.  Tuka  tipi  micage  kta  waka- 
hnige  cin  hee  £ni  ce.  Okicize  nina  econ  qa  wicasta 
ota  teye  cin  heon  etanhan.  Tuka  Dawid  cinca 
wan  waqu  kta  ce ;  kinhan  tipi  micage  kte  cin  hee 
kta  ce.  Qa  Dawid  iye  kin  okicize  econ  kta  ce ;  qa 
ohinniyan  mdawastc  kta  ce. 

Hehan  ihanhanna  qehan  Natan  Dawid  en  hi,  qa 
Wakantanka  taku  eciye  ciqon  he  Dawid  okiciyaka. 


WOONSPE  ITAKIHNA. 

I)  aw  id  lie  nakilion  kin  nina  iyokipi ;  Wakan- 
tanka  yawaste,  qa  cinca  wan  qu  kta,  qa  hee  tipi 
wakan  kage  kta  iwahoye  cin  lieon;  qa  Dawid 
Wakantanka  wopida  eciya. 

Qa  heya ;  Jehowa  cantemayakiye  cin  he  tanka 
ce.  Ake  sanpa  mayadawa&te  ce ;  wopida  ota  kin 
on  token  epe  kta  he.  Heciciya  ce  ;  Ohinni  maya- 
wa£te  qa  wa6te  madaka  ye. 

Dawid  tawocekiye  kin  Wakan  tanka  iyokipi. 
Dawid  is  he  itan  sni ;  tuka  Wakantanka  cantekiye 
cin  he  nina  awakicin.  Ecin  iye  kin  wahtani  kin 
on  onsiicida  ,  qa  iye  waste  qa  on  etanhan  Wakan¬ 
tanka  yawaste  kecanicin  sni ;  tuka  yawaste  qa 
cinca  wan  yawaste  kta  iwahoye  cin  he  awakicin 
kin  tanka. 

Unkan  unkiye  Wakantanka  canteunkiyapi  sni 
he.  Qa  takn  unkidapi  e&ta  econ  kte  sni  he. 
Hiya,  econ  kta ;  unkiye  unwastepi  on  6ni,  tuka 
iye  waonsida  waste  kin  on  etanhan  oyate  wicaya- 
wa6te  kin  iyokipi. 


WOONSPE  15. 

DAWID  QA  URIAH  TAWICU  QON. 

Dawid  i\r i casta  waste  qa  Wakantanka  iyokipiya 
cin.  Unkan  taku  on  he  Dawid  waste  he.  Wa¬ 
kantanka  Taniya  Wakan  Dawid  cante  kin  en 

ehnake  cin  heon  etanhan  hececa.  Tuka  Dawid 
waste  nayahonpi  kin  heon  tohinni  wahtani  sni 
kecannipi  nace.  Hiya,  hececa  tuka  tuwe  nina 
awanihdake  6ni  eca  i&  eya  woniya  sica  cante  kin 
iyolipaya  ece.  Unkan  Dawid  tuktekten  Wakan- 
tanka  cekiye  cin  aya^tan  ece ;  unkan  hecen  wakan 
sica  iyutanyan. 

Unkan  oyate  wan  sicapi  e  Kanan  makoce  kin 
ikiyedan  tonwanyanpi  he  wicakis  ye  kta.  Tuka 
Dawid  iye  hinca  ye  sni.  Tuka  wi casta  wan  Joab 
eciyapi  he  itancanyan  ye  si.  Qa  Dawid  iye  Jeru¬ 
salem  en  owanji  yanka.  Tuka  token  on  he  iye 
hinca  ye  sni  kin  sdonwaye  £ni.  Tuka  okinni  iye 
kin  owanji  yanke  ca  wote  ca  wayatke  ca  iyokipii- 
ciya  cin  on  hecon  naceca. 

Anpetu  wan  maste,  unkan  Dawid  diditahda, 
qa  iye  tohe  kin  akan  wanka.  Qa  hehan  cusni 
qehan,  tipi  kin  he  akan  tanhan  kin  mdaskaya  ka- 
gapi  qa  he  en  omani  ece.  Unkan  ake  he  en  oma- 
ni,  unkan  icunhan  winohinca  wan  ihukuya  hiyaya 
wanyaka.  Unkan  winyan  wastedake  hinca,  qa 
taokiye  wanji  ekta  ye  si,  qa  he  tuwe  hecinhan 
iwange  ^i.  Hecen  ekta  iwanh  i,  qa  winyan  kin 
he  Batseba  eciyapi,  qa  hihnaku  kin  i^  Uriah 
eciyapi. 

Dawid  winyan  kin  de  nina  iyutanyan.  Hecen 
on  Wakan  tanka  cekiye  ca  taku  iyutan  kin  he 
tokan  iyekiciciye  kta  icekiya  iyececa  tuka.  Hecen 

winohinca  kin  lie  e  oliinni  awacin  un ;  qa  hihnaku 
ta  unkan£,  hehan  mdnze  kta  tuka,  ecin.  Uriah  i& 
he  icunhan  kicizapi  kin  ekta  opa.  Wicasta  wa6te 
qa  wadi  taka.  Hecen  Dawid,  tokin  Uriah  okicize 
kin  ekta  ktepi  qe&,  ecin. 

Ecen  unhanketa  woniya  &ica  Dawid  cante  kin 
iyohpaye  ca  iye  taakicita  tokapa  kin  Joab  wowapi 
kicage  ca  heya ;  Tohan  kicizapi  kinhan,  Uriah 
tukten  ktepi  kta  idacin  kinhan  hen  ye  yasi  kta  ce, 
eya  kicaga. 

Dawid  Joalb  &icaya  econ  si  kin  anagoptan  sni 
iyececa.  Tuka  Joab  is  wicasta  sica,  heon  etanhan 
econ  kte  cin  itonpe  6ni.  Qa  he  ecahankeya  oyate 
wan  cankaska  yanka  e  kizapi.  Unkan  Joab  Uriah 
akicita  qeya  om  conka^ke  kin  ikiyedan  ye  6i.  Qa 
ecen  econ,  tuka  en  ktepi. 

Hehan  Joab  Uriah  ktepi  kin  Dawid  ekta  oki- 
yag  yewicasi.  Qa  Dawid  he  nalion  kin  on  iyoki- 
&ice  konza ;  tuka  cante  kin  ekta  e  he  iyu&kin,  tuka 
hececa.  Qa  hehan  Bat&eba  huweye  wica£i,  qa 
hecen  yuza. 

Dawid  olian  kin  Wakantanka  nina  6ice  daka  ; 
qa  Wakantanka  Natan  okiyaka.  Natan  he  wi¬ 
casta  waayata  heca. 

Unkan  Natan  Dawid  en  i,  qa  ikce  wicowoyake 
wan  okiyaka,  qa  heya ;  Wicasta  nom  otonwe  wan- 
jidan  en  tipi.  Unkan  unma  wijica,  qa  unma  is 
wahpanica.  Qa  wijica  qon  he  taliinca  wanunyanpi 

ota  yuha.  Qa  walipanica  kin  is  taliinca  wanun- 
yanpi  cinca  wanjidan  yuha ;  tuka  toka  icaga  ehan- 
tanhan  yuhe  ca  tanyan  kicnwa ;  iye  tawoyute  qa 
tawoyatke  kin  hetanhan  yunkiye  ca  yatkekiya ; 
qa  cinca  tehikekida  kin  he  iyececa  wa^tekidaka; 
qa  iye  maku  kin  hen  ohna  hduha.  Unkan  wicasta 

wijica  qon  he  anpetu  wan  en  ti  kin  en  titokan  ai. 
Unkan  wijica  qon  he  unma  wahpanica  taliinca  wa- 
nunyanpi  cincadan  wanji  yuhe  ciqon  he  huweye 
wica^i,  qa  he  kte,  qa  iye  ti  en  titokan  ahi  qon  he 
yunwicaya,  eya. 

Iho,  liecen  wijica  qon  lie  token  ecakiconpi  kta 
iyececa  he,  Natan  eya. 

Dawid  he  nalion  kin  nina  6icedaka,  qa  heya; 
He  ikicu  kin  etanhan  taliinca  wanunyanpi  tom  qu, 
qa  hehan  iye  kin  nakun  te  kta  ce,  eya. 

Hehan  Natan,  Wicasta  wijica  qon  he  niye  ce, 
Dawid  eciya. 

Natan  Dawid  .si cava  econ  kin  he  kicipazo  cin 
kin  heon  etanhan  wicowoyake  kin  he  okiyaka. 

Hehan  Natan  Dawid  heciya ;  Wakantanka 
canteniciye  ca  wica£tayatapi  nicaga ;  unkan  he 
tokeca  e  tawoahope  kin  anayagoptan  4ni  he. 
Heon  Wakantanka  kakisniye  kta  ce.  Nicinca  kin 
iyakitedan  tokakiciyapi,  qa  kiciktepi  kta  ce ;  qa 
tohanyan  ni  yaun  kin  hehanyan  niciyu,4epi  kta 
ce,  eya. 

Dawid  he  nalion  kin  nina  iyokisice  ca,  Wakan¬ 
tanka  en  wawalitani  ce,  eya. 

Unkan  Natan  heya;  Wayalitani  kin  Wakan¬ 
tanka  nicicajuju  ce,  nite  kte  sni  ce  eciya. 

Saul  wikopa  eceedan  on  Wakantanka  ekta 
ewacin ;  tuka  Dawid  e  qe  walitani  kin  ocowasin 
iyoki4ica. 

Hehan  Dawid  iyokisice  cin  he  ecen  odowan 
wan  ahiyaye  ca,  dowanpi  kin  he  wicaqu ;  hecen 
Wakantanka  Ivoka  tawa  kin  icahda  odowan  kin 
he  ahiyayapi. 

Dawid  tadowan  kin  he  en  kaken  eya;  Wa  ska 

kin  iyecen  mayujaja,  qa  cante  teca  makaga  wo. 
Wakantanka  Nitaniya  Wakan  ake  maqu  ye. 

Dawid  walitani  kin  lie  Wakantanka  kicicajuju 
kta  icekiya ;  unkan  kicicajuju.  Qa  liecen  wakan~ 
sica  ti  kin  en  iyaye  sni.  Tuka  Dawid  te  sni  kin 
itokam  Wakantanka  iyopeya.  Hecen  woalitani 
kin  lie  Wakantanka  6icedake  cin  oyate  sdonyapi 
kta. 

Ilio  micinca,  Wakantanka  taku  wawiyutanyan 
owasin  etanlian  enihdakupi  kta  nina  icekiya  po. 
Taku  6ica  ecanonpi  kin  liena  on  Wakantanka  en 
iyopeiciya  po,  kinlian  nicicajujupi  kta  ce.  Waun- 
litanipi  kin  lieon  Jesus  te  ca,  keciyatanlian  woiyo- 
peiciye  econ  un^ipi  ce. 


WOONSPE  16. 

DAWIB,  QA  IYOPEYAPI  KIN. 

Dawid  ni  un  kin  icunhan  Wakantanka  iyopeye 
kta  keciya  e  nayalionpi  qon. 

Dawid  wanna  cincota,  tuka  cinca  kin  apa  »4ica' 
icagapi.  Tuka  liena  otoiyohi  owicamdake  kta 
owakihi  §ni.  Cinca  kin  wanji  Absalom  eciyapi. 
Unkan  koska  kin  lie  witan tanka,  owanyag  wa^te, 
qa  palia  kin  nakun  wa6te&te  kin  lie  itan ;  qa  nakun 
ecen  itonsni,  qa  iye  hunkawanjinwicaye  cin  wanji 
cante  okicunninya,  unkan  kikte. 

Dawid  he  nalion  kin  on  Absalom  nina  canniye- 
ya,  qa  tehan  wanyake  Sni  un.  Tuka  unhanketa 
iye  ti  kin  en  u  kte  cin  iyowinkiye  ca  helian  wan- 
yaka.  Unkan  i  iputake  ca  canniyeye  ciqon  he 
kicicajuju.  Absalom  hunkawanjitku  kikte  kin 
heon  etanhan  otonwe  kin  hen  u  kte  cin  Dawid  he 
iyowinkiye  kte  Sni  iyececa  tuka.  Hecen  cinca  kin 
nina  waStekidaka. 

Tuka  Absalom  iye  kin  atkuku  waStekida  6ni ; 
qa  ecen  atkuku  kin  wicastayatapi  ki  wacin ;  qa 
oyate  kin  ehna  waSte  kicun  un.  Hecen  oyate  kin 
waStedakapi  kinhan  iye  wicastayatapi  kagapi  kta 
he  cin.  Qa  tona  onSika  wanwicayaka  eca  i  iwica- 
putake  ca ;  WicaStamayatapi  unkanS  canteciciyapi 
kta  tuka,  ewicakiya  ece. 

Absalom  hecon  kin  he  wicaka  kecinpi,  qa  on 
oyate  kin  waStedakapi.  Tuka  Absalom  wicaStaSni 
wicahnaye  cin  he  Wakan tanka  Sicedaka. 

Unkan  wanna  Absalom  oyate  kin  ota  waSteda- 
kapi  sdonkiya,  hehan  atkuku  Dawid  en  i,  qa  ma- 
koce  tokanta  ye  kta  keya  iwanga.  Unkan  Dawid 
is  iyowinkiya.  Absalom  talm  kuwa  kin  Dawid 
he  sdonye  Sni. 

Hecen  Absalom  Jerusalem  etanhan  iyaya. 
WicaSta  opawinge  nonpa  owicapa,  qa  makoce  ekta 
ye  kte  cin  he  kohan  toktokeca  ekta  ye  wicaSi  qa 
hewicakiya ;  Tohan  cotanka  yajopi  nayahonpi 
kinhan,  Absalom  wicaStayatapi  ce,  ehapi  kta  ce, 

eya.  Hecen  wanna  makoce  kin  he  en  i  qehan, 
cotanka  yajopi ;  unkan,  Absalom  wicastayatapi  ce, 
panyanhan  eyapi.  Unkan  oyate  kin  wicota  Absa¬ 
lom  en  hipi,  qa  hena  akicita  wicayuha. 

Absalom  wicastayatapi  icicage  cin  lie  Dawid 
ekta  lioSi  kaipi. 

Dawid  he  nalion  kin  nina  icanSica ;  cinhintku 
ohan  sice  cin  he  awacin  yanke  kte  cin  Sicedaka. 
Dawid  iye  wahtani  kin  on  kakije  cin  he  hecetu 
icidaka,  qa  Wakantanka  he  woiyokisice  kin  hena 
akipeye  cin  he  sdonkiya. 

Unkan  Dawid  Jerusalem  en  yanka  eSta,  okinni 
Absalom  hen  u  qa  kte  kta  kecin ;  qa  hecen  Zion 
Paha  kin  akan  tipi  waSte  oti  qon  hena  ehpeya 
icunonpa  ya.  Unkan  oyate  kin  tona  Dawid 
waStedakapi  kin  hena  ihaktapi  qa  kici  yapi. 

Unkan  Jerusalem  etanhan  yapi,  qa  tokaheya 
wakpadan  cistinna  iyuwegapi.  Unkan  oyate  kin 
owasin  ceyapi ;  wicaStayatapi  qon  ti  ehpeya  ti 
codan  ye  cin  he  awacinpi  qa  on  ceyapi. 

Hehan  Dawid  taoyate  om  paha  wan  tehanwan- 
kantu  ekta  ya.  Dawid  pa  kin  aihdalipe  ca  sicodan 
ceya  ya;  he  iyokiSice  cin  heon  hecon.  Unkan 
oyate  owicape  cin  owasin  iS  eya  iyecen  econpi,  qa 
ceya  yapi.  Oyate  kin  Dawid  nina  wastedakapi. 
Hehan  Dawid  paha  kin  akan  i  qehan  Wakantanka 
cekiya.  Dawid  kakisya  un  esta  Wakantanka  he 
kicanpta  okihi  e  sdonkiya. 

Hehan  ake  iyoopta  yapi.  Unkan  wica^ta  wan 
&ica  e  Dawid  akipa.  Wica&ta  kin  he  Dawid  &ice- 
daka,  qa  o^tehda,  qa  inyan  on  kinin,  qa  Dawid 
taoyate  kin  nakun  wicakinin  ;  qa  heya,  Wakan&ica 
nicinca  ce.  Saul  cinca  om  wicayakte  qon  heon 
dehan  Wakan tanka  kakilniyan  ce,  eciya.  Unkan 
Dawid  Saul  cinca  om  wicakte  he.  Hiya,  wica^ta 
kin  he  Dawid  oiton&ni.  Tuka  e  qe  Dawid  Uriah 
teye  ca  liecen  walitani  kin  heon  Wakan  tanka  ka- 

Unkan  Dawid  tawa&tku  kin  wanji  licciya ;  Wi- 
ca£ta  6ice  cin  he  niya£ice  cin  iyowinkiye  £ni  wo. 
Qa  ito  miye  pa  wakakse  kta  ce,  iyowinmakiya  wo, 
eya.  Tuka  Dawid  heya ;  Hiya,  he  mayasice  cin 
Wakan tanka  iyowinkiya  ce ;  hecen  aya^tan  wasi 
kte  sni  ce.  Miye  micinksi  e  is  in  makte  kta  omade 
kta  ce ;  heon  wicasta  kin  de  mayasice  cin  iyoma- 
yake  kte  6ni  ce,  eya. 

Wicasta  sicapi  kin  en  Dawid  walVbayedan  un 
kin  de  sdonunyanpi.  Unkiyepi  kin  tuwe  unyasi- 
capi  kinhan  token  econkupi  naceca  he.  U-nkis  eya 
taku  sica  econkupi  he  awaunkicinpi,  qa  on  etan- 
han  taku  hecen  unkakipapi  e£ta  miwahbapidan  kta 
iyececa. 

Dawid  taoyate  kin  oni  tehan  ohnihdeya  unpi, 
qa  owasin  nina  mdokitapi  hehan  unhanketa  Jor¬ 
dan  wakpa  kin  iyuwegapi.  Makoce  kin  he  liewo- 
skan  makoce  eyapi.  Dawid  taoyate  om  hen  oziiciya. 

Unkan  wicasta  wijica  yamni  makoce  kin  he 
ikiyedan  tipi ;  qa  Dawid  taoyate  om  hen  i  kin  he 
nahonpi,  unkan  hekiciyapi ;  Makotahedan  unpi 
kin  wotektehdapi,  qa  ipuzapi,  mdokitapi  ko  nace, 
eyapi ;  qa  taku  ota  wicakaipi,  owinja  qa  waksica, 
qa  miniyatke,  qa  aguyapi,  qa  wamnaheza,  qa  tuli- 
maga  canhanpi,  qa  asanpi  suta,  qa  taliinca  wanun- 
yanpi  ko,  yutapi  kta  wicakaipi.  Dawid  kaki^ya 
un  kin  icunhan  wicasta  kin  hena  cantekiyapi  kin 
he  Wakan  tanka  hecen  canteyus  wicakiya. 

Dawid  hewoskan  makoce  kin  hen  un  kin  nina 
wocekiye  eya.  Wakan  tanka  wokicanpte  kida. 
Iyotan  iyekiya  e6ta  lieon  woyanieiye  6ni,  qa  onsii- 
cida  un. 

Iho,  he  iyecen  micinca,  nis  taku  sica  ecanonpi, 
qa  on  iyopeniyanpi  kinhan,  sanpa  6ihdapi  6ni  po  ; 
tuka  nisicapi  kin  on  on£iiciya  iyopeiciya  po,  qa 
Wakantanka  cekiya  po,  hecen  onsinidapi  kta. 


WOONSPE  17. 

DAWID,  QA  XJTIJHU  CAN  KIN. 

Dawid  taoyate  kin  om  hewoskan  makoce  kip 
en  tonwanyanpi  totonwepi  kin  iliduksan  conkaske 
ton  pi. 

Unkan  Absalom  atkuku  heciya  un  kin  hehan 
nalion,  unkan  akicita  ota  om  takpe  u,  qa  Dawid 
totonwe  kin  ikiyedan  ahiti. 

Unkan  Dawid  cinhintku  &ice  cin  he  takpe  hi 
kin  wanhdake  ca  is  taakicita  om  ye  kta  cin.  Tuka 
Dawid  iye  hinca  ye  kte  cin  iyokipipi  6ni.  Okinni 
okicize  kin  en  ya  e6ta  ktepi  kte  ;  heon  owanji 
yanke  6ipi.  Oyate  kin  he  Dawid  nina  wa^teda- 
kapi.  Unkan  Dawid,  Token  yacinpi  kinhan  ecen 
ecamon  kta  ce,  eye  ca  hecen  ye  sni.  Dawid  iye 
kin  cinhintku  kici  kicize  kte  cin  cin  6ni. 

Dawid  taakicita  kin  yapi  kte  cin  itokam  cin- 

hintku  Absalom  kiunniye  sni  wica&i.  Dawid 
cinca  kin  sica  e&ta  wa^tekidaka.  Hecen  om  kici- 
zapi  canwehna  kicizapi,  qa  hecen  ota  can  ibotopi, 
qa  ksuweiciyapi  qa  iciktepi. 

Unkan  kicizapi  kin  unma  tukte  ohiyapi  he. 
Dawid  taoyate  kin  ohiyapi,  Wakan tanka  owica- 
kiye  cin  heo.n  ohiyapi.  Absalom  taoyate  kin  na- 
kipapi ;  tuka  ota  ewicaktepi,  qa  ota  nakun  can 
iboto  iciktepi. 

Unkan  Absalom  is  sonsonna  wan  akanyotang 
napa ;  qa  utuhu  can  wan  tanka  ihukuya  iyaya, 
tuka  paha  kin  hanskaska  liinca,  hecen  can  adetka 
wan  ikoyake  ca  en  kaozezeya  otke,  qa  6on6onna 
qon  eqeedan  napa.  Absalom  paha  hanskaska 
waste^te,  unkan  he  wowitanyan  e  nayahonpi  qon. 
Tuka  Wakan  tanka  hecece  kta  ecankin. 

Unkan  Dawid  taakicita  kin  wanji  Absalom 
hecen  otke  kin  wanyaka,  qa  akicita  tancan  Joab 
he  okiyaka.  Unkan  Joab  heya ;  Tokeca  e  he 
yakte  6ni  he ;  yakte  unkan&  mazaska  ota  woko- 
yake  ko  cicu  kta  tuka  ce,  eya.  Tuka  is  ayupte  ca 
heya ;  Mazaska  kektopawinge  mayaqu  esta  Absa¬ 
lom  kiunniwaye  kte  ^ni  Dawid  cin  e  nawahon  ce, 
eya.  Unkan  Joab  ainina  akicita  wikcemna  om 
ekta  i ;  qa  Absalom  otkeyahan  iyeya.  Unkan 
Joab  wanhinkpe  yamni  icu  qa  Absalom  cante  kin 
cokaya  iheya.  Hehan  akicita  wikcemna  om  i  qon 
hena  i£  eya  mazasagye  wahonkeza  ko  on  ktepi. 

Ilehan  Absalom  tancan  kin  yulipapi  qa  mako- 
Moka  wan  en  ohnakapi,  qa  inyan  ota  iyahda- 
skinyapi. 

Hekan  Joab  cotanka  yajo,  qa  taakicita  kin 
owasin  wicakico.  Wanna  Absalom  ta  liecen  kici- 
zapi  kin  ayu^tanpi ;  qa  Joab  taakicita  om  Dawid 
totonwe  kin  ekta  kdapi ;  qa  Absalom  taakicita  kin 
is  iye  ahitipi  qon  ekta  kipi. 

Joab  nalianliin  Dawid  yanke  cin  ehan  kipi  sni, 
itokam  nom  kabintokam  dus  kdapi,  Dawid  woki- 
yakapi  kte  cin  on.  Qa  Dawid  is  wanalion  canto- 
kpani  yanka ;  Absalom  ktepi  qa  i&  ni  unma  tukte 
kin  he.  Dawid  taoyate  kin  okiyapi  kte  cin  lie 
cin ;  tuka  cinhintku  kin  he  qe  kiktepi  kta  cin  6ni. 

Conkaske  kin  mahentanhan,  tiyopa  kin  icahda 
hen  Dawid  oyankeya,  unkan  hen  yanka.  Qa  wanji 
i£  conkaske  akan  najin.  Unkan  waawanyake  cin 
he,  Wicasta  wan  inyang  n  wanmdaka  ce,  panyan- 
han  eya.  Unkan  Dawid  i&,  He  waliosi  u  ce,  eya. 
Tuka  ake  waawanyake  cin,  Ake  nakun  wanji  to- 
keca  ecen  u  ce,  eya.  Ake  Dawid  i£,  He  nakun 
waliosi  u  ce,  eya. 

Unkan  tokaheya  u  qon  e,  Owasin  tanyan  kupi 
ce,  eya.  Qa  hehan  wica&ta  qon  hee  Dawid  itokam 
ite  makipusdiya  ehpeiciya,  qa  Wakan tanka  wopi- 
da  eciya,  Dawid  tawica^ta  ohiyapi  kin  heon.  He¬ 
han  Dawid  heya ;  Absalom  koSka  qon  ni  he,  eya. 
Tuka  waliosi  hdi  qon,  wancahna  Dawid  wokiciya- 

ka  eSta,  yuSinyaye  kte  cin  itonpa,  qa,  Owodutaton 
kin  he  icunlian  Joab  u  rnaSi  ce,  eya. 

Unkan  unma  wahoSi  u  qon  he  Dawid  en  hi  qa, 
Oyate  Sicapi  wan  wicaStayatapi  kis  hipi  qon  Wa- 
kantanka  kakiSwicaya  ce,  eya. 

Unkan  Dawid  is,  Absalom  koska  qon  ni  he, 
eya.  Unkan  wahoSi  hi  qon  ayupte  ca,  Absalom 
tokece  cin,  oyate  kin  tona  wicastayatapi  kis  hipi 
kin  owasin  eSta  is  iyececapi  unkanS,  eya.  Unkan 
wicaSta  kin  he  Absalom  wanna  ta  e  ke  cin,  Dawid 
okaliniga.  Hehan  nina  iyokiSice  ca  ceya  ye  ca 
iye  ti  kin  mahen  ceya,  qa  heya ;  Absalom,  mi- 
cinkSi ;  Absalom,  micinkSi ;  Absalom,  micinkSi. 
Wakan tanka,  tokin  micinkSi  on  maten ;  Absalom, 
micinkSi,  micinksi. 

Hehan  Dawid  taakicita  kin  hdipi.  Qa  wicasta¬ 
yatapi  kin  iyokisica  nalionpi ;  unkan  is  eya  iyoki- 
sicapi.  WicaStayatapi  yuhapi  kin  wastekidapi 
kin  heon  hececapi. 

Absalom  ktepi  Sni  kupi  kinhan,  wicastayatapi 
kin  itkowicakipe  ca  iwicayuskin  kta  tuka.  Hecen 
iye  ti  kin  mahen  owanji  yanke  ca,  ite  aihdalipa 
ceya;  MicinkSi,  Absalom,  micinksi,  micinksi. 

Dawid  Absalom  on  iyokisica  iyececa.  Ecin 
Absalom  tanyan  ta  unkanS,  hecen  Dawid  ake  ma- 
lipiya  kin  ekta  wanhdake  kta  tuka.  Wicacinca 
wanji  ohan  Sice  ca  hecen  hduSnapi  kin  he  teliike. 

Absalom  olian  Sice  ca  koSka  ecehnana  tohan 

kin  on  Wakantanka  teya.  Tuwe  hunkake  ohokida 
sni  eca  he  Wakantanka  Sicedake. 

Hoksipidan,  wicinyanpidan,  Absalom  sice  ca 
on  token  te  cin  he  nayalionpi.  Tokin  niyepi  kin 
wanjidan  Absalom  iyenicecapi  sain.  Tuka  iye 
Wakantanka  he  niyuwastepi  kte.  Hecen  nahan- 
hin  homaksiyopa  ce  ecin  Sni,  wanna  Wakantanka 
cekiya  po ;  kinhan  nanihonpi  kta.  Taku  on  he 
nanilionpi  kta  he.  Iye  Cinhiutku  te  cin  heon. 


WOONSPE  18. 

DAWID,  QA  IYAYE  CIW. 

Absalom  wanna  ta,  hecen  Dawid  ake  Jerusa¬ 
lem  ekta  hde  kta.  Hecen  ake  oyate  kin  iyuhpa 
Dawid  wicastayatapi  kta  cinpi.  Hecen  Dawid 
taoyate  om  Jerusalem  ekta  hda.  Unkan  Jordan 
wakpa  kin  akasam  kihde  cin  hehan,  wicasta  wan 
Dawid  en  hi,  qa  itokam  makata  ehpeiciye  ca  kici- 
cajuju  &i.  Unkan  wicasta  kin  he  tuwe  he.  Wi- 
casta  i^ica  wan  Dawid  iyokisica,  unkan  icunhan 
ya^ice  ca  inyan  on  kinin  qon  liee. 

Unkan  Dawid  kicicajuju  he.  Han,  kicicajuju. 
Wicasta  qon  he  Dawid  okilian  qon  heon  iyokisica 
ee  .4ni ;  tuka  Dawid  ake  wicastayatapi  kin  heon 
nakaha  wikopa  on  hecon.  Dawid  iye  kin  kicica- 

juju,  tuka  Wakantanka  e  wicasta  sice  cin  he  kick 
cajuju  sni ;  ecin  iyopeiciya  wicake  sni  kin  heon. 
Iho,  liecen  unki&  eya  tuwe  sicaya  ecaunkiconpi 
esta  itkom  unkicicajujapi  kta.  Ecin  Wakantanka 
hecen  eya,  Xiyepi  kin  ecanonpi  sni  kinlian,  mi  5 
eya  cicicajujupi  kte  sni  ce,  eya. 

I)  aw  id  Jordan  wakpa  akasanpa  lide  sni  ito- 
kam  wicasta  wan  tokeca  nakun  wanyag  hi.  Wi¬ 
casta  wijica  qeya,  Dawid  iyokisica  mi  kin  icunhan 
onsidapi  qon  he  wanji  ee.  Unkan  Dawid  wica- 
hinca  qon  he  wopida  eciye  ca  hehan  Jerusalem 
ekta  hde  ape.  Tuka  wicasta  qon  iye  kin  wanna 
wicahinca,  heon  cinca  wan  e  Dawid  ahda  cin. 
Hecen  Dawid  he  kici  hda ;  qa  Dawid  wicahinca 
qon  iiputake  ca  yawaste. 

Hehan  Dawid  Jerusalem  ekta  ki  kin  nina  iyu- 
skin.  Ake  Koka  kin  he  ikiyedan  Wakantanka 
nina  cekiyapi  cin  kin  heon,  qa  oyate  kin  Wakan¬ 
tanka  yatanpi  qa  idowanpi  nahon  kte  cin  hena  on 
iyuskin.  Dawid  Jerusalem  etanhan  tokan  iyaye 
ciqon,  he  ehan  ceye  ca  comnihdazi  kin  ota.  Wo- 
snapi  Wokeya  kin  en  Itancan  Koka  tawa  kin 
yanke  cin  he  itehanyan  un  kin  heon  liececa.  Da¬ 
wid  Wakantanka  wastedake  hinca. 

Wakantanka  Dav/id  onsida,  qa  token  walioye 
cin  he  nayahonpi  qon.  Cinca  kin  wanji  waste  kta, 
qa  he  Dawid  te  cinhan  he  wicastayatapi  qa  nakun 
tipi  wakan  kage  kta,  Wakantanka  iwahoye  ciqon. 


DAWID,  QA  IYAYE  GIN. 


83 


SOLOMON  WICASTAYATAPI  KAGAPI. 


Dawid  cinca  wan  wa§te  kin  Solomon  eciyapi. 
Unkan  Dawid  wanna  wicaliinca,  qa  wanna  kohanna 
te  kte  cin  lieon,  te  £ni  itokam  Solomon  wica^taya- 
tapi  kagapi  cin.  Hecen  wo^napi  itancan  kin  ihepi 
on  Solomon  pa  sdakiya. 

Dawid  te  sui  itokam  taoyate  kin  owasin  wi- 
taya  wicakico  qa  owicakiya  cin.  Qa  wanna  owa¬ 
sin  alii,  hclian  Dawid  najinlian  inajin  qa  heya ; 
Eya  W akantanka  tipi  wan  wecaga  wacin,  tuka  iye 
Wakan tanka  iyowinmakiye  6ni ;  okicizeta  wica&ta 
ota  wewaye  cin  lieon  etankan.  Qa  micinca  kin 

dee  iye  tipi  wakan  kage  kta.  Wakan tanka  keya 
ce,  eya. 

Hehan  Dawid  Solomon  heciya  ;  Micinksi  Solo¬ 
mon,  Wakan  tanka  anagoptan  wo,  kinhan  niya- 
wa£te  kta  ce.  Helian  Dawid  on  tipi  wakan  kage 
kta  wiyeya  linake  cin  hena  Solomon  kipazo ;  ma- 
zaska,  mazaskazi,  maza,  inyan  qa  can.  Qa  tipi 
wakan  kagapi  kte  cin  on  oyate  kin  is  taku  mna- 
kiyapi  kta  cinpi  hecinhan,  lie  Dawid  iwicawanga. 

Unkan  oyate  kin  taku  ota  qupi,  mazaska,  qa 
inyan  teliika,  mazaskazi,  maza,  mazazi  ko.  Tipi 
wakan  kagapi  kte  cin  on  oyate  kin  taku  mnaki- 
yapi  kta  iyokipipi  kin  Dawid  wanyake  cin  nina 
iyu. skin  ;  oyate  kin  Wakantanka  wastedaka  olian- 
yanpi  kin  heon. 

Iho,  ni6  eya  Wakantanka  wasteyadakapi  kin- 
han,  taku  duhapi  kin  he  Wakantanka  en  takudan 
teyaliindapi  kte  sni. 

Hehan  Dawid  Wakantanka  cekiye  ca  wopida 
eciya,  Solomon  tipi  wakan  kage  kta  e  iyowinkiye 
ca,  oyate  kin  nakun  wamnakiyapi  kin  hena  on ; 
qa  nakun  Solomon  Wakantanka  wa^tedake  ca  oie 
kin  anagoptan  kta  cin  kin  he  icekiya. 

Hehan  Dawid  Wakantanka  wakiyu^na.  He¬ 
han  oyate  kin  owasin  tiyata  akiyahda.  Unkan 
hehan  iecadan  Dawid  ta. 

Unkan  Dawid  nagi  kin  toki  un  he.  Wakan¬ 
tanka  wastedake  ciqon  wanna  kici  un.  Maka  akan 

ill  uii  qehan  dowan  wayapika,  tuka  mahpiya  kin 
ekta  iyotan  sanpa  lio  waste. 

Dawid  maka  akan  ni  qelian  hecen  icaskiyapi, 
Dowan  wayapika,  eciyapi. 

Hok&pidan,  wicinyanpidan,  Dawid  etanhan  ta- 
ku  nayalionpi  kin  he  onahon  waste  yadakapi  nace. 
Hoksidan  ehantanhan  Wakantanka  wa^tedake  ca, 
taliinca  wanunyanpi  awanyake  cin  heca,  qa  he 
ieunhan  nina  iyu^kin.  Iho,  hecen  Wakantanka 
wastedakapi  kin  heceedan  on  wicamdeze  ca  wici- 
yuskin  e  nayalionpi.  Hecen  nis  honik£iyopapi 
kin  hetanhan  wanna  Wakantanka  wastedaka  po, 
qa  cekiya  po  ;  kinhan  niyuwastepi  kta.  Dawid 
etanhan  henana  omdake  kta. 


WOONSPE  19. 

SOLOMON,  QA  TAKU  WA&TE  KAHNIGE  CIN. 

Solomon  wica^tayatapi  kin,  hehan  taku  toka- 
heya  econ  kin  Wakantanka  wakiyusna. 

Zion  Paha  kin  en  wo&aapi  ece  kin  hen  econ 
sni ;  tuka  Gribeon  ekta  wahna  wo^napi  mazazi 
wan  tanka  Moses  kage  ciqon  heciya  i,  qa  hen  taku 
ota  Wakantanka  wakiyu&na.  Wakantanka  wa- 
&tedake  cin  he  ikpazo,  qa  oie  kin  anagoptan  cin. 

Unkan  hanyen  Solomon  istinbe  cin  hehan  Wa¬ 
kantanka  oki'ya,  qa  heya,  Taku  e  cicu  kta  he, 
eciya. 

Unkan  Solomon  wicastayatapi,  tuka  taku  waste 
econ  kta  keS  onspe  kte  cin  teliika  e  sdonkiya ;  qa 
tuwe  tohan  taku  Sica  ecakiciconpi  eca  Solomon  en 
wolidag  hipi  keS,  hecen  tuwe  ,4  i  cay  a  econ  kin  iye- 
ye  ca  on  yaeo  kte  cin  nakun  teliika. 

Unkan  Solomon  heya ;  Oyate  tanka  ehna  wi- 
caStayatapi  mayakaga ;  tuka  nahanliin  homakSi- 
dan ;  liecen  taku  tanyan  ecamon  onmaspe  Sni, 
lieon  ksapa  makaga  ye,  hecen  oyate  kin  en  tanyan 
wamdaco  kta,  eya. 

Unkan  Wakan tanka  he  nina  iyokipi,  qa  heci- 
ya •  Wowijice  mayakida  sni,  qa  tehan  yani,  qa 
tokaniyanpi  kin  ohiwicayaye  kta  nakun  mayakida 
Sni ;  tuka  wicoksape  ecedan  mayakida  kin  he  iyo- 
makipi :  heon  ksapa  cicage  ca  wicaSta  kin  tuwe- 
dan  yaksape  cin  he  iyecece  kte  sni  ce :  qa  nakun 
wowijice  cicu  kta ;  hecen  wicastayatapi  hiyeye  cin 
nisnana  winijica,  qa  nitanka  kta  ce.  Qa  waSte- 
mayadake  ca  mioie  kin  tanyan  anayagoptan  kin- 
han,  nakun  tehan  yani  kta  ce,  eciya. 

Hehan  Solomon  kikta,  qa  Wakan  tanka  taku 
iwahoye  cin  he  awakicin  kin  on  nina  iyuskin.  Qa 
hehan  Jerusalem  ekta  ki,  qa  Zion  Paha  kin  en 
Wakantanka  Koka  tawa  yanke  cin  en  taku  ota 
woSna. 

Wakantanka  Solomon  ksapa  kage  kta,  keciye 
ciqon  taku  wanji  wanna  econ  kta  e  hiyahde  heci- 
yatanhan  ksape  cin  tanin  kta. 

Winoliinca  nom  wakinicapi,  qa  Solomon  en 
hipi,  qa  napiti  itokam  inajinpi.  Unma  hoksiyopa 
wan  ta  e  adoksohan,  qa  unma  e  lioksiyopa  wan 
niyake  yuha.  Hoksiyopa  napin  cikcistinpidan, 
anpetu  tonana  wicatonpi.  Hecen  unma  ni  qon  lie 
nahanMn  iyecinka  yanke  Sni,  qa  nakun  nakanliin 
tanyan  wawanvake  Sni. 

Unkan  winoliinca  unma  hokSiyopa  wan  ta  e 
adoksohe  ciqon  he  iyokiSica  itohnake,  unkan  hee 
heya ;  Hoksiyopa  te  cin  de  mitawa  Sni,  tuka 
unma  ni  kin  lie  mitawa  kin  ee  ce.  Winoliinca  kin 
de  kiciSnana  tipi  wanjidan  untipi ;  unkan  lian- 
yetu  wan  en  iye  cinca  kin  kpata ;  unkan  hecen 
mistinma  icunhan,  micinca  qon  imakicu,  qa  te  cin 
de  en  ahionpa.  Hecen  hanlianna  wekta,  unkan  te 
cin  de  yuha  munka,  tuka  wancahna  mitawa  Sni 
kin  sdonwakiya  ce,  eya. 

Tuka  unma  qon  iS  heya ;  Iewicaka  wodake 
Sni  ce,  te  cin  he  nitawa,  qa  miS  ni  kin  de  mitawa 
ce,  eya.  Tuka  ake  unma  qon  iS,  Hiya,  te  cin  de 
nitawa  kin  ee,  qa  ni  kin  he  miS  mitawa  ce,  eya. 

Unkan  Solomon  token  on  unma  tukte  wicakapi 
kin  iyeye  ca,  cinca  kin  kicu  kta  he. 

Wakan tanka  Solomon  ksapa  kage  cin  heon 
token  iyeye  kte  cin  awacin. 

Unkan  Solomon  taokiye  kin  wanji  kipan,  qa 
mazasagye  wan  auSi,  qa  heciya  •  Hoksiyopa  wan 
ni  kin  he  cokaya  kicakse  ca,  winoliinca  kin  kinu- 

kan  wicaqu  wo ;  napin  he  tawapi  keyapi  ce ;  he- 
cen  kiuukan  yuhapi  kta  ce,  eya. 

Taka  winoliinca  qon  he  6icahowaye  ca,  Kte 
6ni  ye,  tuka  iye  esta  qu  ye,  niyake  e  yuhe  kta 

ce,  eya.  Tuka  unma  qon  is,  cokaya  kicaksa  ye, 
hecen  kinukan  nnhapi  kta  ce,  eya. 

Iho,  hecen  unma  tukte  hunku  kin  ee  he. 
Unma  tehinda  kin  hee. 

Hecen  Solomon  sdonye  ca  taokiye  kin  heciya ; 

Unma  teliinda  kin  he  hunku  ee,  kicu  wo,  hduhe 
kta  ce,  eya. 

Solomon  hok^iyopa  wan  kicakse  wicasi  qon  he 
awicake  sin,  tuka  heciyatanhan  on  unma  tukte 
tawapi  kin  iyeye  kta  nakaes  hecon,  qa  hecen 
sdonye.  Iho,  hecen  Solomon  ksamyahan  econ 
yadakapi  nace.  Ecin  Wakantanka  wicoksape  iwa- 
hoye  ciqon  heon  hececa. 

Unkan  Israel  oyate  kin  Solomon  taku  econ  kin 
he  nalionpi,  unkan  on  ksapedakapi  qa  tonhanpika, 
Wakantanka  he  ksapa  kage  ca,  heon  hecen  econ 
kin  sdonyapi. 

Hok&pidan,  wicinyanpidan,  nis  yaksapapi  ya- 
cinpi  kinhan,  nina  wowapi  yawapi,  qa  waonspe- 
iciciya  po ;  heciyatanhan  on  taku  sdonyayapi 
kta  ce. 

Unkan  Wakantanka  Solomon  wicoksape  qu  qe- 
han,  Yaksape  cin  tuwedan  iyenicece  kte  6ni  ce, 
eciya.  Tuka  he  iyohakam  Jesus  maka  akan  hi 
kin,  hehan  Solomon  wicoksape  tawa  qon  he  wanji 
isanpa  e  iwahounyanpi,  iye  Taniya  Wakan  kin 
hee.  Iho,  hecen  nina  yakidapi  kinhan  nicantepi 
kin  ekta  ehnake  ca,  hecen  taku  ^ice  cin  6icedake 
niyanpi,  qa  taku  waste  kin  he  en  aniyanpi  kta. 

WOONSPE  20. 

SOLOMON,  QA  TIPI  ABAKAN  KIN. 

Wakan tanka  Solomon  Tipi  Wakan  wan  kage 
kta  keciya  e  nayalionpi  qon. 

Solomon  tipi  kin  he  taku  ota  on  kaliwicakiya ; 
mazaska,  qa  mazaskazi,  qa  maza,  qa  inazazi,  qa 
inyan,  qa  can.  Qa  ticagapi  kin  is  nakun  wicotapi. 
Unkan  tipi  kin  lie  token  kagapi  kte  cin  Wakan- 
tanka  Dawid  ecen  okiyaka ;  hecen  Dawid  is  ecen 
owa  ehnaka. 

Unkan  Solomon  tipi  kin  he  Zion  Paha  kin 
akan  kage  6ni,  tuka  icunonpa  paha  wan  tanka 
akan  kaliwicakiya. 

Qa  Solomon  tipi  ahdehe  cin  inyan  tankinkin- 
yan  ece  on  kaliwicakiya.  Qa  liantesadan  can  ece 
on  akantanhan  kagapi ;  qa  timahentanhan  owanca- 
ya  mazaskazi  ipawintapi ;  hecen  timahentu  kin 
wiyakpa  kin  he  oiyokipi. 

Qa  mazaskazi  peta  ijanjan  ihupa  wikcemna  en 
hdepi.  Qa  mazaskazi  wahna  wotapi  wan  akan 
aguyapi  hnakapi ;  qa  ahna  waazintonpi  kin  nakun 
mazaskazi.  Qa  tipi  wakan  kin  ihduk&an  hocoka 
Avail  kaliwicakiya.  Qa  hehan  itankantanhan  kin 
inyan  on  acanka^kapi.  Qa  hocoka  kin  mahen 
nape  ohdujajapi  mazazi  wikcemna  hdepi ;  hena 
ohna  Avoteca  wawicayu^napi  kta  eca,  itokam  on 

wicayujajapi  ece.  Qa  nape  oyujajapi  kin  wanji- 
dan  iyotan  tanka  kage  ca,  liekan  mazazi  tatanka 
akenom  kage  ca,  hena  witaya  ewicahdepi,  qa  can- 
kaknpi  kin  akan  nape  oyujaja  tanka  qon  he  ehna- 
kapi ;  qa  mini  ojudan  okastanpi,  hecen  wosnapi 
itancanpi  kin  hetanhan  mini  on  ihdujajapi  kte  cin 
icupi  ece. 

Unkan  Solomon  hocoka  kin  en  wahna  wosnapi 
wan  tanka  liinca  e  ehde ;  hecen  woteca  wawica- 
yusnapi  ece  e  kta. 

Unkan  tipi  wakan  kin  tanyan  yu,4tanpi  kin, 
hehan  maka  akan  tipi  kagapi  kin  heceedan  iyotan 
wa&te.  Hehan  Solomon  oyate  kin  owasin  tipi  wa¬ 
kan  kin  en  upi  cin.  Qa  wosnapi  itancanpi  kin  i4 
Koka  qon  he  en  ayapi ;  tipi  wakan  kin  mahen 
ehnakapi  kte  cin  he  en  ozantonpi,  qa  tiyopa  ton- 
yan  hdepi.  Ozanpi  kin  he  wa4te  hinca,  qa  can 
nom  mahpiya  ohnihde  wicakagapi,  qa  akapatanhan 
kin  owancaya  mazaskazi  iwicapawintapi,  qa  Koka 
qon  akan  ewicahdepi.  Qa  nakun  nom  iyotan  tan- 
kinkinyan  wicakagapi  qa  hupahu  hdumdalikiya 
en  wicahdepi,  qa  he  en  owanka  wakan  eci- 
yapi. 

Qa  he  icunonpatanhan  i4  dowanpi  kin  yakonpi, 
wo4napi  itancanpi  koya  owasin  wokoyake  ska  ece 
koyakapi,  qa  candowankiyapi  ocaje  ota  on  dowan¬ 
pi,  qa  wo&napi  itancanpi  kin  apa  i4  cotanka  nnpi, 
qa  odowan  kin  en  kaken  eyapi ;  Itancan  wopida 

qu  po,  iye  Ava4te  ce,  towaon^icla  kin  oAvihanke  wa- 
nica  ce. 

W akan tanka  idowanpi  qa  yatanpi  kin  he  icun- 
han  Wakan tanka  towitan  kin  tipi  Aval: an  qon  oju- 
dan  hi.  Unkan  Avosnapi  itancanpi  qa  doAvanpi 
qon  OAvasin  tin  yukanpi  okihipi  sni,  qa  tankan  ho- 
coka  kin  ekta  inajinpi. 

Solomon  he  Avanyake  cin  nina  iyuskin ;  W a- 
kantanka  tipi  kicage  cin  he  iyokipi,  qa  lieon  toAvi- 
tan  en  tanin  kin  heon. 

Hocoka  kin  en  mazazi  oyanke  Avan  tehamvan- 
kantu  Solomon  kaliwicakiya,  qa  is  he  akan  najin, 
Avalina  Avosnapi  Avan  tanka  kagapi  qon  he  icalida. 
Unkan  Solomon  hen  akan  isto  akagankiya  canpe- 
,4ka  makehde  inajin,  qa  Wakantanka  cekiya.  Ta- 
Avocekiye  kin  hanske  hinca,  tuka  etanhan  ptece- 
dan  nayahonpi  kta.  Ojrate  kin  tona  Avoalitani  on 
iyokisicapi  kin  hena  Wakantanka  Avicakicicajuju 
kta  he  icekiya. 

Unkan  Solomon  Avocekiye  kin  ihunnikiya,  he- 
han  mahpiya  kin  eciyatanhan  peta  Avan  hiyu,  qa 
Avahna  Avosnapi  kin  akan  Avoteca  vvawicayu  snapi 
kta  Avicahnakapi  qon  OAvasin  hulinaliAvicaya.  Tuka 
oyate  kin  eqe  tuAvedan  kiunnnvicaye  sni,  Avoteca 
kin  hena  huhnalrwicaya.  Wakantanka  hee  hecon. 
Oyate  kin  cekiyapi  qa  wakiyusiiapi  kte  cin  he  iyo¬ 
kipi  kin  heon  hecon. 

Unkan  Wakantanka  taku  taninvan  econ  kin 

lie  oyate  kin  wanyakapi,  unkan  owasin  makata 
elipeiciyapi,  qa  Wakantanka  yatanpi,  qa  heyapi ; 
lye  waste,  qa  towaonsida  owilianke  wanica  ce, 
eyapi. 

>  Helian  oyate  kin  owasin  tiyata  akiyalida,  tuka 
tipi  wakan  kin  en  wo4na  alii,  qa  Wakantanka 

cekiyapi  ece.  Qa  tipi  wakan  kin  en  anpetu  han- 
yetu  koya,  ohinniyan  candowankiyapi  on  Psalm 
odowan  kin  hena  aliiyayapi.  Hecen  tona  en  iki- 
yedan  unpi  kin  ohinni  nalion  unpi;  hecen  tipi  kin 
hen  wiciyuskin  qa  oiyokipi  liinca. 

He  oiyokipi  kin  isanpa  owaStecaka  wan  ekta 
Wakantanka  yanka;  qa  towitan  kin  anpetu  wi 
kin  isanpa  iyoyanpa  ;  qa  he  ohinniyan  qa  tipi  wa¬ 
kan  wan  en  wiciyuskin  nayalionpi  qon  he  isanpa 
heci  wiciyuSkin. 

HokSipidan,  wicinyanpidan,  heciya  waun  qeS 
ecannipi  he.  Taku  nom  Wakantanka  kidapo  ;  wa- 
yahtanipi  kin  he  nicicajujupi  kta  icekiya  po,  qa 
Woniya  Wakan  nicupi  kta  icekiya  po,  hena  iwa- 
hounyanpi  ce.  Unkan  taku  on  etanhan  hena  iwa- 
hounyanpi  he.  Jesus  cansusbeca  akan  te  cin  heci- 
yatanhan  on  hecen  wahounyanpi. 


WOONSPE  21. 

SOLOMON,  QA  WICASTATATAPI  WINOHINCA  KIN. 

Unkan  ake  Wakantanka  hanyetu  wan  en  Solo¬ 
mon  okiye  ca  heciya ;  Tipi  wakan  kin  ohna  woce- 
kiye  emayakiye  ciqon  he  nawalion  ce.  Anama- 
yagoptan  kinhan,  hecen  ciyawaSte  kta  ce ;  tuka 
anamayagoptan  Sni,  qa  taku  Sica  ecanon  kinhan, 

&inwahda  kta  ce ;  qa  tipi  wan  waste  yakage  cin 
he  jujuwahe  kta  ce,  eciya. 

Solomon  ksape  ca  nakun  wijice  liinca  Wakan- 
tanka  hecen  iwahoye  cin  iyecetu.  Wita  wata  ota 
kaga,  qa  nakun  otonwe  ota  kaga ;  qa  tipi  iyotan 
wa6te  wan  kage  ca  oyanke  wan  tanka  en  kaga ; 
qa  owancaya  mazaskazi  akahpapi,  qa  en  amaniya 
ece  kin  sakpe  owecinhan,  qa  hena  otoiyolri  mnaja 
owicakagapi  kin  lieca,  6akpekpe  anokatanhan  yu- 
kanpi,  qa  oyankeye  cin  itananokatanhan  nakun 
nom  yukanpi. 

Solomon  ksape  ca  taku  eya  eca  ksamyahan  eye 
cin,  heon  oyate  kin  makoce  tehantanhan  kes,  heci- 
yatanhan  ie  nahon  hipi,  qa  liena  taku  kahipi  ece, 
mazaskazi  wiyatke,  qa  mazaska,  qa  wokoyake,  qa 
^uktanka,  qa  ^onsonna  ko  kahipi  ece,  hena  itu 
qupi. 

Hecen  Solomon  sanpa  wijica  icaga.  Qa  wita 
wata  kin  hena  is  mini  wan  ca  akasam  }rewicasi, 
qa  heciyatanhan  mazaskazi,  qa  mazaska,  qa  zitka- 
dan  ocaje  wa^te  ko  ota  kahdipi  ece.  Hecen 
wicafstayatapi  maka  ohnaka  kin  Solomon  ecedan 
wijica. 

Solomon  taku  ota  sdonya.  Can  ocaje  kin  owa- 
sin  sdonye  ca  woteca,  qa  zitkadan,  hogan  qa  wa- 
mdu^kadan,  qa  taku  cikcistinna  kinyan  unpi  kin 
owasin  caje  sdonwicaya.  Tuka  taku  wanji  e  iyo¬ 
tan  wa£te  sdonya,  Wakantanka  hee  token  iyokipi- 

ye  kte  cin  lie  sdonya,  qa  hecen  oyate  kin  ksamya- 
han  wahokonwicakiya. 

Unkan  wica&tayatapi  winoliinca  wan  makoce 
tehan  ti,  tuka  Solomon  ksape  cin  he  nalion ; 
unkan  ia  nalion  kte  hinca,  qa  ti  kin  nakun  wan- 
yaka  cin. 


SEBA  WICASTAYATAPI  WINOHINCA  KIN. 


Winoliinca  kin  he  Seba  wica^tayatapi  wino¬ 
liinca  eciyapi.  X6  eya  wijica.  Hecen  taokiye  ota 
om  u,  qa  mazaskazi  qa  inyan  tehika  ko  ota  Solo¬ 
mon  kai  qa  taku  ota  iwanga.  Okinni  Wakantanka 

on  etanhan  taku  iwanga  nace.  Iye  tamakoce  ekta 
Wakantanka  oie  nalion  6ni  nn,  hecen  on  nahon  cin 
kta  iyececa.  Hecen  Solomon  is  eya  tanyan  kuwa, 
qa  taku  iwange  cin  owasin  okiyaka ;  qa  tipi  kage 
cin  hena  nakun  wanyagkiya.  Unkan  hena  nalion 
qa  wanyake  cin,  helian  heya ;  Yaksapa  nacilion 
qon  ekanqon  wicakapi  liinca  ce ;  nitaokiye  nikiye- 
dan  najinpi  kin  ohinni  ieksapa  iyae  cin  de  nalionpi 
kin  toke  kin  iyu^kinpi  cen  eca,  Nita  wakantanka 
wica&tayatapi  nicage  cin  he  y  a  waste  pi  ce,  eya. 

Hehan  mazaskazi  inyan  tehika  ko  ahi  qon  hena 
Solomon  qu.  Hecen  i£  taku  cin  kin  owasin  Solo¬ 
mon  qu ;  qa  hena  yuha  iye  tamakoce  kin  ekta 
kihda. 

Unkan  Seba  wica^tayatapi  winohinca  kin  wi- 
coksape  nahon  kin  hena  awaciu  iye  ti  kin  ekta  ki. 
Hecen  wicoksape  nahon  kin  he  taku  ikce  qupi  kin 
he  isanpa.  Hena  kiksuye  cin  on  wakagapi  cekiye 
cin  he  ehpeye  ca,  Wakantanka  e  wa^tedaka  iye¬ 
ceca. 

Hok^ipidan,  wicinyanpidan,  hena  dawapi-,  qa 
he  icunhan,  Seba  wicastayatapi  winohinca  kin 
wanniyakapi  ehan  nina  widuskinpi  nidakapi  na- 
ceca. 

Tuka  Jesus  iyotan  wicoksape  ota  eya.  Solo¬ 
mon  isanpa  ksapa ;  qa  oie  kin  hena  wanna  wowapi 
wakan  en  dawapi.  He  nina  onspeniciciyapi  kin- 
han  on  idu^kinpi  kte  cin  hee. 

5 

WOONSPE  22. 

SOLOMON,  QA  WAKAGAPI  KIN. 

Wakan  tanka  Solomon  nonpa  akihde  okiya  e 
nayahonpi  qon.  Tokaheya  kin  lie  wicoksape  iwa- 
hoya ;  qa  inonpa  kin  he  iye  oie  kin  anagoptan 
kinhan  yawaste  kta  keciya.  Unkan  Solomon  Wa¬ 
kan  tanka  anagoptan  he. 

Anagoptan,  tuka  wanna  wica^ta  tanka  kecin 
hehan  anagoptan  &ni,  qa  6icaya  econ.  Tawicu  ota 
qa  heon  woalitani  tanka  econ.  Hehan  nakun  Ja¬ 
kob  tawicu  nonpa  e  nayahonpi  qon.  Tuka  he  wa- 
nakaja  qa  he  ehan  heconpi.  Tuka  otokahe  ehan- 
tanhan  wica^ta  itoiyohi  tawicu  wanjidan  kte  cin 
he  Wakan  tanka  wa^tedake.  Qa  dehan  wicoicage 
kin  tawicu  wicanonpa  kin  he  Wakan  tanka  &iceda- 
ka  e  sdonunyanpi. 

Unkan  Solomon  tawicu  opawinge  sakowinpi. 
Unkan  he  tokeca  e  henake  seh  wicayuza  he. 
Solomon  ksape  ca  wijica  kin  heon  ocim  itan,  qa 
i&nana  wicastayatapi  tanka,  qa  on  etanhan  tawicu 
ota  kin  he  itan  cin,  qa  heon  hecon. 

Tawicu  kin  owasin  £icapi  qa  wakagapi  ceki- 
yapi.  Qa  ecen  unhanketa  Solomon  is  econkiyapi ; 
qa  hecen  Jerusalem  en  paha  wan  tehanwankantu 
akan  wahna  wosnapi  wan  kagapi  kin  he  wicaki- 
caga ;  qa  i&  iye  liinca  wakagapi  cekiya.  Hecen 

Solomon  ake  nakun  sanpa  liin  &icaya  econ.  lo- 
hinni  taku  heceliin  4ica  econ  kte  6ni  kecannipi 
tuka  nace.  Hecen  witkotkoya  econ.  Lein,  hena 
can  qa  inyan  wakagapi  kagapi,  hecen  hena  taku 
,4ni,  tuka  cekiye. 


Tona  he  wanyakapi  kin  tokeh  oiyoki4icapi  cen 
eca.  Winohinca  qeya  wakagapi  wakiyusnapi,  qa 


SOLOMON  WAKAGAPI  WAKIYU^NA. 


wizinye  ko  izinyapi  kin  en,  icunhan  Solomon  ive 
hinca  wakagapi  kin  itokajn  makata  ehpeiciye  cin  he. 

Hecen  Wakan tanka  he  4inhda  qa  Solomon  he- 
ciya ;  He  ecanon  kin  heon  etanhan  nitaokiye  kin 

wanji  iye  wicaStayatapi  icicage  kta  ce ;  qa  nicinca 
wan  wicaStayatapi  kte  cin  he  makoce  tankaya  ki 
kta  ce ;  tokeli  nite  ca  hecehnana.  Niye  ni  yaun 
kin  den  wicaStayatapi  kin  he  ecicihdaku  Sni ;  tuka 
he  niyate  Dawid  on  etanhan  he  ecamon  s&ni  ce, 
eciya. 

Solomon  te  Sni  itokam  walitani  kin  de  on  iyo- 
peiciya  nacece  ;  tuka  hecon  kin  tanyan  sdonwaye 
Sni.  Iyopeiciya  iyececa.  Ecin  iyopeiciye  ^ni 
ehantanhan  Wakantanka  tehiya  kaki£ye  kta  sdon- 
kiya. 

Hecen  Solomon  te  cin  hehan  cinhintku  wan 
wicastayatapi ;  tuka  ecahankeya  Solomon  tao- 
kiye  wanji  iye  wicastayatapi  icicaga ;  ookiye  kin 
he  Jeroboam  eciyapi.  Hecen  Jeroboam  Kanan 
makoce  kin  tankaya  icu,  qa  Solomon  cinhintku 
kin  e  cistiyedan  yuha. 

Wakantanka  Solomon  hecen  eciye  ciqon  iye- 
cetu.  Oyate  kin  tona  Wakantanka  anagoptanpi 
Sni  eca  kakiSwicaya  ece. 

HokSipidan,  wicinyanpidan  tokin  Solomon  iye- 
cen  inicagapi  Snin.  Solomon  cistinna  etanhan 
Wakantanka  waStedaka,  unkan  hehan  wicaSta 
tanka  ehan  i,  unkan  ayuStan  kin  he.  Tuka  niS 
nicistinpidan  kin  detanhan  Wakantanka  waSteda¬ 
ka  po ;  hecen  iye  tohanyan  cin  kinhan  hehanyan 
yanipi  kta. 


JEROBOAM,  QA  NAPE  &NIJE  QON. 

JEROBOAM,  QA  NAPE  SnIJE  QON. 

Jeroboam  Kanan  makoce  kin  en  olina  tankaya 
wica&tayatapi  icicage  cin  he  nayahonpi.  Tuka 
Jerusalem  otonwe  kin  Jeroboam  makoce  tawa  kin 
ohna  £ni ;  tuka  Solomon  cinhintku  tawa  kin  hee 
ohna.  Hecen  Solomon  cinhintku  kin  he  tawa  kin 
heon  wa&te.  Ecin  Jerusalem  en  tipi  wakan  he 
cin  heon  etanhan. 

Kanan  makoce  en  oyate  ohnaka  kin  owasin 
Jerusalem  en  tipi  wakan  he  cin  he  ohna  Wakan- 
tanka  ohoda  ahi  kta  e  Wakan  tanka  econ  wicasi. 
Hecen  Jeroboam  i6  eya  en  Wakan  tanka  ohoda  u 
kta  iyececa ;  tuka  hecon  kta  cin  sni ;  wica^ta  6ice 
cin  heon  etanhan ;  qa  iye  taoyate  kin  nakun  heci 
yapi  kte  cin  iyowicaki  &ni. 

Jerusalem  en  wicastayatapi  tokeca  yanke  cin 
heon,  okinni  iye  taoyate  kin  heci  ipi  kinhan,  wica- 
stayatapi  unma  kin  e  wa^tedakapi  kta  ikope  cin, 
heon  heci  yapi  cin  6ni,  qa  sanpa  hin  sicaya  econ. 
Mazaskazi  ptejioadan  wakagapi  nom  wicakage  ca, 
iye  tamakoce  kin  ahankeya  otonwe  kinukan  en 
ewicahde,  qa  hecen  iye  taoyate  kin  he  ohoda 
wicasi.  Qa  heya ;  Jerusalem  ekta  dapi  kte  cin 
otehan  yanka  ce ;  hecen  wakagapi  kin  dena  e  oho- 
wicada  po,  ewicakiya. 

Tuwe  iye  kin  £ica  ke6  nakun  sanpa  wica^ta 
tokeca  ekta  &icaya  econwicaye  cin  he  iyotan  Sica. 
HokSipidan,  wicinyanpidan,  he  kiksuya  po.  Ya- 
Skatapi  kin  en  icunhan,  ihnuhan  taku  Sica  econki- 


MAZASKAZI  PTEJICADAN  WAKAGAPI  KIN. 


ciciyapi  Sni  po.  Hecanonpi  kinhan  wakanSica 
iyenicecapi  kta.  WakanSica  ohinniyan  wawiyu- 
tanye  ca  oyate  kin  wahtaniwicaya  ece. 

Jeroboam  iye  hinca  wakagapi  kin  ohoda  i ; 
unkan  he  icunhan  Wakan  tanka  Waayata  wan  en 
ye  si,  qa  taku  Sica  econ  kin  he  okiciyag  si.  Jero¬ 
boam  wahna  woSnapi  kin  icahda  najin,  qa  wizinye 
izinya  ican  Waayate  cin  en  i ;  qa  oyate  kin  pteji- 
cadan  wakagapi  wan  cekiyapi  kin  he  Wakantanka 
Sinhda,  qa  token  econ  kte  cin  okiciyaka  qa  heya ; 

Wakan tanka  de  4ihda  ce  ;  qa  wahna  wosnapi  kin 
de  kakse  kta,  qa  cahota  kin  hena  makata  hinhpaye 
kta  ce,  eya. 

Jeroboam  he  nakihon  kin  4ihda,  qa  on  Waa- 
yate  cin  kakisya  cin ;  qa  isto  akatinyan  hduze  ca, 
Yuza  po  taokiye  kin  ewicakiya.  Jeroboam  isto 
akatinyan  hduze  ciqon  ecehnana  Wakan  tanka  isto 
qon  patinyan,  qa  hecen  tokadan  hduk&ije  4ni.  Qa 
he  icunhan  i4  wahna  wosnapi  qon  kakse,  cahota 
qon  owasin  makata  hinhpaya,  Waayate  cin  heye 
ciqon  iyecen. 

Hehan  Jeroboam  nina  yu4inyaya;  qa  isto  kin 
tuwedan  asnikiciciya  okihi  sni,  tuka  Wakantanka 
ecedan  he  okihi  kin  sdonkiya.  Hecen  Waayate 
cin  heciya ;  Nita  wakan  tanka  kin  cekiya  ye,  isto 
kin  asnimaye  kta,  eya. 

Unkan  4icaya  ecakicon  wacin  qon  iye  qe  woce- 
kiye  ekiciya  he.  Han,  iye  qe  wocekiye  ekiciya, 
qa  hecen  Wakantanka  Jeroboam  isto  kin  asni- 
yan. 

Hehan  J eroboam  icimana  waayate  cin  kiunni- 
yan  cin  6ni,  wikope  cin  heon  etanhan.  Tuka  wa- 
kagapi  ohoda  kin  hee  ayu&tan  4ni.  Hakun  iyo- 
winye  4ni  econ,  qa  iye  taoyate  kin  i&  nakun  waka- 
gapi  cekiy ewicakiya.  Hecen  Jeroboam  4ice  cin 
he  Wakantanka  4ihda 

He  tokeca  Jeroboam  Wakantanka  kokipe  ,4ni 
he ;  isto  kin  patinye  ciqon  he  wanhdaka  tuka. 


104 


WOONSPE  ITAKIHNA. 


Wakantanka  Jeroboam  teye  ca  wakan&ca  ti  en 
iyolipeya  okihi. 

Hoksipidan,  wicinyanpidan,  Wakantanka  taku 
6ihda  unyanpi  kte  cin  he  wowitonpeke.  Ni6  eya 
ninapepi  kin  on  taku  6ica  ecanonpi  kinhan,  icun- 
han  Wakantanka  ninapepi  kin  kiunniyan  okihi. 
Isnana  waon&da  hinca.  Tuka  anaungoptanpi  sni 
kinhan  unnagipi  kin  peta  kasnipica  sni  elipeun- 
yanpi  kta. 


WOONSPE  24. 

ELIJAH,  QA  KANGI  KIN. 

Jeroboam  Israel  en  wica^tayatapi,  qa  Solomon 
cinhintku  kin  i£  Juda  en  wica^tayatapi. 

Jeroboam  te  cin  hehan  ake  wanji  tokeca  Israel 
en  wica^tayatapi  kiyapi.  Tuka  ake  te  ca  ake 
wanji  tokeca.  Hecen  wicaStayatapi  ota  owecinhan 
Israel  en  wica^tayatapi  unpi.  Tuka  owasin  6icapi ; 
qa  Jeroboam  ptejicadan  wakagapi  wan  kage  ciqon 
he  owasin  ohodapi.  Wica£tayatapi  kin  hena  owa¬ 
sin  caje  owicamdaka  e&ta  otapi ;  hecen  okinni 
yeksuyapi  kte  &ni ;  heon  owicamdake  6ni. 

Unkan  hena  owasin  tapi,  hehan  ake  wanji  to¬ 
keca  wica^tayatapi,  he  Ahab  eciyapi.  Wica^ta- 
yatapi  kin  owasin  6icapi,  tuka  he  iyotan  £ica.  Qa 
ake  nakun  sanpa  bin  winohinca  wan  wakagapi 
ohoda,  unkan  he  yuza.  Winohinca  kin  he  makoce 


ELIJAH,  QA  KANGI  KIN". 

tokanta  wicaStayatapi  wan  ateya.  Winohinca  kin 
lie  wakagapi  olioda  aicaliyapi,  nakaeS  waStedake 
liinca,  qa  nakun  taku  ota  Sica  econ.  Winoliinca 
kin  lie  Jezebel  eciyapi.  Israel  wicastayatapi  wi¬ 
noliinca  kin  eya  cajeyatapi,  Akab  liihnaye  cin 
heoiL  etanban  liecen  eciyapi. 

Jezebel  wakagapi  iyotan  teliinda  kin  be  Baal 
eciyapi.  Unkan  bibnaku  Ahab  wakagapi  kin  he 
obodakiya.  Hecen  Ahab  ptejicadan  wakagapi 
wan  ohokida  qon  be  iyecen  nakun  Baal  ohoda ;  qa 
iye  totonwe  kin  en  tipi  wakan  wan  Baal  kicaga, 
qa  be  en  wicota  waonspekiyapi  oyate  kin  token 
Baal  ohodapi  kte  cin  be  onspewicakiyapi.  Wi- 
caSta  kin  bena  wakagapi  waawayata  ewicakiyapi ; 
hecen  Jezebel  wicaSta  kin  hena  cantewicakiye 
binca.  Qa  nakun  oyate  kin  tona  wakagapi  oho¬ 
dapi  kin  bena  nina  cantewicakiya ;  qa  tona  e 
Wakan  tanka  ohodapi  sdonye  cin  bena  wicakte  cin. 

Israel  oyate  kin  he  en  wicota  Wakantanka 
waStedakapi.  Hecen  bena  wakagapi  kin  he  oho¬ 
dapi  Sni.  Unkan  bena  Jezebel  wicakte  cin.  He¬ 
cen  imnija  obdoka  obna  naicihmanpi. 

Unkan  Wakantanka  oyate  kin  bena  nina  wa¬ 
ste  wicakidaka. 

Unkan  Israel  makoce  kin  be  en  waayata  wan 
waSte  e  ti,  Elijah  eciyapi ;  bee  oyate  kin  waka¬ 
gapi  ohodapi  kin  ayuStanpi  qa  Wakantanka  e  oho- 
dawicakiya  cin.  ,  Unkan  oyate  kin  taku  akipapi 

kte  cin  he  Wakantanka  Elijah  nina  okivaka.  He- 
cen  Elijah  nina  Wakan  tanka  cekiya. 

Ahab  tawicu  Jezebel  kici  Elijah  &icedakapi,  qa 
ktepi  cinpi.  Wa£te  kin  heon  etanhan.  Qa  Israel 
oyate  kin  wicota  wakagapi  cekiyapi.  Elijah  wan- 
yake  cin  on  nina  ican&ica,  qa  6icaya  econpi  kin 
heon  iyopeiciyapi  qe£,  ecin.  Ecen  unhanketa 
Wakantanka  oyate  kin  kakiswicaya. 

Wakan  tanka  magaju  kin  he  anapta.  Hecen 
wi  ota  magaju  &ni ;  qa  nakun  cu  6ni.  Hecen  wato 
kin  amaste  eceedan  on  owasin  snija ;  qa  wojupi 
kin  owasin  nakun  icage  sni ;  qa  waskuyeca  can 
aicage  ciqon  owasin  nakun  icage  sni.  Hehan  Is¬ 
rael  oyate  nina  cante  wicasica.  Tuka  Wakantanka 
i4  oyate  kin  taku  sica  econpi  kin  he  iyopeiciyapi 
cin. 

Hnkan  Elijah  is  he  icunhan  token  un  he. 

Wakpadan  wan  onahbeyata  wanka,  unkan  he 
ekta  Wakantanka  Elijah  ye  si.  Ahab  kte  cin  kin 
heon  hen  naiciliman.  Qa  tokesta  woyute  kaipi  ce 
kta,  Wakantanka  keya  wahoya. 

Hecen  Elijah  wakpadan  kin  ekta  i,  qa  he  en 
mini  yatkan.  Qa  hanhanna  htayetu  owasin  kangi 
qeya  aguyapi  qa  tado  ko  kayapi  qa  en  kiyusnapi 
ece.  Hecen  Elijah  woyute  qa  mini  ko  icakije  ,4ni 
tanyan  un,  qa  takudan  sanpa  cin  ^ni. 

Unkan  he  tuwe  kangi  kin  hena  walibadan 
waonsida  wicakaga  he.  Wakantanka  he  hena 

hecen  econwicakiye.  Taku  kinye  ciu  kangi  kin 
he  iyotan  watoghda.  Tuka  Wakantanka  ecedan 
taku  owasin  econ  okilii.  Elijah  hena  wokaupi 


KANGI  KIN  ELIJAH  WO  KAUPI. 


wanhdaka  eca  on  tokeh  iyu&kin  cen  eca ;  qa  on 
tokeli  Wakantanka  wopida  eciye  ca  yatan  cen  eca. 
Wakantanka  hecen  wahounyanpi ;  Tuwe  on§ike 

ca  wotektehda  un  kinhan  cekiye  ca  kida  kinlian 
qu  kta  keya. 

Elijah  wakpadan  kin  he  en  isnana  lain  un. 
Tuka  iye  kin  isnana  un  kecanicin  &ni;  Wakan- 
tanka  he  kici  un  e  sdonkiya.  Unkan  ocim  wakpa¬ 
dan  qon  oyahe  aya.  Tuka  magaju  £ni  hecen  ecen 
oyahe.  Unkan  wanna  mini  kin  puza.  Hecen  he- 
han  Elijah  token  un  kta  he.  Wakan tanka  wakpa¬ 
dan  kin  he  ake  miniyan  okihi ;  tuka  he  econ  kte 
Ini.  Heon  etanhan  Wakantanka  Elijah  wakpadan 
kin  he  ayultan  li,  qa  tokan  yeli.  Elijah  tokiya  i 
kin  he  ake  nayahonpi  kta. 

Ploklipidan,  wicinyanpidan,  Wakantanka  Eli¬ 
jah  tanyan  kuwa  kin  he  nayahonpi.  Iho,  nil 
Wakantanka  walteyadakapi,  qa  wacinyayapi  kin¬ 
han  tanyan  niyuhapi  kte. 

WOONSPE  25. 

ELIJAH,  QA  WIWAZICA  KIN. 

Elijah  wakpadan  wan  en  un,  tuka  wanna  mini 
kin  oyahe  qon  ;  hehan  icunonpa  itehanyan  wiwa- 
zica  wan  ti.  Unkan  he  ekta  Wakantanka  Elijah 
yeli;  kinhan  wiwazica  kin  he  woqu  kta.  Tona 
wiwazicapi  kin  hena  onlikapi  ece.  Hecen  il  eya 
wiwazica  kin  he  on  like  hinca.  Qa  magaju  Ini  kin 
hehantanhan  oyate  kin  taku  yutapi  tonagnana  hin 
tonpi ;  wojupi  kin  tanyan  icage  Ini  kin  heon. 

Hecen  Elijah  Wakantanka  heciya  yeli  qon, 

ekta  ya.  Kalian  makoce  kin  opta  ye.  ca,  inasdoke 
cin  hehan  otonwe  wan  en  i.  Unkan  oyate  kin  lie 
W  akan tanka  oie  sdonyapi  &ni ;  hecen  wakagapi 
ecedan  cekiyapi. 

Unkan  Elijah  otonwe  tiyopa  kin  en  i ;  unkan 
inyun,  winoliinca  wan  onsika  e  cansakadan  palii  e 
wanyaka.  Unkan  Elijah  wiwazica  wan  ti  ekta  ye 
ciqon  he  hee  sdonya.  Hecen  Elijah  winoliinca 
qon  kipan  qa  heya ;  Ceciciya  ce,  mini  onge  makau 
ye,  mdatke  kta  ce,  eya. 

Elijah  nina  ipuza  liinca.  Ecin  tehan  mani  ye 
ca  nakun  mini  tonana  ecen  ye  cin  heon. 

Unkan  wiwazica  kin  waonsida,  hecen  Elijah 
mini  qu.  Hehan  ake  Elijah  heya;  Ceciciya  ce, 
aguyapi  on  spa  maqu  ye,  eciya. 

Unkan  wiwazica  kin  heya;  Aguyapi  takudan 
wahnake  sui  ce ;  qa  ehake  aguyapi  mdu  nape 
ohnaka  ecen  koka  kin  ohna  yanke  ca,  wihdi  nakun 
tonana  liin  ojuha  kin  en  un.  Hecen  cansaksaka- 
dan  wapahi  kin  dena  on  cewati,  qa  aguyapi 
zimzipedan  wakage  ca,  micinksi  kici  wate  kta 
ce:  qa  he  temunkiyapi  kinhan,  hehan  akihan 
untapi  kta  ce,  eya. 

Unkan  Elijah  wiwazica  woyute  yuhe  cin  owa- 
sin  temkiye  kta  he.  Elijah  token  eye  kte  cin 
owasin  Wakan tanka  he  onspekiya. 

Hecen  Elijah  wiwazica  qon  heciya  ;  Miye  toka- 
heya  aguyapi  zimzipedan  micaga  wo;  qa  hehan 

ELIJAH  WIWAZICA  AGUYAPI  KIDA. 


iyohakam  nicinkSi  kici  nis  6paniciya  wo :  Wakan- 
tanka  hey  a  ce ;  Koka  kin  ohna  ohinni  aguyapi  ni- 
ciyanke  ca,  wihdi  ojnha  kin  naknn  ohna  ohinni 


ELIJAH,  QA  WIWAZICA  KIN.  Ill 

wihdi  niciyanke  kta  ce;  qa  ecen  Wakantanka  ma- 
ka  kin  de  ake  amagajuye  kta  ce,  eya. 

Unkan  wiwazica  qon  he  wicada  he.  Han,  wi- 
cada.  Hecen  Elijah  tokaheya  aguyapi  kicage  ca, 
hehan  iye  ehake  cinhintku  kici  6paniciya.  Unkan 
hecen  anpetu  otoiyohi  koka  kin  ohna  ake  aguyapi 
iyecen  kiciyanke  ca,  nakun  wihdi  iyecen  kiciyanka 
iyekiya  ece. 

Unkan  Elijah  wiwazica  onsike  cin  he  ti  kin  en 
un ;  wankan  tipi  wan  ekta  oti.  Hecen  wiwazica 
kin  he  taku  waste  iyeiciye,  Elijah  hen  un  kin 
heon.  Hecen  Wakantanka  i6  aguyapi  qa  wihdi 
ko  ake  oicahkiciciya  ece.  Qa  nakun  Elijah  wiwa¬ 
zica  kin  oliinni  Wakantanka  oie  okiyaka.  Ecin 
wakagapi  ohoda  kin  heceedan  nahon  icaga ;  tuka 
Wakantanka  oie  kin  nalionkiye. 

Unkan  wiwazica  qon  he  woiyokisice  wan  tanka 
akipa.  Anpetu  wan  en  cinhintku  hok&idan  qon 
he  wayazanka ;  tuka  nina  hin  wayazanke  ca  ecen 
ta.  Wiwazica  on^ika  nina  iyokisica.  Unkan  Wa¬ 
kantanka  he  teye  cin  ecin.  Qa  Wakantanka  canni- 
yeye  ca  heon  hecakicon  kecin.  Qa  ehanna  esta 
Elijah  wati  kin  den  u  £ni,  &ta  ke^,  ecin.  Qa  un- 
hanketa  Elijah  en  i,  qa  icanksiya  okiya.  Unkan 
Elijah  heya,  Nicink£i  kin  maqu  wo,  eciya. 

Wiwazica  kin  hoksiyopa  te  cin  adokiksohan 
yanka.  Unkan  Elijah  hoksiyopa  te  cin  icu,  qa 
iye  yanke  cin  ekta  aki ;  qa  tohe  kin  akan  eonpa. 

Qa  hehan  Elijah  Wakantanka  cekiya;  qa  heya, 
Itancan,  Wakantanka  mitawa,  wiwazica  kici  wati 
kin  woiyoki^ice  kin  de  akipeyaya  he ;  hoksiyopa 
kin  he  niye  teyaya  he,  eye  ca,  hehan  hoksiyopa 
ta  wanke  cin  en  yamni  akihde  yugate  ca  hehan 


ELIJAH  WIWAZICA  CINCA  KIN  NIKIYA. 


ake  Wakantanka  cekiye:  qa  heya,  Itancan,  Wa¬ 
kantanka  mitawa  ceciciya  ce,  hoksiyopa  kin  de 
ake  nagi  kin  en  hdiyohpeya  wo,  eya. 

Unkan  Wakantanka  Elijah  tawocekiye  kin 
nahon.  Hecen  hoksiyopa  qon  ake  nagi  kin  hdi- 
yohpaye  ca  hecen  kini. 

Hecen  Elijah  toke  hin  iyu&kin  cen  eca.  Wa¬ 
kantanka  on^ida  qa  tawocekiye  kin  ayupte  ca, 
hok&iyopa  wan  ake  kini  kin  heon.  Wakantanka 

isnana  iyotan,  qa  taku  owasin  econ  okihi  kin  he 
wiwazica  kin  sdonyeya  cin  kin  heon  Wakan tanka 
hecon. 

Hehan  Elijah  hoksiyopa  qon  hunku  en  kicicai, 
qa  heya ;  Mcinca  kin  wanhdaka  wo,  kini  ce,  eya. 
Unkan  wiwazica  qon  heya;  Wakan  tanka  tawani- 
yan  e  sdonwaya  ce ;  qa  Wakan  tanka  eciyatanhan 
taku  omayakidake  cin  owasin  wowicake  ce,  eya. 

Oyate  kin  tona  Wakantanka  cekiyapi  eca  he 
nahon.  Tuka  hoksiyopa  wan  niye  cin  he  ohinni- 
yan  hecon  sni.  Tuka  tona  Wakantanka  wasteda- 
kapi  kin  hena  iye  ti  kin  heciya  e  niwicaya  ece. 

Hok£ipidan,  wicinyanpidan,  tokin  Wakantanka 
wasteyadakapin  ;  hecen  tohan  nitapi  kinhan  nitan- 
canpi  kin  hena  maka  kin  den  nihnakapi  kte,  tuka 
ninagipi  kin  hena  hehan  Wakantanka  hduhe  kta; 
qa  tohan  anpetu  ihankeya  kinhan,  hehan  Jesus 
Messiya  mahpiya  6apa  wan  ohna  kun  u,  qa  maza- 
yahotonpi  tanka  wan  yahotonpi  nayahonpi  kinhan, 
hehan  ninagipi  kin  hena  nitancanpi  kin  en  kiyo- 
hpaye  kta,  qa  hehan  wicatancan  teca  duhapi  kta. 
Anpetu  kin  he  en  toke  hin  wowiyu^kin  tanka  kta 


cen  eca. 

WOONSPE  26. 

ELIJAH,  QA  WAHNA  WOSNAPI  NONPA  KIN. 

Elijah  wiwazica  ti  kin  hen  tehan  un.  A  hah 
wica&tayatapi  kin  tawicu  Jezebel  kici  wanyakapi 
kinhan  ktepi  kte  cin  heon  naicilhna  un.  Makoce 
kin  tankaya  Ahab  odewieakiya,  tuka  tuwedan 
iyeye  sni.  Unkan  he  tokeca  e  Ahab  Elijah  can- 
niyeya  he.  Wakagapi  cekiye  cin  heon  Wakan- 
tanka  canniyeya  e  Elijah  okiciyake  cin  heon. 
Jesus  is  eya  maka  akan  un  qehan,  wica£ta  wa¬ 
ll  tanipi  kin  owicakiciyake.  Unkan  on  etanhan  wi- 
ca6ta  6ice  cin  owasin  Jesus  canniyeyapi  e  naya- 
lionpi  qon. 

Wanna  woyute  tonana  liin  aye  cin  heon  Israel 
nina  icanwicasica ;  qa  peji  ko  uye  sni  kin  on 
Ahab  wica^tayatapi  kin  ta^unke  tawanunyanpi 
ko  ota  kita. 

Hehan  Elijah  Israel  onsikapi  kin  on  icarUice 
ca,  ake  Wakantanka  maka  kin  amagajuye  kta  e 
icekiya.  Unkan  tawocekiye  kin  Wakantanka  na- 
hon,  qa  ake  kohanna  magajuye  kta,  keciya.  Tuka 
he  itokam  Wakantanka  heciya;  Ahab  wica&taya- 
tapi  kin  en  ihdoi  qa  ikpazo  wo. 

Unkan  Elijah  wicastayatapi  kin  en  ihdoye  kte 
cin  kokipe  kta  he.  Tuka  Wakantanka  he  econ  6i 
e  econ  ;  qa  iye  W akantanka  tanyan  hduhe  kte  cin 

Elijah  sdonkiya.  Qa  hecen  wiwazica  wan  cin- 
liintku  kici  om  un  qon  ehpeya  iwicayaya.  Hecen 
wiwazica  kin  cante  6ica  nace.  Eciri  Eiijah  hen  un 
kin  heon  woyute  ton,  qa  Wakan tanka  oie  nahon 
un  tuka.  Tuka  Wakan  tanka  hecen  iwahoye,  ohinni 
woyute  ton,  qa  ecen  ake  maka  kin  amagajuye  kta 
keya. 

Unkan  Elijah  ye  ciu  tahepi  ookiye  wan  wa&te 
e  akipa.  Ahab  wicastayatapi  kin  he  taokiye. 
Ookiye  kin  he  wato  ode.  Unkan  ookiye  kin  he 
Elijah  wanyake  cin  iyekiya ;  qa  on  nina  yu^inya- 
ya.  Wanna  wanakajatanhan  Kanan  makoce  kin 
en  tuwedan  Elijah  wanyake  6ni.  Unkan  ookiye 
wa6te  kin  he  Elijah  itokam  itemakipusdiya  elipei- 
ciye  ca,  Elijah  Itancan  mitawa  he  niye  he,  eya. 

Hehan  Elijah,  De  miye  ce ;  Ahab  wica&taya- 
tapi  nitawa  kin  okiyng  ya  wo,  den  waun  ce,  eya. 
Tuka  ookiye  kin  hecin,  okinni  iyaye  cin  hakam 
Wakan  tanka  Elijah  tokan  iyayeye  cinhan,  hecen 
wicastayatapi  kin  Elijah  wanyake  Sni  kinhan,  on 
sihda,  qa  iye  kte  kta  kecin,  qa  tawatenye  sni. 

Tuka  Elijah  tohanyan  wicastayatapi  kin  en  hi 
Sni  kin  hehanyan  en  un  kta  keciya ;  hehan  ookiye 
qon  wicada  qa  iyaya. 

Ahab  is  tokan  iye  ta^unke  wato  owicakide  un ; 
hehan  ookiye  qon  ekta  i,  qa,  Elijah  wanniyake  kta 
anipe  ce,  eya.  Hecen  Ahab  ekta  hi. 

Ahab  Elijah  wanyake  cehan  kige,  qa,  Wicasta 

wan  Israel  oyate  nagiyewicaye  ciqon  he  niye  he, 
eciya.  Wakantanka  magajuye  6ni  kin,  Elijah  he 
hecen  icekiye  ca  on  hececa,  Ahab  kecin. 

Hehan  Elijah  is  heya;  He  miye  6ni  ce,  tuka 
he  niye  niolian  &ice  cin  on,  wokakije  kin  de  yaka- 
ga  ce.  Wakantanka  anayagoptan  £ni,  qa  waka¬ 
gapi  e  ohoyada  kin  heon. 

Hehan  Elijah  Ahab  token  econ  kta  cin  qon  he 
eciya,  qa  heya ;  Baal  wakagapi  kin  en  waayatapi 
kin  hena  owasin  paha  wan  tehanwankantu  ekta 
yewica^i  wo. 

Unkan  Ahab  Elijah  token  econ  6i  qon  econ  he. 
Han,  ecen  econ.  Magajn  kta  cin  kin  heon  ;  okinni 
Elijah  magaju  kta  e  Wakantanka  icekiye  cinhan 
ecetu  kta  ecin.  Okinni  Ahab  Elijah  kte  esta  heon 
iyotan  Wakantanka  tohinni  magajuye  kte  sni,  ecin 
kin  heon  kokipa. 

Hehan  hanhanna  hinca  Elijah  Baal  wakagapi 
kin  en  waayatewicakiyapi  kin  hena  om  paha  kin 
ekta  i,  qa  oyate  kin  wicota  hinca  nakun  ekta  ai ; 
qa  Ahab  wica^tayatapi  kin  en  opa,  tuka  tawicu 
Jezebel  e  ope  6ni. 

Unkan  Elijah  oyate  kin  token  ewicakiye  kta 
he.  Wakantanka  eceedan  wakan  qa  iyotan  kin 
he  oyate  kin  sdonyapi  cin,  qa  hewicakiya ;  Waka¬ 
gapi  waayatapi  kin  hena  tatanka  wanji  ktepi,  qa 
wahna  wo&napi  kin  akan  ehnakapi ;  qa  hehan  iye 
wakagapi  tawapi  kin,  Baal  hee,  wankantanhan 

peta  uye  ca,  liulinahye  6ipi  kta  ce.  Qa  hehan  mi6 
tatanka  tokeca  wanji  ktepi,  qa  wahna  wo£napi  kin 
akan  ewahnake  kta  ce.  Qa  Mitawakan tanka  he 
wawakiyusna  e  malipiya  kin  eciyatanlian  peta  uye 
ca,  liulinahye  kta  ce.  Kinhan  hehan  i&  taku  wa- 
kan  yuhapi  kin,  qa  mi6  Mitawakantanka,  unma 
tukte  W akantanka  iyotan  kinhan  sclonyapi  kta  ce, 
ewicakiya. 

Unkan  oyate  kin  Elijah  taku  ewicakiye  cin  he 
iyokipipi  qa  ecen  econpi. 

Hehan  Elijah  Baal  waayatapi  kin  iye  toka- 
heya  econ  wicasi.  Hecen  tatanka  wan  ktepi  qa 
wahna  wo6napi  kin  akan  ehnakapi,  qa  can  ko  en 
ejupi.  Qa  hehan  wakagapi  yuhapi  qon  he  ceki- 
yapi,  qa  liulinahye  6ipi,  qa  panyanhan  heyapi ;  0 
Baal  naunlion  miye,  eya  kipanhanpi.  Qa  waka¬ 
gapi  kin  he  cekiyapi  eca,  hena  hecekcen  &kanpi 
ecee  kin  iyecen  wahna  wo&napi  kin  ihduksan  ipsi- 
capi,  qa,  0  Baal,  naunhon  miye,  eyahanpi,  ecen 
wihiyayedan  akenonpa  apa.  Wanna  nina  mdoki- 
tapi,  tuka  nakun  hehanyan  kipanhanpi,  0  Baal, 
naunlion  miye. 

Hehan  Elijah  hewicakiya ;  Ecaa6,  nitawakan- 
tankapi  kin  nina  wohdaka  un  nanilionpi  &ni  nace ; 
qa  i6  wotihni  iyaya  nace ;  qa  icimani  iyaya 
nace  ;  qa  i4  i^tinma  nace  ;  nina  kipanpi  qa  hduliica 
po,  ewicakiya. 

Unkan  Elijah  he  awicaka  e  hey  a  he.  Hiya, 

Baal  kin  he  taku  6ni  e  sdonya ;  tuka  oyate  wacin- 
tonpi  &ni  kin  hena  he  wakagapi  kin  hecen  kagapi, 
qa  he  Baal  eya  ca^tonpi. 

Nakun  iyowinye  sni  waayate  wicakiyapi  kin 
hena  Baal  peta  uye  kta  icekiya  hanpi,  qa  ecen  un- 
hanketa  isan  ko  on  baicispapi,  qa  weiciyapi ;  hecen 
Baal  iyokipiyapi  kta  kecinpi.  Qa  ecae6  iye  ta- 
wakantankapi  kin  wacinhinyanza  on  etanhan  wepi 
kin  e  wa^tedake  kta  kecinpi.  Heconkanpi  ecen 
wiyotanhan  sanpa,  qa  wanna  yamni  apa,  tuka  he¬ 
cen  takudan  okihi  &ni. 

Hehan  Elijah  i£  ito,  Wakantanka  mahpiya  kin 
eciyatanhan  peta  uye  kta  e  icekiye  kta  keya.  Qa 
hehan  wahna  wosnapi  wan  kaga ;  inyan  akenom 
witaya  ehnake  ca,  hehan  can  qeya  akan  eju,  qa 
hehan  tatanka  qon  he  akan  ehanka ;  qa  hehan 
oyate  kin  mini  koka  akenom  wahna  wo£na  kte 
cin  en  aka^tan  wicasi.  Paha  kin  he  ihukuya  wak- 
padan  wanka  hetanhan  mini  kin  toksupi.  Qa 
wahna  wosnapi  kin  ihduk&an  maka  qapi.  Hecen 
maka  oqe  kin  he  mini  ojudan  liinca;  qa  wahna 
wosnapi  kin  nakun  nina  spaye  liinca. 

Unkan  he  tokeca  e  Elijah  wo6na  kte  cin  he 
mini  aka^tan  wica&i  he. 

Wahna  wosnapi  kin  en  peta  tuktedan  yanke 
&ni  kin  he  oyate  kin  sdonyapi  kta  cin  kin  heon 
hecon. 

Hehan  Elijah  wahna  wo&na  kte  cin  itokam 

inajin,  qa  Wakan tanka  cekiya,  qa  oyate  kin  ihdu- 
k6an  najinpi. 

Kaken  eya;  Itancan,  Wakan  tanka,  Abraham, 
Isaak,  Jakob,  Tawakantankapi ;  Wakantanka  qon 
anpetu  kin  de  oyate  sdonniyanpi  kte,  qa  nitaokiye 
namakihon  ye.  0  Itancan  namahon  ye. 

Unkan  Wakantanka  Elijah  tawocekiye  kin 
nalion  he.  Han,  nahon,  qa  mahpiya  kin  eciya- 
tanhan  peta  uye  ca  wakiyu&na  kin  hulinahya, 
inyan  qa  mini  ko  owasin  hulinahya. 

Oyate  kin  he  wanyakapi  kin  on  wieayusinya- 
ya :  qa  owasin  ite  makipusdiya  elipeiciyapi,  qa, 
Itancan  he  Wakantanka  ee,  Itancan  he  Wakan¬ 
tanka  ee  ce,  eyapi. 

Hehan  oyate  kin  Baal  he  taku  Aii  e  wanna 
sdonyapi.  Hecen  Elijah  Baal  en  waayatapi  kin 
hena  wicayuzapi,  qa  wakpadan  kin  ekta  awicaya- 
pi,  qa  wicakte  wica,4i.  Hecen  waayatapi  kin 
hena  wakpa  ekta  awicaipi,  qa  mazasagye  on  wica- 
ktepi,  qa  wepi  kin  owasin  wakpa  mini  kin  icicahi 
iyayapi. 

Waayatapi  kin  hena  oyate  kin  Baal  ohodapi 
kin*  hena  he  waonspekiyapi  kin  heepi,  heon  etan- 
hail  owasin  tapi  kta  e  Wakantanka  wicakonza. 

Oyate  kin  magaju  kta  nina  eantokpanipi. 
Wanna  Wakantanka  mahpiya  tanhan  peta  uye 
cin  on  nakun  magajuya  okihi  e  oyate  kin  tanyan 
yukcanpi. 

Ilio,  hok&pidan  wicinyanpidan,  Wakantanka 
maka  kin  de  amagajuye  cin  on  wojupi  icaliyeunki- 
yapi.  Wakantanka  wan  tanka  kin  tuwe  iyececa 
he.  Mahpiya  tanhan  peta  uye  ca  hulinahunyanpi 
okihi ;  tuka  towaon&ida  tanka  kin  on  onsiundapi. 


WOONSPE  27. 

ELIJAH,  QA  MAGAJU  KIN. 

Hok^ipidan,  wicinyanpidan,  Baal  en  waayatapi 
kin  hena  token  wicaktepi  kin  he  wanna  nayalionpi. 
Hehan  wanna  Wakantanka  kohanna  magajuye  kte 
cin  Elijah  he  sdonya ;  hecen  Ahab  ecen  okiyaka ; 
qa  hehan  wote  ca  wayatke  6i.  Heon  paha  kin  he 
icahda  Ahab  wote  ca  wayatkan.  Tuka  Elijah  e 
wote  &ni  qa  wayatke  &ni  paha  kin  akan  Wakan¬ 
tanka  cekiye  i ;  patu£  kuceyedan  inajin  qa  cekiya. 

Elijah  taokiye  wan  kicica.  Unkan  Elijah  wo- 
cekiye  eye  cin  icunhan  taokiye  kin  miniwanca  kin 
iwankam  mahpiya  kin  ekta  tehan  etonwan  najin 
&l.  Elijah  Wakantanka  mahpiya  6apa  wanji  uye 
kta  cin ;  kinhan  hetanhan  on  magaju  kta.  Unkan 
ookiye  qon  takudan  wanyake  &ni,  keya.  Hehan 
Elijah  taokiye  kin  6akowin  akihde  ekta  etonwe  &i. 
Unkan  econ  kin  hehan  mahpiya  lapa  wan  cis- 
tinna  wicanape  kin  hinskokeca  wanmdaka  ce,  eya. 

Elijah  tawocekiye  kin  Wakantanka  nakicihon 

e  sdonkiya ;  qa  malipiya  6apa  kin  he  tanka  aye  ca 
hetanhan  on  magaju  kte.  Hehan  Elijah  taokiye 
kin  Ahab  okiyake  4i.  Wanna  kohanna  magaju 
kta  e  iye  tacanpahmihma  kin  okipe  ca,  iye  ti  kin 
ekta  clus  hde  6i.  Hecen  Ahab  canpahmihma  okipe 
ca  kihda,  token  okihi  kin  hecen  dus  hda. 

Unkan  Wakantanka  Elijah  wasagye  ca  nakun 
duzaheya.  Hecen  4uktanka  kin  isanpa  duzahan. 
Ahab  canpahmihma  ope  ca  Elijah  e  inyanka ;  icun- 
han  nina  magaju ;  tuka  Elijah  e  tokaheya  otonwe 
kin  iyohi. 

Wanna  magaju  kin  on  oyate  kin  wiciyu^kin 
tanka.  Cokan  puza  hiyeye  cin  owasin  mini  oju- 
dan  icu ;  wato  jmze  cin  owasin  4tunka  icu ;  qa 
maka  qoze  cin  owasin  panpanna  icu ;  qa  wanna 
wojupi  owasin  icage  kte  cin  oyate  kin  sdonyapi. 
Iho,  Wakantanka  wacantkiye  cin  he  hee  maga- 
juye.  Iho,  hecen  oyate  ,4icapi  kin  ayu4tanpi  qa 
Wakantanka  e  wa4tedapi  iyececa. 

Ahab  iye  totonwe  kin  ekta  ki  kin,  hehan  Baal 
takudan  okihi  sni,  qa  Wakantanka  e  malipiya  tan- 
han  peta  uye  cin  hena  owasin  iye  tawicu  Jezebel 
okiyaka ;  qa  Elijah  token  waayatapi  kin  tewicaye 
cin  he  nakun  okiyaka. 

Hetanhan  Jezebel  Wakantanka  e  ohoda  kta 
iyececa ;  tuka  ake  nakun  econ  6ni,  qa  Elijah  nina 
canniyeya,  qa  ihanlianna  kinhan  kte  kta  keye  ca 
okiciyag  yewicasi. 

MAHPIYA  OHNIHDE  ELIJAH  WODKIYA. 


Hehan  Elijah  he  nakihon  kin  on  kokipa,  qa 
icnnom  napa.  Kanan  makoce  kin  opta  ye  ca, 
ecen  liewoskan  makoce  kin  ekta  i.  Elijah  taokiye 
qon  kici  ye  £ni,  i£nana  iyaya. 

Elijah  liewoskan  makoce  kin  en  isnana  un  kin, 
ecen  unhanketa  can  wan  ihuknya  iyotanke  ca  hen 

Wakantanka  cekiya,  iye  te  kta  icekiya.  Unkan 
he  tokeca  e  Elijah  hecen  cante  &ica  he.  Jezebel 
kte  cin  kin  heon,  qa  Jezebel  olian  sice  cin  ayu^tan 
&ni,  qa  ake  nakun  sanpa  oyate  kin  wakagapi  oho- 
dawicakiye  kta  kecin  kin  heon  iyotan  icausica. 
Tokin  oyate  kin  owasin  Wakantanka  e  wasteda- 
kapi  ke&  ecin. 

Elijah  can  wan  ihukuya  wocekiye  eye  ciqon 
aya&tan  qehan,  ecehnana  en  istinma.  Unkan  ieca- 
dan  tuwe  oyutan.  Unkan  he  tuwe  he.  He  ma- 
hpiya  ohnihde.  Unkan,  najin  qa  wota  wo,  eciya 
qehan,  en  etonwan,  nnkan  inyun,  wanke  cin  icahda 
peta,  qa  en  aguyapi  &panyan  yanka,  qa  pa  kin 
icahda  janjan  mini  ohna  han  wanyaka.  Mahpiya 
ohnihde  kin  hena  wiyeya  ahikihde.  Iho,  tuwe 
Wakantanka  waStcdaka  eca  taohnihde  kin  hena 
en  ape  unwicakiya  ece ;  qa  mahpiya  ohnihde  kin 
i&  he  econpi  iyokipipi. 

Elijah  wote  ca  wayatke  ca  ake  istinma.  Tuka 
ake  iecadan  mahpiya  ohnihde  kin  yuhica,  qa, 
Kikta  qa  wota  wo,  wanna  kohanna  tehan  de  kta 
ce,  eciya.  Hecen  Elijah  wote  ca  wayatkan,  qa 
hehan  hewoskan  makoce  kin  ehna  tehan  ya.  Un¬ 
kan  mahpiya  ohnihde  woqu  qon  he  iwaki&aka,  qa 
hecen  anpetu  wikcemna  topa  hehanyan  wote  ^ni 
qa  wayatke  6ni.  Unkan  he  wowapetokeca  tanka 
he.  Wakantanka  cin  unkan&,  oyate  kin  woyute 
codan  e^ta  niwicaya  okihi. 

Jesus  nakun  maka  akan  un  qehan,  anpetu  wi- 
kcemna  topa  wote  &ni  qa  wayatke  sni. 

Iho,  hok^ipidan  wicinyanpidan,  Elijah  iyoki- 
6ica,  unkan  icunkan  en  W akan  tanka  on£ida  qa 
token  kicanpte  cin  de  nayahonpi.  Qa  wanna  de 
ota  nalionciyapi,  tohan  iyonicisicapi  kinhan,  hehan 
nina  hoyekiya  po,  kinhan  wokicanpte  nicupi  kta 
ce. 


WOONSPE  28. 

ELIJAH,  QA  ELI&A  KICOPI  QON. 

Elijah  anpetu  wikcemna  tom  hehanyan  wote 
6ni  hewoskan  makoce  kin  en  i£nana  un,  ecen  un- 
hanketa  imnija  ohdoka  wan  en  i.  Unkan  olidoka 
kin  he  mahen  i,  qa  en  Utinma.  Ohdoka  kin  he 
mahen  un  kin  icunhan,  Wakantanka  okfya  qa  he 
tokeca  on  hen  i  kin  he  iwanga.  Elijah  token  on 
hecen  un  kin  he  wanna  nayahonpi.  Wica^taya- 
tapi  winohinca  ohan  sice  cin  heon  Elijah  Kanan 
makoce  kin  etanhan  tokan  iyaye  cin  Wakantanka 
he  sdonya,  tuka  he  iwanga  cin,  on  iwanga. 

Hehan  Elijah  i5  ayupta,  qa  Israel  oyate  kin 
Wakantanka  Koka  tawa  kin  he  yutakunipi  4ni,  qa 
Wakantanka  waayata  tawa  kin  wicaktepi,  qa  mi£- 
nana  omakaptapi ;  unkan  ake  nakun  mi&  maktepi 
cinpi  ce,  eya. 

Hehan  Wakantanka  Elijah  tankan  ku  6i,  qa 
he  kin  akan  inajin  6i.  Hecen  Elijah  tankan  hdicu, 
qa  he  kin  akan  inajin.  Hehan  Wakantanka  he 
kin  he  en  tate  wan  tanka  iyayupteya.  Hecen  he 
kin  huhuzahe  ca  imnija  kin  namdeca.  Qa  peta 
wan  nakun  en  iyayupteya.  Wakantanka  towa- 
sake  kin  Elijah  kipazo  kin  heon  hecon.  Hecen 
taku  tehika  esta  etanhan  niye  kte  cin  he  Elijah 
sdonkiye  kta ;  qa  tona  Elijah  kte  wacinpi,  qa 
oyate  sicapi  kin  hena  Wakantanka  kakiswicaya 
okihi. 

Hehan  W akantanka  Elijah  alihayedan  okiya. 
Unkan  Elijah  wicaho  kin  he  nalion  kin  hehan 
taonhohda  kin  on  ite  aihdalipe  ca  ohdoka  kin  ma- 
hen  inajin. 

Wakantanka  Elijah  wastedaka,  heon  kicanpta. 
Tuka  Elijah  is  Wakantanka  ecedan  taku  Wakan¬ 
tanka  kin  hee,  he  kiksuye  cin,  heon  ite  nakilima. 
Malipiya  kin  ekta  Wakantanka  oyankeye  cin  en 
ihduksan  mahpiya  ohnihde  najinpi  kin  hena  iye 
liupahupi  kin  on  ite  aihdahpa  najinpi. 

Iho  hoksipidan  wicinyanpidan,  nis  tohan  Wa¬ 
kantanka  ceyakiyapi  kinhan,  ihnuhan  ican  tokan 
ewacannipi  kin.  Taku  Wakan  wanjidan  tanka 
kin  hee  ce,  he  kiksuya  po  ;  Wakantanka  ohinni 
wanniyakapi  ce. 

Unkan  Wakantanka  Elijah  tokeca  e  hen  un 
kin  he  ake  iwanga.  Hecen  Elijah  iS  ake  oyate 

6icapi  kin  hena  kte  wacinpi  kin  heon  hen  un  kin 
he  ake  okiyaka. 

Hehan  Wakantanka  oyate  6icapi  qa  wakagapi 
ohodapi  kin  hena  kakiswicaye  kte  cin  he  Elijah 
okiyake.  Qa  Wakantanka  heya,  Oyate  kin  iyu- 
hpa  wakagapi  kin  ohodapi  6ni  ce ;  Israel  oyate  en 
wicota  tohinni  Baal  itokam  canpeska  makehde  ina- 
jinpi  6ni  ce  ;  qa  iiputakapi  6ni  ce,  eya. 

Elijah  hecin,  oyate  kin  tuwedan  Wakantanka 
wastedake  £ni,  qa  i^nana  liin  hececa  maka  akan 
nn  kecin.  Tuka  wicota  Wakantanka  wa&tedakapi 
kin  he  nation  kin  on  nina  iyuskin.  Wakantanka 
tona  wastedakapi  kin  hena  sdonwicakiya,  qa  hena 
wicayawa,  qa  oliinni  wicakiksuya. 

Iiehan  Wakantanka  Elijah  heciya;  Wicasta 
wan  Elisa  eciyapi  kin  he  ekta  ya  wo,  qa  ihepi  on 
ecakicon  wo,  kinhan  he  waayata  heca  kta  ce,  eya. 

Hecen  Elijah  imnija  olidoka  qon  etanhan  iya- 
ya,  qa  Eli6a  ode  aya.  Unkan  inyun,  wicasta  wan 
tatanka  akica&ka  akenom  on  mahyumdu  en  i,  un¬ 
kan  Elisa  hee. 

Unkan  Elijah  taonliolida  tanka  hdusdoke  ca 
wicasta  qon  tapetepa-tanhan  akalipa.  Unkan  Eli¬ 
jah  token  on  hecon  kin  wiea&ta  kin  sdonkiya ;  qa 
hecen  tatanka  tawa  qon  owasin  elipeya  kici  ye 
kta  keya.  Tuka  ito  ate  qa  ina  iiwicaputag  mde 
kta  ce,  iyowinmakiya  wo,  eya. 

Unkan  Elijah  iyowinkiya.  Hecen  wicasta  qon 

tiyata  ki,  unkan  tatanka  qon  etanlian  nom  kikte, 
qa  can  wanapin  kin  hena  ctanlianna  on  ceti,  qa 
tado  kin  ceom  spanyc  ca,  kodawicaye  cin  owasin 
om  mniciya.  Qa  hehan  ti  ehpeya  Elijah  kici  iya- 
ya,  qa  hecen  Elijah  taokiyeya. 

Elijah  kici  unpi  waste  nace.  Iian,  kici  unpi 
wa.4te.  Ecin  ohinni  Wakan  tanka  cekiya  un,  qa 
oie  kin  nakun  ohinni  nalionwicaya.  Tuka  wica^ta 
6icapi  kin  hena  Elijah  canniyeyapi.  Hecen  wica- 
4ta  kin  he  is  eya  Wakan tanka  wastedake  4ni  un- 
kan4,  Elijah  kici  un  iyokipi  kte  sui  tuka.  Tuka 
Wakantanka  wastedake  cin  heon  is  eya  Wakan- 
tanka  wastedake  ca  y  a  waste- 


WOONSPE  29. 

ELIJAH,  QA  NABOT  TAWOJU  KIN. 

Ahalb  tolian  siea  wanji  ake  nayalionpi  kte. 
Oyate  wakagapi  ohodapi  kin  hena  wicolian  sica 
ota  nakun  iyahna  yukapi. 

Ahab  wijica  hinca ;  tipi  wa4te  nom  yuhe  cin, 
unma  itehanyan  otonwe  wan  ekta  han.  Unkan 
tipi  kin  en  icahda  maga  wan  en  hastanyanka  ota 
ojupi.  Unkan  wica6ta  wan  Nabot  eciyapi  hena 
he  tawa.  Unkan  Ahab  hastanyanka  ojupi  kin 
hena  cin  liinca,  qa  iye  tamaga  kin  en  ehde  cin,  qa 

hecen  Nabot  en  i,  qa,  Hastanyanka  ojupi  kin  he 
mayaqu  kinhan,  tokeca  wan  waSte  cicu  kte,  qa  is 

mazaska  e  yacin  kinhan,  cicu  kta  ce,  eciya. 

6*  ' 

Tnka  Nabot  is  ayupte  ca,  Ate  hena  maqu  e 
Wiyopewaye  kte  Sni  ce,  eya. 

Hecen  qu  Sni.  Unkan  heon  Ahab  nina  Sihda, 
qa  tiyata  ki,  tuka  icanSice  cin  on  wote  Sni  makan 
Wanke  ca,  paptanyan  iyeiciya  wanka.  Ahab  wa- 
cinton  sni.  Wanna  taku  waste  ota  yuha,  tuka 
nakun  sanpa  cin.  Tona  Wakantanka  waStedakapi 
Sni  kin  hececapi.  Takn  ota  tonpi  eSta  tohinni 
imnanpi  Sni  ece. 

Ahab  cante  Sice  cin  hehan  Jezebel  wanyake 
ca,  Tokeca  e  wayate  Sni  he ;  taku  icanniSica  he, 
eciya.  Unkan  Ahab,  Nabot  hastanyanka  wojupi 
yuhe  cin  he  wakida,  tuka  wiyopeye  kte  Sni,  keya 
ce,  eya.  Qa  Jezebel  ayupta  :  Miye  he  cicu  kte  ye. 

Jezebel  hastanyanka  wojupi  kin  he  token  icn 
kta  he.  Tohan  Sice  kte  cin  he  awacin  yanka. 
Nabot  kte  kta  e  he  ka.  Qa  hecen  wayaco  qeya 
olian  Sicapi  e  Nabot  ti  kin  icahda  tipi,  unkan  he 
wowapi  wicakicaga,  qa  hewicakiya;  WicaSta  wi- 
caStapi  Sni  etanhan  heye  wicayaSipi  kta  ce  ;  Nabot 
Wakantanka  oStehda  qa  wicaStayatapi  kin;  qa 
hecen  heon  dacopi  qa  teyayapi  kta  ce,  ewicakiya. 

Unkan  hecen  Jezebel  wowapi  wicakicage  cin 
wanyakapi  qehan,  token  econ  wicaSi  kin  ecen 
econpi.  Qa  Nabot  Wakantanka  oStehda,  qa  na¬ 
kun  wicaStayatapi  kin  oStehda  ce,  eya  wicaSta 
nom  oitonSni  woyag  wicaSipi.  Qa  hecen  te  kta 
yacopi.  Qa  hecen  otonwe  tankan  aipi,  qa  hehan 

inyan  on  kinin  ktepi.  Nabot  we  kin  wanna  maka 
kin  apsonwake,  qa  £unka  we  kin  sclipapi.  Wakan- 
tanka  Nabot  we  kin  wanyaka,  qa  ke  6ihda 

Wanna  Nabot  ktepi  kin  Jezebel  okiyakapi. 
Hekan  Almb  keciya,  Nabot  wanna  ta  ce,  ekta  ye 
ca  kastanyanka  wojupi  kin  icu,  eya. 

Heeen  Akab  ekta  i,  qa  kastanyanka  wojupi 
qon  icu,  qa  iye  tamaga  kin  en  ekde. 

Hekan  W akan tanka  Elijali  okiyaka,  Akab  to¬ 
ken  econ  kin  ke.  Qa  Wakantanka  Elijali  keciya; 
Anpetu  wan  en  Akab  we  kin  6unka  sdipapi  kta 
ce  ;  en  ye  ca  okiciyaka  wo,  eya. 

Hecen  Elijak  Akab  en  i.  Ahab  Elijali  wan- 
yaka  cin  nina  icansica ;  waktani  kin  okicivake  cin 
heon  wanyag  kapin.  Qa  Ahab  heya,  Tokamaye 
ciqon  ake  iyemayaya  he,  eciya. 

Hehan  Elijah  is  heciya;  Wakantanka  heya  ce, 
Anpetu  wan  en,  niwe  kin  &unka  sdipapi  kta  ce ; 
qa  anpetu  wan  en  Jezebel  tancan  kin  is  6unka 
temyapi  kta  ce ;  qa  nicincapi  kin  is  tancanpi  kin 
^unka  zitkadan  ko  wicayutapi  kta  ce. 

Akab  wicoie  kin  de  nalion  kin  on  tawokoyake 
kin  aihdupote  ca  wa&ihda,  qa  akikaniciye  ca  iyah- 
nana  mani. 

Hekan  Wakantanka  Elijah  heciya;  Ahab  mi- 
tokam  token  on^ilian  kin  wandaka  he.  Mitokam 
onsikan  kin  heon  etanhan  ito,  wokakije  kin  he 
kohanna  en  awau  kte  6ni  ce,  tohanyan  ni  un  kin 

hehanyan ;  qa  te  cinhan  lielian  cinca  Kin  tancanpi 
kin  sunka  zitkadan  ko  wicayutapi  kta  ce. 

Wakan  tanka  waonsida  liinca,  heon  Ahab  cinca 
om  kakiswicaye  kte  ciqon  ito,  tehan  econ  kte  ,4ni. 
Wakan  tanka  towaonsida  ecedan  tanka.  Han,  tnka 
tona  anagoptanpi  sin,  qa  sicapi  eca  unkanketa  Wa¬ 
kan  sica  tapeta  kin  en  oiyolipewicaya  ece. 


AHAB  TE  CIN. 


Aliab  Saul  iyececa.  Cante  4ica  tnka  he  walita- 
ni  tyopeiciya  on  hecece  4ni.  Wakan  tanka  kakisye 
kta  ikope  cin  hecedan  on  hececa. 

He  iyohakan  itehan  hehan  Ahab  okicizeta  i. 
Oyate  wan  Kanan  ikiyedan  tonwanyanpi  he  wica- 
kis  i.  Ahab  canpahmihma  waste  liinca  ohna  i. 

Hehan  wanhinkpe  on  opi,  qa  oo  kin  nina  we  au. 
Hecen  suktanka  kaliape  cin  Ahab  iye  ti  kin  ekta 
ahda.  Tuka  ahde  cin  taliepi  Ahab  ta.  Tuka  ece- 
hna  iye  ti  kin  en  akipi,  tacanpalimihma  kin  we 


JEZEBEL  TE  CIN. 


ojudan.  Hecen  ookiye  kin  canpahmihma  kin  mini- 
yata  yujaja  i  icunhan  sunka  kin  Ahab  we  kin  sdi- 
papi. 

Wakan  tanka  he  ye  ciqon  owasin  iyecetu.  He¬ 
han  Jezebel  tolian  &ice  cin  on  i£  takn  e  akipa  he. 
He  iyohakam  is  hehan  ktepi.  Akicita  tancan  wan, 

Jezebel  taokiye  kin,  Jezebel  owanyeye  eciyatan- 
han  kalioya  h  iyuye  wicasi ;  nnkan  econpi.  Hecen 
Jezebel  we  kin  kastan  hinlipaya.  Unkan  akicita 
tancan  tasunke  kin  Jezebel  tancan  kin  amani  kiya. 
Hehan  akicita  tancan  kin  wote  i.  He  icunhan 
Jezebel  tancan  kin  &unka  yutapi,  qa  temyapi,  qa 
huliu  ece  oyaptapi.  Winoliinca  6ice  ca  Aliab  to- 
lian  sice  cin  nina  iyopastake  ca,  W akan tanka  waa- 
yata  tawa  wa&te  ota  tewicaye  ciqon  i&  ito  hehan 
ihanke. 


WOOXSPE  30. 

ELIJAH,  QA  AKICITA  TANCAN  YAMNI. 

Ahab  te  cin  hehan,  ake  cinhintku  wan  wicasta- 
yatapi,  Ahaziah  eciyapi.  I&  eya  he  hunkakewi- 
caya  olian  &icapi  kin  iyewicaceca,  qa  i,4  eya  waka- 
gapi  cekiya. 

Ahaziah  wicastayatapi  kin  iecadan  nina  ki- 
unni.  Wankan  tipi  wan  ekta  un,  unkan  heciya- 
tanhan  owanyeye  etanhan  ohinlipaye  ca  ksuweya. 
Qa  hecen  heon  te  kta  kecin.  Qa  te  kte  ca  il  asni 
kta  hecinhan  he  sdonkiye  kte  liinca.  Qa  hecen 
iye  ti  kin  itehan  wakagapi  wan  hdepi,  he  eya 
wanna  nalion,  unkan  he  ekta  taokiye  yewicasi. 

Hok£ipidan  wicinyanpidan,  nis  tohan  waniya- 
zankapi  eca,  anisnipi,  qa  i&  anisnipi  kte  sni,  unma 

tukte  kin  tuwe  sdonya  he.  W akan tanka  i&nana 
he  sdonye.  Hecetu,  tuka  Ahaziah  witkotkoke  cin 
wakagapi  wan  e  he  wokiciyakapi  kta  kecin. 

Unkan  ookiye  kin  yapi  tahepi  wicasta  wan 
akipapi.  Tuka  he  tuwe  kin  sdonyapi  &ni.  Wi- 
ca£ta  kin  he  wakihdaka  wokoyake  hin  tonyake  ko- 
yaka ;  hin  kin  e  akapatanhan  un,  qa  ipiyaka  wan 
aipiyaka.  Elijah  hee.  Wakantanka  Elijah  ooki¬ 
ye  kin  he  owicakiye  si. 

Hecen  Elijah  ookiye  kin  hewicakiya,  Ahaziah 
ni,  qa  is  te  kta  hecinhan  he  sdonya  cin,  qa  on 
wakagapi  wan  wahoye  cin  he  Wakantanka  6ihda 
ce.  Hecen  tohinni  wanke  cin  hetankan  najin  sni 
ecen  te  kta,  Wakantanka  keya  ce,  eya. 

Unkan  ookiye  kin  yuSinyayapi ;  wicasta  wan 
akipapi,  unkan  taku  on  toki  yapi  kin  owasin 
sdonye  cin  heon.  Hecen  hetanhanna  icicawin  kipi, 
qa  waayata  taku  oyake  cin  he  Ahaziah  hosi  ka- 
kipi. 

Unkan  Ahaziah  Elijah  hee  nace  ecin.  Ahaziah 
Elijah  waayata  heca  kin  he  nalion,  qa  wicasta  kin 
he  taku  wicasta  ka  he,  taokiye  kin  eya  iwica- 
wanga. 

Tawokoyake  kin  hinton,  qa  ipiyaka  wan  aipi¬ 
yaka  ce,  taokiye  kin  eyapi.  Hehan  Ahaziah,  Eli¬ 
jah  hee  ce,  eya. 

Ahaziah  Elijah  nina  canniyeya,  te  kta  keciye 
cin  heon.  Tuka  Elijah  wowapetokeca  econ  okihi 

kin  he  sdonya ;  heon  ake6  wanyaka  cin.  Qa  aki- 
eita  tancan  wan  akicita  wikcemna  zaptan  om  Elijah 
huwe  yewica^i. 

Hecen  akicita  tancan  kin  taakicita  om  Elijah 
paha  wan  akan  yanka  en  ipi.  Unkan  akicita  tan¬ 
can  kin  Elijah  6iksin  owakiye,  qa,  Wakantanka 
tawicasta  kin,  kohanna  kun  ku  wo,  wicastayatapi 
heya  ce,  eciya. 

Unkan  Elijah  ayupte  ca,  Wakantanka  tawi- 
ca6ta  waun  hecinhan,  mahpiya  kin  eciyatanhan 
peta  uye  ca,  nitaakicita  om  niliulinage  kta,  eya. 

Unkan  mahpiya  kin  eciyatanhan  peta  hiyu,  qa 
akicita  tancan  kin  taakicita  om  huhnaga. 

Unkan  ake  nakun  akicita  tancan  wan  tokeca 
akicita  wikcemna  zaptan  om  ye  6i.  Hecen  ake 
Elijah  paha  akan  yanke  cin  en  i,  qa,  0  Wakan¬ 
tanka  tawicasta,  kohanna  knn  yaku  kta,  wicasta- 
yatapi  keya  ce,  eya. 

Unkan  Elijah  ayupte  ca,  Wakantanka  tawi¬ 
casta  waun  hecinhan,  mahpiya  kin  eciyatanhan 
peta  uye  ca,  nitaakicita  om  niliuhnage  kta,  eya. 
Unkan  Wakantanka  mahpiya  tanhan  peta  hiynye 
ca  owasin  huhnahwicaya. 

Hehan  ake  akicita  tancan  tokeca  ake  akicita 
wikcemna  zaptan  om  ye  si.  Unkan  akicita  tancan 
kin  he  qe  kaken  econ.  Elijah  yanke  cin  en  i  qe- 
han  onsikihan.  Elijah  itokam  canpeska  makehde 
ehpeiciye  ca,  0  Wakantanka  tawicasta,  ceciciya 

ce,  wani  kte,  qa  nitaokiye  wikcemna  zaptan  kin 
dena  nipi  kte,  eya. 

Hehan  Wakantanka  taohnihde  wan  Elijah  he- 
ciya ;  Kun  ye  ca  kokipe  sni  kici  hda  wo,  eya. 

Hecen  Elijah  akicita  tancan  kin  kici  wicasta- 
yatapi  kin  ekta  Id.  Ahaziah  wayazanka  wanka 
hehan  Elijah  heciya ;  Anisni  kta  sdonyakiya  ya- 
cin,  qa  wakagapi  wan  e  wahoyaye  cin  heon  tohinni 
anisni  kte  6ni,  Wakantanka  keya  ce,  eya.  Unkan 
iecadan  Ahaziah  ta. 

Hehan  ake  wica^tayatapi  wan  tokeca ;  tuka  is 
eya  ake  Ahab  qa  Ahaziah  iyewicaceca,  qa  olian 
£ica. 


WOONSPE  31. 

ELIJAH,  QA  PETA  OANPAHMIHMA  KIN. 

Eya  wancadan  Elijah  wiconte  cantokpani  naya- 
lionpi  qon.  Tuka  Elijah  tohinni  te  kte  sni ;  tan- 
zaniyake  mahpiya  kin  ekta  ye  kta  e  "Wakantanka 
konza. 

Hehan  Elijah  wanna  ecadan  Mahpiya  kin  ekta 
ye  kte  cin  he  sdonkiya.  Qa  he  itokam  makoce 
kin  otakiya  kodawicaya  unpi  kin  hena  ekta  wicai. 
Takodaku  hena  waayatapi  ko^ka  wastepi.  Elijah 
wanna  kohanna  mahpiya  ekta  ye  kte  cin  waayata 
koska  kin  hena  sdonyapi. 

Elila  nakun  Elijah  mahpiya  ekta  ye  kte  cin 
wanyake  kte  hinca,  qa  ohinni  ikiyedan  ece  un. 

Hehan  Elijah  Elisa  heciya ;  Ceciciya  ce,  den 
un  ye  ;  Itancan  Betel  ekta  ye  ma6i  ce,  eya.  Tuka 
Eli6a  ayupte  ca,  Aciyu^tan  kte  sni  ce,  eya.  He- 
cen  kici  Betel  ekta  i. 

Unkan  ake  Elijah  Elisa  heciya;  Ceciciya  ce, 
den  un  ye ;  Itancan  Jeriko  ekta  ye  ma6i  ce,  eya. 
Hiya,  aciyu&tan  kte  &ni  ce,  Eli£a  eya.  Hecen 
kici  Jeriko  ekta  i. 


ELIJAH  QA  ELISA  JORDAN  EN. 


Ake  Elijah,  Ceciciya  ce,  den  un  ye ;  Itancan 
Jordan  ekta  ye  ma6i  ce,  eya.  Hiya,  aciyu^tan 
kte  6ni  ce,  ake  Eli6a  eya.  Hecen  napin  yapi,  qa 
ecen  Jordan  wakpa  kin  en  ipi.  Unkan  Elijah 
taonhohda  tanka  kin  hdvtsdoke  ca  yupehan  yus  on 
mini  kin  apa.  Unkan  Wakantanka  mini  kin  aki- 
pam  iyayeya.  Hecen  Elijah  Eli&a  kici  wakpa  kin 
opta  yapi,  tuka  maka  pusa  amani  iyayapi. 

Wanna  wakpa  kin  akasanpa  unpi  kin,  hehan 
Elijah  Eli&a  heciya ;  Emayakupi  sni  kin  itokam 
taku  yada  kinhan,  ecacicon  kta  ce,  eya.  Unkan 
Elisa  taku  e  da  he.  Elijah  waayate  cin  he  is  eya 
iyecen  un  cin,  qa  Elijah  tawacin  kin  ocowasin 
kida. 

Unkan  Elijah  heya,  Taku  teliika  e  yada  ce ; 
tuka  emayakupi  kin  en  icunhan  wanmayadake 
cinhan,  enicicetu  kta  ce  ;  tuka  wanmayadake  sni 
kinhan,  ecetu  kte  sni  ce,  eya. 

Qa  ake  iyoopta  wohdag  yapi  icunhan  mahpiya 
kin  eciyatanhan  peta  canpahmihma,  qa  peta  3un- 
ktanka  wicayukinukan,  qa  Elijah  wamniyomni  e 
ohna  malipiya  kin  ekta  akiyahdapi.  Eli6a  he 
wanyake  cin  hehan  panyanhan,  0  Ate  Ate,  eya. 

Hehan  Eli&a  wanna  takodaku  elipeya  iyaye 
cin  on  nina  iyokisica.  Elijah  eyakupi  qon  hehan 
taonliolida  tanka  kin  en  hinhpaya.  Hehan  Elisa 
he  icu  qa  yuha  Jordan  wakpa  kin  en  hdi  qehan, 
Elijah  econ  qon  iyecen,  is  eya  onhohda  kin  on 
mini  kin  en  apa.  Unkan  mini  kin  akipam  iyaya. 
Hecen  Elisa  maka  pusa  amani  hdicu. 

Wakpa  kin  akasanpa  hdicu  kin  hehan,  Elijah 
takodaku  kin  hena  hen  najinpi ;  qa  Eli£a  wowape- 
tokeca  econ  kin  he  wanyakapi,  qa  heyapi ;  Elijah 
tawacin  qon  he  Eli&a  yuha  ce,  eyapi.  Qa  hehan 
Elisa  en  upi,  qa  pa  kicapsanpi.  Waayata  koska 
kin  hena  Elijah  oie  kin  woanagoptan  yanpi. 

ELIJAH  MAHPIYA  EKTA  AKIYAHDAPI. 


Hehan  i6  ito  ake  Eli£a  he  woanagoptan  yanpi 
kta.  Hecen  Elijah  maka  akan  Wakan tanka  oie 
kin  token  yaotanin  qon,  Elisa  is  ito  heua  econ  kta. 


WOONSPE  32. 

ELI&A,  QA  WAHANKSICA  KIN. 

Unkan  anpetu  wan  en  Elisa  otonwe  wan  Betel 
eciyapi,  he  en  ya.  Oyate  kin  he  wakagapi  ceki- 
yapi.  Jeroboam  wica&tayatapi  qon  he  otonwe  kin 

he  en  ptejicadan  wakagapi  wan  kaga,  qa  oyate 
kin  cekiyapi.  Eli&a  he  en  ya,  unkan  6iceca  wicota 
otonwe  etanhan  tankan  upi,  qa  Elisa  ihahapi,  qa 
heyapi ;  Pe  Ma  wankan  hda  wo,  pe  6da  wankan 
hda  wo,  eciyapi. 

Elijah  mahpiya  ekta  kihde  cin  heon  is  eya  he- 
ciyapi.  Qa  Eli4a  oie  kin  nalionpi  cinpi  6ni  kin 
heon  heyapi. 

Unkan  Elisa  ekta  ihdamna,  qa  awicatonwan, 
qa,  Wakantanka  wokakije  tanka  wan  hiyahdeni- 
yanpi  kta  ce,  ewicakiya.  Unkan  itam  wahanksica 
nom  canyatanhan  hinanpapi,  qa  siceca  wikcemna 
tom  sanpa  nonpa  kin  hena  owasin  wicayapotapi. 

Hehan  Elisa  Karmel  paha  kin  ekta  i,  qa  icica- 
win  Samaria  ekta  i. 

Siceca  qeya  sicapi  qa  Eli ,4a  ihahapi,  qa  on 
tehiya  waakipapi  kin  de  wanna  nayahonpi.  He¬ 
han  Elisa  winohinca  onsika  wan  tanyan  ecakicon 
kin  he  nayahonpi  kta. 

Winyan  kin  he  wiwazica,  qa  hihnaku  kin  waa- 
yata  heca,  tuka  wahpanica  ecen  ta.  Unkan  wino¬ 
hinca  kin  he  Elisa  en  hi  qa  heya ;  Mihihna  kin 
Wakantanka  kokipeyahan  un  e  sdonyaye  ciqon. 
Tuka  wanna  te.  Unkan  ikicazo  qon  hee  hi  qa 
micinca  nom  way  aka  iwicadake  kta  e  iwicacu  hi 
ce,  eya. 

Unkan  Elisa,  Taku  tokacicon  kta  he,  eya.  Qa 
hehan,  Yati  kin  ohna  taku  duha  hecinhan  omaki- 

yaka  wo,  eciya.  Unkan  heya ;  Takudan  wahnake 
6ni  makanjanjan  wanjidan  wihdi  okna  wahde  ce, 
eya. 

Unkan  Elisa  heya ;  Janjan  ojuha  qa  iyokastan 
ko  ota  odon  ye  ca,  hena  yati  kin  en  akihde ;  qa 
hehan  tiyopa  onakitake  ca,  nicinca  om  wihdi  kin 
he  ojuha  kin  owasin  ecen  okas  tan  elide  wo,  eciya. 

Unkan  wihdi  tonana  hince  ciqon  ojuha  kin  e 
ota  kin  henakeca  ojuya  okihi  kta  he.  Winohinca 
kin  de  Wakantanka  Elisa  tawicasta  kin  on  taku 
wowapetokeca  econ  okihi  kin  he  sdonya,  heon  wi- 
cada,  qa  ecen  econ. 

Hecen  ojuha  iyokastan  ko  ota  odon  ahdi ;  qa 
hehan  cinca  om  tiyopa  onatag  wihdi  tonana  yuhe 
ciqon  he  ojuha  ota  kin  hena  en  okastan  yanka. 
Tuka  wihdi  ojuha  tawa  qon  hee  ohinni  wihdi  oki- 
cihnaka  kin  hecetu  wanjica.  Unkan,  Ake  ojuha 
kin  wanji  makau,  cinhintku  kin  eciya.  Tuka  U, 
Wanna  ojuha  kin  henana,  owasin  ojudan  ce,  eya. 
Unkan  hehan  wihdi  kin  is  nakun  hekicinana. 

Hehan  hena  token  econ  kte  cin,  he  ElUa  ekta 
iwanli  i.  Unkan  heciya;  Wihdi  kin  hena  wiyo- 
peye  ca,  icazopi  owasin  hdajuju,  qa  tona  iyaye  cin 
hena  nicinca  om  hduha  wo,  eciya. 

Iho,  hecen  wiwazica  kin  cinca  om  toke  liin  wi- 
yuSkin  cen  eca;  Wakantanka  towaonsida  tanka 
sdonyapi  kin  heon. 

WOONSPE  33. 

ELI&A,  QA  WICINYANNA  KIN. 

Oyate  woope  nica  ota  Kanan  makoce  ikiyedan 
tonwanyanpi.  Hena  wakagapi  nina  cekiyapi ;  qa 
Israel  ohinni  tokawicayapi,  qa  wawicakipi  ece. 
Unkan  he  tokeca  Israel  hecen  wicakuwapi  he. 
Wakan tanka  iyawicakta  sin  he.  Ecin  iye  oie  kin 
anagoptanpi  £ni  kin,  heon  H  eya  iyawicakta  &ni. 

Unkan  ake  oyate  woope  nicapi  Suria  ekta 
Israel  oyate  etanhan  wicinyanna  wan  wayaka  aki- 
yahdapi ;  qa  akicita  tancan  wan  Naaman  eciyapi, 
he  tawicu  kin  wicinyanna  kin  yuha.  Unkan  Naa¬ 
man  makosica  teliika  wan  ececa,  he  lepros  eyapi ; 
tancan  kin  owanca  aliinapa.  Tuka  pejihutawicasta 
kin  tuwedan  wanna  asniyan  okihi  sni. 

Unkan  wicinyanna  wan  yuhapi  qon  he  yuhe 
cin  heya  okiyaka ;  Unkitamakocepi  kin  ekta  Wa- 
kantanka  tawica^ta  wan,  waayata  e  he  wowayazan 
kin  de  asniyan  okihi  ce,  eya.  Unkan  wicinyanna 
kin  woyake  ciqon  he  Naaman  okiyakapi. 

Unkan  Suria  en  wicastayatapi  qon  he  Naaman 
heciya ;  Ekta  ya  wo,  qa  Israel  wicastayatapi  kin 
wowapi  wecage  kta  ce,  eya.  Hecen  Naaman  ma- 
zaska,  qa  mazaskazi,  qa  wokoyake  ko  ota  yuha 
ekta  ya. 

Unkan  Elisa  Naaman  u  kin  lie  nalion,  qa  Va- 

lean  tanka  okiye  kta  e  sdonkiya ;  qa  Naaman  asni- 
ye  cinhan  Wakan tanka  ecedan  olioda  qe&  ecin. 
Elisa  wowapetokeca  econ  kin  on  iye  atayedan  ya- 
tanpi  cin  siii.  Tuka  Wakantanka  yatanpi  qes 
ecin. 

Unkan  wanna  Naaman  Kanan  en  hi.  Canpa- 
hmihma  iyotan  waste  wan  opa,  qa  taolciye  ota  om 
i.  Naaman  wijica  kin  on  witantanka,  qa  Ei i sa  ota 
on  kicicajuju  kinhan,  on  etanhan  kinihan  kta  ke- 
cin.  Hecen  Elisa  tatiyopa  kin  en  ta^unke  koya, 
inajin.  Tuka  Elisa  tankata  inape  &ni ;  tuka  Jor¬ 
dan  wakpa  kin  en  6akowin  akihde  ihdujaja  wo, 
kinhan  anicisni  kta  ce,  eya  okiyag  wica^i. 

Unkan  heon  Naaman  Sihda,  qa  heya;  Toke6 
waayate  cin  tankan  hinape  ca,  micahda  hinajin, 
qa  iye  Tawakantanka  kin  cajehdan  mayazan  kin 
en  nape  on  amaputake  ca,  asnimaye  kta  nace  epee 
ciqon,  eya. 

Qa  he  6ihda  kin  on,  Kanan  makoce  kin  en 
wakpa  wanjidan  en  omihdujaja  ,4ni,  qa  mitamakoce 
kin  ekta  e  wakpa  tanka  wanji  e  en  omihdujaja 
kinhan,  i£  eya  hee  on  amasni  kte,  eye  ca  hda. 
Tuka  taokiye  kin  e  iyakapeye  wacinpi,  qa  heciya- 
pi ;  Waayate  cin  taku  tehika  wanji  e  econ  nisi 
ehan,  he  ecanon  kta  he.  Tuka  de  wa&akayedan 
econ  ni£i,  unkan  ecanon  kte  &ni,  eciyapi. 

Unkan  Naaman  taokiye  token  eciyapi  qon  he 
anawicagoptan ;  qa  Jordan  wakpa  kin  he  ekta  i, 

qa  Elisa  oie  kin  on,  4akowin  akihde  miniyohpei- 
ciya.  Unkan  celipi  kin  ekicetu,  qa  lioksiyopa 
iyecen  celipi  kin  panpanna  eyaku. 

Hehan  Naaman  lide  4ni  itokam,  Elisa  yanke 
cin  ekta  e  tokaheya  i,  taokiye  kin  om  i.  Qa  he 


NAAMAN  JORDAN  EN. 


itokam  hen  ye  celian,  wahanicida  ye  ciqon  he  iye¬ 
cen  ye  sni.  Tuka  Elisa  yanke  cin  en  katinyan  i, 
qa  heya  ;  Maka  akan  taku  wakan  wanica  ce  ;  tuka 
nita  Wakantanka  hecedan  Wakan  tanka  e.sdonwa- 
ya  ce,  eye  ca  hehan  nina  pikicida.  Qa  hehan  ici- 
mana  wakagapi  cekiye  kte  &ni,  keya.  Qa  mazaska 

qa  wokoyake  ko  yuha  i  qon  hena  Eli6a  qu  kte 
hinca.  Tuka  Eli 6a  takudan  on  wokajuju  icu  cin 
6ni. 

Hehan  Naaman  tacanpahmihma  okipe  ca  tiya- 
ta  hda.  Unkan  Elisa  taokiye  wan,  Gehazi  eciyapi, 
he  Elisa  takudan  wokajuju  icu  cin  sni  kin  he  na- 
lion ;  unkan  iye  kin  token  lian  kinhan  taku  eihda- 
ku  kte  cin  he  awacin,  qa  itonsni  wacin,  qa  hecen 
Naaman  etapa. 

Unkan  Naaman  Gehazi  ahitapa  wanhdake 
cehan,  taku  toketu  nace,  ecin.  Qa  kinajin,  qa 
ipsice  ca  itkokipe  ca,  Owasin  tanyan  unpi  he,  eya. 
Unkan  Gehazi  i6,  Owasin  tanyan  unpi  ce,  eya. 
Qa  hehan,  Itancan  mitawa  kin  u  masi,  qa  heya 
ce ;  Ephraim  he  kin  eciyatanhan  ko6ka  nom  en 
mahipi ;  hena  waayata  cincapi ;  he  mazaska  woko¬ 
yake  ko  wicawaqu  kta  ce ;  hena  maqu  kte,  eniciya 
ce,  eya. 

Unkan  Naaman  Gehazi  iton6ni  kin  he  sdonye 
6ni,  qa  hecen  mazaska  kida  qon  etanhan  nonpa 
akihde  qu,  qa  hena  wojuha  nom  en  ojuton ;  qa  wo¬ 
koyake  is  tanomnom  qu.  Qa  hehan  iye  taokiye 
nom  nakun  hena  kicicaye  wica6i.  Qa  hecen  Ge¬ 
hazi  hena  om  hde  ca,  ecen  tipi  wan  hocoka  tonpi 
e  en  hena  ehnagwicakiya.  Qa  hehan  ookiye  kin 
kihdewicaya  ;  qa  i6  hehan  ake  Eli6a  ekta  litakini. 

Gehazi  tohan  6ice  cin  Eli6a  sdonye  6ni,  qa 
nakun  sdonye  kte  6ni  kecin.  Tuka  tuwe  he  sdon- 

ya  yanka  Wakan tanka  hee;  qa  Wakantanka 
Eli6a  okiyaka.  Qa  mazaska  kin  hena  taku  on 
opeton  kte  cin  nakun  okiyaka;  maga,  qa  hastan- 
yanka  wojupi,  qa  tatanka,  taliinca  wanunyanpi,  qa 
wica  winyan  ookiye  ko,  hena  opeton  kte  cin  he. 
Toke6  Gehazi  hena  yuhe  cinhan  on  iyu6kiniciye 
kta  kecin  tuka. 

Hehan  Elisa,  Tokiyatanhan  yaku  he,  eciya. 
Unkan  i6,  Tokidan  wai  6ni  ce,  eya.  Tuka  Eli6a 
heciya  ;  Unkan  micante  kin  nicii  6ni  kecanni  he. 
Qa  Naaman  wanniyake  eehan,  ihdamna  qa  itkoni- 
cipe  f§ni  he.  Ihomeca  Naaman  wowayazan  ecece 
ciqon,  he  ni6  ito  enicece  kta  ce ;  tohan  yani  kin 
hehanyan,  qa  sanpa  nicinca  kin  koya,  eciya. 

Unkan  itam  Gehazi  tancan  kin  owanca  wa  ska 
kin  iyecekcen  ahinapa.  Hehan  Gehazi  tankata 
inape  ca  iyaya.  Wowayazan  kin  he  tuwe  ececa 
eca  oyate  wicehna  un  6ni  ece. 


WOONSPE  34. 

ISRAEL  WICA&TAYATAPI  EHAKE  KIN. 

Eli 6a  taku  wowapetokeca  ota  econ  nayalionpi. 
Hehan  Eli 6a  ta.  Tan  zaniyake  malipiya  ekta  eya- 
kupi  6ni.  Tuka  te  ca  tancan  kin  hnakapi.  Tuka 
nagi  kin  e  qe  malipiya  kin  ekta  kihda.  Eli6a  te 
cin  hehan  Israel  oyate  sanpa  nina  wahtanipi.  Qa  ’ 

Israel  en  wicastayatapi  ota  owecinhan  upi ;  tuka 
owasin  sicapi,  qa  wakagapi  cekiyapi. 

Heon  etanhan  i6  eya  Wakan tanka  sihda,  qa 
Israel  oyate  kin  nina  iyopewicaya- 

Makoce  wan  A6ur  eciyapi.  Unkan  makoce 
kin  lie  en  wicastayatapi  kin  lie  taakicita  ota  om 
Kanan  en  zuya  hi ;  qa  Israel  oyate  wicakize  ca 
wicaktedan,  qa  Kanan  makoce  en  otonwe  kin  owa¬ 
sin  icu,  qa  taku  yukapi  koya ;  qa  oyate  kin  owasin 
wayaka  iwicacupi. 

Ilio,  Wakantanka  ohodapi  Sni,  qa  nina  waki- 
htanipi  kin  on  etanhan  kakiSwicaye  cin  hee.  He- 
han  Israel  nina  wicanihinciya. 

Iho,  hokSipidan,  wicinyanpidan,  Wakantanka 
tocantep tany e  kin  lianhi,  tuka  wowitonpe,  qa  telii- 
ka  ce.  Heon  nina  ohoda  po-  Qa  nakun  isnana 
waonSida,  waSte  ce.  Wacinyanpi  qa  sanpa  iye 
waSte  dake  niyanpi  kta  e  nina  icekiya  po. 


WOONSPE  35. 

HEZEKIAH  WAKANTANKA  WACINYE  CIQON. 

Solomon  wahtani  qehan,  Wakantanka  token 
iyopeye  cin  he  nayahonpi  qon.  Solomon  cinca 
wan  wicaStayatapi ;  tuka  wicaStayatapi  tokeca  wan 
Jeroboam  eciyapi  e  Solomon  cinca  kin  makoce 
tankaya  ki,  Kanan  makoce  kin  en.  Qa  Jeroboam 

Israel  wicastayatapi  kin  eya  cajeyatapi ;  qa  Solo¬ 
mon  cinliintku  kin  is  Juda  wicastayatapi  eya  caje¬ 
yatapi.  Qa  Juda  wicastayatapi  kin  he  Jerusalem 
en  ti,  qa  unma  kin  e  is  icunonpa, 

Hena  tapi,  qa  hetanhan  wicastayatapi  ota ; 
hena  ecen  owecinhan  unpi.  Juda  en  wicastayata- 
pi  wanjikji  wastepi.  tuka  ota  Sicapi. 

Unkan  wicastayatapi  wan  Hezekiah  eciyapi. 
Juda  oyate  en  Avicasta  kin  he  waste,  qa  Wakan- 
tanka  wacinyan,  qa  oyate  kin  tipi  wakan  kin  en 
nina  Wakantanka  ohoda  au  kta  e  cinwicakiya. 

Asur  wicastayatapi  Avan  Israel  azuwicaye  ca 
wicaktedan,  qa  Avayaka  iwicacu  qon.  Tuka  Wa¬ 
kantanka  iyawicakta  Sni  qon  hee  ake  nakun  Jeru¬ 
salem  en  zuya  i ;  ozuye  tanka  i,  qa  Jerusalem  oton- 
we  kin  ihduksanyanpi.  Hecen  otonwe  conkaske 
tiyopa  owasin  sutaya  nakitakapi.  Heca  tuka  na¬ 
kun  ozuye  kin  conkaske  ahiyohpaye  kte  sece  cin 
he  on  oyate  kin  nina  wikopapi.  Tuka  Hezekiah 
Wakantanka  nina  Avacinye  ca  ozuye  tanka  esta, 
etanhan  niye  kte  cin  he  sdonkiya. 

ASur  oyate  kin  Jerusalem  ihdukSan  yakonpi 
kin  lie  icunhan  nina  Wakantanka  ostehdapi. 

Unkan  anpetu  wan  en  ASur  wicastayatapi  kin 
wowapi  Avan  sicaya  Hezekiah  kicaga.  Wowapi 
kin  he  kaken  kaga :  Nita  wakan  tanka  kin  he  nini- 
yan  okihi  Sni  ce.  Wanna  oyate  ota  ohiwicawaye. 
Oyate  kin  hena  iS  eya  tawakantankapi  yukan, 

tuka  niwicayapi  6ni :  hecen  ni6  eya  Nitawakan- 
tanka  kin  lie  niniyan  okihi  6ni  ce,  eciya. 

Hezekiah  wowapi  kin  he  kaipi,  qa  yawa.  Tuka 
yawa  kapin,  §icaya  kicage  cin  heon.  Unkan  yulia 
tipi  wakan  kin  malien  i,  qa  wowapi  qon  he  itokam 


yumclaya  elipeya.  Qa  hehan  Wakan  tanka  cekiye, 
qa  heya;  0  Wakan  tanka,  nisnana  Wakannitanka, 
qa  iniyotan  qon,  qa  mahpiya  maka  hena  yakage 
cin.  Tuka  wakagapi  kin  hena  e  qe  taku  sni. 
Hena  can,  qa  inyan  e  owicakagapi ;  qa  hena  oyate 
waniyanpi  okihipi  6ni.  A6ur  wica£tayatapi  kin 

de  etanhan  niunkiya  miye.  Hecen  ni£nana  Wa- 
kannitanka  kin  he  oyate  sdonyapi  kte,  eya. 

Hezekiah  tawocekiye  kin  Wakantanka  nakici- 
lion.  Qa  Wakantanka  taohnihde  wan  hanyen  en 
wicai,  qa  A6ur  oyate  kin  kektopawinge  opawinge 
sanpa  kektopawinge  wikcemna  sahdogan  sanpa 
kektopawinge  zaptan  tewicaya.  Hehan  tona  nipi 
kin  nina  yusinyayapi  qa  nakipapi.  Hecen  Wa¬ 
kantanka  Hezekiah  nikiya,  qa  heon  oyate  sdonya¬ 
pi  kin  on  Hezekiah  nina  pida  qa  iyu^kin. 


WOONSPB  36. 

NEBUKADNEZZAR,  QA  MAZASKAZI  WAKAGAPI  KIN. 

Hehan  Hezekiah  te  cin  iyohakam,  wica^taya- 
tapi  ota  owecinhan  Jerusalem  en  unpi.  Tuka  ota 
£icapi,  qa  Wakantanka  ohodapi  &ni.  Qa  Jerusa¬ 
lem  oyate  kin  ota  i£  eya  iyewicacecapi,  qa  waka- 
gapi  cekiyapi. 

Unkan  Wakantanka  he  Sihda,  qa  waayata 
tawa  en  ye  si  ;  qa  icimana  oyate  kin  he  taku  aki- 
papi  e6ta,  ihawicakta  kte  6ni ;  qa  oyate  tokeca 
wan  azuyewicaupi  kta  ;  hena  waayate  cin  he  owi- 
cakiyake  ,4i. 

Unkan  hehan  makoce  wan  itehanyan,  Bahulon 
ceiyapi.  Unkan  hetanhan  wicastayatapi  wan  Nc- 

bukadnezzar  eciyapi,  lie  ozuye  tanka  hdulia,  J eru- 
salem  otonwe  kin  takpe  hi,  qa  ihduksanyanpi,  qa 
ecen  unhanketa  conka&ke  kin  eyohpaye  ca,  tipi 
waste  ota  ideyapi ;  qa  nakun  tipi  wakan  wan 
waste  liinca  e  Solomon  kage  ciqon  he  naknn  liu- 
linahyapi ;  qa  tipi  wakan  kin  mahen  mazaskazi 
wiyatke,  qa  petijanjan  ihupa,  qa  taku  waste  ota, 
hen  mahen  hdepi  qon  hena  icupi.  Qa  oyate  kin 
i&  ota  wicaktepi ;  qa  tona  niwicayapi  kin  hena  wa- 
yaka  iwicacupi.  Qa  Nebukadnezzar  Juda  wicasta- 
yatapi  qon  he  ista  napin  pakpe  ca  hehan,  niyake 
aki,  qa  ka6ka  hnake  ca  ecen,  teya.  Qa  tipi  wakan 
kin  etanhan  taku  wasteste  icu  qon  hena  iye  toton- 
we  kin  en  wakagapi  tipi  wan  hde,  qa  hena  en 
elide. 

Hehan  Juda  oyate  kin  iyowicakisica  tanka. 
Qa  Babulon  wakpa  kin  kahda  iyotankapi,  qa  ce- 
yapi.  Qa  candowankiyapi  tawapi  kin  hena  on 
Psalm  ahiyayapi  ece  qon  hena  ee  wakpa  kahda 
cohwanjica  can  en  otkekiyapi. 

Unkan  he  tokeca  e  Israel  oyate  kin  wayaka 
iwicacupi  kin  Wakan  tanka  iyowinwicakiya  he. 
Iye  wakihtanipi  kin  heon  is  eya  ihawicakta  ^ni. 

Juda  oyate  wayaka  awicakipi  kin  he  wanjikji 
Wakan  tanka  nina  wacinyanpi. 

Unkan  Nebukadnezzar  mazaskazi  wakagapi 
wan  tanka  kaga,  qa  can  hanske  cin  he  isanpa 
hanska  kaga,  qa  tankan  hde,  qa  taoyate  kin  en 

wicasta  tankapi,  qa  wayaco,  qa  akicita  tancanpi 
kin  hena  wahowicaye  ca,  wakagapi  kin  wanyag  u 


SADRAK,  MESAK,  QA  ABEDNEGO. 


wicasi.  Unkan  Nebukadnezzar  Jucla  oyate  etan- 
han  ko6ka  wa6te  yamni  wayaco  wicakaga,  qa  he- 

cen  hena  is  eya  en  u  wicakiya.  Sadrak,  qa  Me- 
Sak,  qa  Abednego,  hena  eepi. 

Unkan  wicaSta  tokapapi,  qa  akicita  tancan,  qa 
wayaco  ko,  owasin  wakagapi  kin  ihdukSan  ahina- 
jin  kin  ;  hehan  wicaSta  wan  eyanpaha  aya ;  Oyate 
kin,  tohan  cotanka  qa  candowankiyapi  ocaje  ota 
yahotonpi  nayahonpi  kinhan,  owasin  makata  elipe- 
niciyapi,  qa  wicaStayatapi  wakagapi  wan  elide  kin 
he  ohoyadapi  kta  ce.  Qa  tuwe  ecanonpi  Sni  kin¬ 
han,  ecahankeya  peta  ide  wan  tanka  en  oiyohpeni- 
yanpi  kta  ce,  eya  aya. 

Unkan  wanna  cotanka  qa  candowankiyapi  oca¬ 
je  ota  yahotonpi,  hehan  oyate  kin  owasin  makata 
ehpeiciyapi  qa  wakagapi  kin  he  ohodapi. 

Unkan  wanjikji  wicaStayatapi  kin  wokiyag  ipi 
qa  heyapi;  Wicastayatapi  ohinniyan  kin,  tohan 
mazayahotonpi  ota  hotanin  kinhan,  oyate  owasin 
makata  ehpeiciyapi,  qa  wakagapi  eyahde  kin  he 
ohodapi  kta,  keha  ci.  Qa  tuwe  econ  Sni  kinhan, 
peta  ide  wan  tanka  en  oiyohpeyapi  kta  kehe  ci- 
qon.  KoSka  yamni  nioie  kin  anagoptanpi  sni,  qa 
wakagapi  eyahde  qon  ohodapi  Sni  ce,  eya  okiya- 
kapi. 

Hehan  Nebukadnezzar  nina  Sihda,  qa  koSka 
kin  hena  liuweye  wicaSi.  Hecen  koSka  yamnipi 
qon  en  awicahipi.  Hehan  Nebukadnezzar  hey  a ; 
Wakagapi  wan  ewahde  qon  he  ohoyadapi  Sni,  ke- 
yapi  kin  he  wicakapi  he,  ewicakiya.  Qa  hantuqe 

tohan  co tanka  candowankiyapi  ocaje  ota  liotanin 
nayalionpi  kinhan,  makata  ehpeiciyapi  qa  ohoda 
po.  Tuka  ecanonpi  sni  kinhan  peta  ide  wan  tanka 
en  oiyohpeniyanpi  kta  ce ;  qa  he  tuwe  Wakan- 
tanka  ka  e  minape  kin  de  etanhan  niniyanpi  okihi 
kta  he,  ewicakiya. 

Hehan  koska  kin  ayuptapi  qa  heyapi ;  Un- 
kitawakantankapi  kin  he  ninape  qa  nitawakan- 
tanka  ko  etanhan  niunkiyapi  okihi  ce ;  qu  is  Unkita- 
wakantankapi  dehan  niunkiyapi  kte  6ni  naceca 
esta,  tohinni  nitawakantanka  kin  he  ohoundapi 
kte  &ni  ce,  eciyapi. 

Hehan  Nehukadnezzar  ite  ececa  6ni,  qa  cante 
okicunnica  hinca  ;  qa  peta  qon  he  &akowin  akihde 
piyah  kanye  wica^i.  Qa  hehan  taakicita  wa£ak6a- 
kapi  ece  wicakahnige  ca,  ko6ka  yamnipi  qon  hena 
petan  ehpeye  wica£i. 

Hecen  ko&ka  yamnipi  qon  hena  pawicahtapi, 
qa  tawokoyakepi  ko  wicakiyu&l  okapi  sni  ecehnana 
peta  nina  ide  6a6a  kin  he  ehna  ehpewicayapi. 
Unkan  peta  kin  nina  kate  cin  heon  wica^ta  kin 
tona  he  ko£ka  kin  petan  ehpewicayapi  qon  hena 
owasin  iyokatapi  on  tapi. 

Ko£ka  kin  hena  petan  ehpewicayapi  kin,  he¬ 
han  Nehukadnezzar  peta  kin  ikiyedan  inajin,  qa 
hulinagapi  kte  cin  he  awanyag  nawicajin.  Tuka 
inyun,  wica^ta  tom  peta  tanka  kin  cokaya  omani- 
pi ;  qa  wanji  Wakantanka  cinhintku  kin  iyececa, 


158 


WOONSPE  ITAKIHNA. 


he  wanyake  cin  hehan  nina  yu&nyaya.  Qa  pan- 
yanhan  taokiye  kin  hewicakiya  ;  Wicasta  yamni 
petan  elipewicunyanpi  sece  ciqon,  eya.  Unkan 
taokiye  kin-  ayuptapi  qa,  Han,  Avicastayatapi,  he- 
conqonpi  ce,  eyapi.  Hehan  Nebukadnezzar ;  Wi- 
ca£ta  tom  peta  kin  cokaya  tokeca  sni  omanipi 
wanwicamdaka  ce,  qa  wanji  Wakan tanka  cinhintku 
ee  seca  ce,  eya. 

Hehan  Nebukadnezzar  ikiyedan  ye  ca,  wica- 


KOSKA  YAMNI  PETAN  EHPEWICAYAPI. 


kipan,  Sadrak,  Mesak,  Abednego,  Wakan  tanka 
iyotan  wankantu  taokiyepi  kin,  hdinapa  po,  qa 
den  ku  po,  eya.  Unkan  ko£ka  qon  hena  eepi  e 
peta  tanka  kin  cokaya  tanhan  hdinapapi.  Hehan 
wica^ta  tokapapi  qa  akicita  tancanpi  kin  hena  en 

an,  qa  wanwicayakapi ;  tuka  pahinpi  qa  tawoko- 
yakepi  esta  tuktedan  gupi  sni,  qa  nakun  ecaca 
gumnapi  6ni. 

Hehan  N ebukadnezzar  heya ;  Oyate  kin  tuwe 
Sad  rag,  Mesak,  Abednego,  Tawakantankapi  kin 
he  wicoie  wanji  ceiye  cinhan  ba6pu6pupi  kta  ee  ; 
qa  tiyohnaka  tawa  kin  nakun  ihangyapi  kta  ce, 
eya. 

Qa  hehan  Nebukadnezzar  ko6ka  yamnipi  kin 
hena  hetanhan  piya  bin  itancan  wicakaga. 


WOONSPE  37. 

NEBUKADNEZZAR  WIHAMNA  QON. 

Nebukadnezzar  wanna  Wakan tanka  ohan  wan- 
jikji  nalion,  qa  sdonya.  Tuka  nakun  sanpa  iye 
kin  watankaicida,  qa  witantanka,  heon  etanhan 
Wakantanka  wihamnakiya  he  iye  decen  ohdaka. 

Nebukadnezzar  miye,  tipi  iyotan  wa&te  wan 
ohna  ozimiciye  ca,  mitohe  kin  ohna  munka  icunhan 
wiwahamna.  Unkan  wiwahanmde  cin  de  en  taku 
wanmdake  cin  he  nina  yu&inyemaye  ca  kowakipa. 

Qehan  Babulon  en  wicaSta  ksapa  owasin  wica- 
weco,  qa  wiwahanmde  cin  de  mitokam  iyukcanwi- 
cawakiya ;  tuka  yukcanpi  okihipi  4ni.  Unkan 
owihanketam  Daniel  en  mahi. 

Daniel  Israel  oyate  etanhan,  Nebukadnezzar 

Jerusalem  oyate  wayaka  awicahdi  qon  he  ehan 
opa.  Qa  he  ehan  nahanliin  hoksidan.  Tuka  wanna 
wicasta  tanka,  qa  ksape  ca  Wakan  tanka  nina  wa- 
cinyan.  Qa  Wakan  tanka  i6  eya  Daniel  wasteki- 
daka. 

Unkan  wanna  Daniel  en  hi  kin,  hehan  Nebu- 
kadnezzar  heya ;  0  Daniel,  wowihanmde  woana- 
hbe  kin  de  omiciyaka  ye.  He  odaka  oyakihi  e 
sdonciya  ce,  eya. 

Iho,  wiwahamna,  unkan  inyun,  maka  kin  coka- 
ya,  can  tanka  wan  hanska,  qa  mahpiya  kin  iyapa- 
toya  han.  Qa  canwapa  waste  aicage  ca,  waskuyeca 
ojudan  aicaga.  He  owasin  unkitawotepi.  Qa  can 
kin  he  ihukuya  ohanzi  kin  en  woteca  qeya  wanka- 
pi  qa  zitkadan  anpehepiya  unpi  kin  i6  adetka  kin 
liena  en  oiyaheyapi  ce. 

Unkan  inyun  waawanyaka  wakan  wan  mahpi¬ 
ya  eciyatanhan  kutkiya  u  wanmdaka.  Unkan  he 
hotankakiya  heya ;  Can  kin  yucan  po,  canwapa 
qa  waskuyeca  ko  hena  hnahe  kta  ce.  Qa  zitkadan 
woteca  ko,  hena  tokan  iyewicaya  po.  Qa  can 
adetka  kin  kaksapi,  qa  can  kin  kawanka  po ;  qa 
can  huta  kin  he  okapta  po ;  cu  mahpiya  kin  on 
spay  eye  kta  ce. 

Qa  cante  kin  U  woteca  cante  wan  eekiya  can- 
teye  kta,  waniyetu  sakowin  hehanyan. 

Unkan  Daniel  he  nahon  qehan,  wihiyayedan 
oape  wanji  hehanyan  iyukcan ;  qa  he  iyukcan 

kin  on  iyoyaka.  Unkan  wicaStayatapi  kin  hey  a ; 
Daniel  wowihanmde  kin  on  nagiyeiciye  Sni  wo. 

Unkan  Daniel  is  ayupte  ca  heya,  0  wicaStaya- 
tapi  itancan  mitawa,  can  wan  wandake  cin  he  niye 
ce.  WicaStayatapi  nitanka,  qa  maka  akan  nito- 
wawidake  tanka  qon  he  hee  ce. 

Unkan  Iyotan  Wankantu  Wakantankahe  e  ni- 
yaco  ce.  Heon  winicaSta  qon  he  enicihdaku  kta 
ce.  Hecen  woteca  elina  yaun,  qa  tatanka  iyecen 
wato  e  yate  kta ;  Wakan tanka  e  isnana  owancaya 
Itancan ;  qa  iye  token  cin  eca  towawidake  kin 
ecen  ecakicon  ece  kin  he  sdonyeniye  kta,  on  heca- 
nicon.  Heon  waniyetu  Sakowin  hehanyan  heni- 
cece  kta  ce,  eya. 

Wicastayatapi,  mioie  kin  awacin,  qa  wayahtani 
kin  elipeye  ca,  wicoowotanna  e  econ  wo,  qa  wa- 
hpanicapi  kin  waonsida  wo ;  okinni  hecanon  kin- 
han  Wakan  tanka  wiconi  nicu  nun  ce,  eciya. 

Daniel  hena  hecen  eciya,  tuka  nakun  iyowinye 
Sni  watankaicida  kin  he  ayustan  Sni.  Unkan 
etanhan  omaka  wanji,  hehan  Nebukadnezzar  tipi 
iyotan  waSte  wan  oti  qon  he  ohna  omani,  qa  heya ; 
Babulon  otonwe  wa.kage  de  ehan  qon  tanka  sni 
he.  Mitookitanin  qa  mitowasake  kin  on  dena 
owakihi. 

Nebukadnezzav  hena  heye  cin,  he  icunhan  ma- 
hpiya  kin  eciyatanhan  wicalio  wan  ahinhpaya,  qa 
heciya ;  Nebukadnezzar  wicaStayatapi  he  niye  ci- 

ca  ce,  nitowawidake  qon  lie  enicihdakupi  ce, 
eya. 

Unkan  wicaho  wan  nalion  qon  etanhan  wihiya- 
yedan  oape  hanke  hehanna,  taku  kin  dena  owasin 
Nebukadnezzar  hiyahde.  Qa  hecen  tawacin  qon 
iye  tantanlian  kakintapi.  Hecen  tatanka  iyecen 
peji  ece  yuta.  qa  celipi  kin  is  cu  malipiya  kin  on 
spaya,  qa  tancan  kin  owanca  wanmdi  hin  kin  iye¬ 
cen  hin  uya ;  qa  Sake  kin  iS  zitkadan  sake  iyecen 
uya,  waniyetu  Sakowin  hehanyan. 

Unkan  waniyetu  sakowin  iyelian  i  kin,  helian 
Nebukadnezzar  tawacin  qon  kiyohpaya.  Unkan 
ista  yuwankan  ehdaku,  qa  malipiya  kin  ekta  eton- 
wan,  Wakan tanka  yatan  qa  yaonihan. 

Unkan  taakicita  qa  itancanwicakiye  ciqon  he- 
na,  wanna  tawacin  ekicetu  wanyakapi  qelian,  owa¬ 
sin  en  ipi,  qa  ake  piya  bin  wicaStayatapi  kicagapi. 
Unkan  helian  wicastayatapi  waste  binca  qa  heya ; 
Iho,  Nebukadnezzar  miye  ce,  mabpiya  Wakan- 
tanka  kin  mdatan  qa  mdaonihan  ce.  Tuwe  ohinni 
wowicake  econ  kin  he  hee  ce ;  qa  tawoyaco  kin 
ohinniyan  ce.  Qa  tona  wahanicida  omanipi  keS, 
iS  he  icunhan  wicayusilitin  okihi  ce,  eya. 

WOONSPE  38. 

BELSAZZAR,  QA  WICANAPE  WOWA  QON. 

*  Nebukadnezzar  te  cin,  hehan  ake  wica^taya- 
tapi  wan  tokeca,  he  Belsazzar  eciyapi.  Nebukad- 
nezzar  he  takojakpaku ;  tuka  is  eya  ake  Nebukad- 
nezzar  ohan  kin  iyececa,  wahanicida,  qa  nakun 
wakagapi  cekiya.  Unkan  Belsazzar  anpetu  wan 
en  wonwicaya,  qa  Avicasta  wijicapi,  qa  Avicasta  tan- 
kapi,  Avicasta  itancanpi  ko  wicota  wicakico,  qa 
hena  Avicitokam  minima  yatkan. 

Jerusalem  en  tipi  wakan  kin  hetanhan  Nebu- 
kadnezzar  mazaskazi  Aviyatke,  qa  takn  Avaste  ota 
icu,  qa  hena  iye  to  ton  we  kin  en  wakagapi  tipi  wan 
hde,  qa  hena  en  elide  nayahonpi  qon. 

Unkan  Belsazzar  wonwicaye  cin  he  icunhan 
wiyatke  kin  hena  huweye  wicasi.  Qa  iye  tawicu 
wicaye  cin  hena,  qa  itancan  wicayuhe  cin  hena  ko 
om,  wiyatke  kin  hena  ohna  minima  yatkanpi.  Qa 
minisa  yatkanpi  kin  he  icunhan,  wakagapi  wica- 
hdepi  kin  hena  nina  wicahdatanpi. 

Belsazzar  Wakan  tanka  heceedan  wakan,  qa 
ohan  wanjikji  nahon  tuka  ohoda  Sni  kin  he  Wa¬ 
kan  tanka  6ihda.  Qa  Belsazzar  W akan tanka  ohan 
wanji  sdonya. 

Wicastayatapi  ti  ohna  minima  yatkanpi  kin  he 
icunhan,  petijanjan  ihupa  he  cin  iwankam,  tiona- 

ptan  kin  en  wicanape  wan  wowa,  wicaStayatapi 
kin  wanyaka.  WicaSta  e  wanyake  Sni,  tuka  wi¬ 
canape  wan  ecedan  wowa  e  wanyaka.  Hehan  wi¬ 
castayatapi  kin  nina  yusinyaya.  Nina  inihan  kin 
on  cancan,  qa  hupahu  kin  napin  iciyapa. 

Hehan  wicastayatapi  kin  panyanhan  heya ; 
Babulon  en  wicasta  ksapapi  kin  owasin  awicau  po, 
eya.  Qa  en  alii  kin,  hehan  hewicakiya ;  Tuwe 
oowa  kin  de  yawa,  qa  token  kapi  oyake  cinhan, 
wokoyake  dnta  koyake  ca,  mazaskazi  wanapin 
wan  napin  kta,  qa  wicastayatapi  en  wiciyamni  kta 
ce,  eya. 

Oowa  kin  he  wicoie  topa,  tuka  oyate  kin  tuwe- 
dan  yawa  okihi  Sni.  Hehan  iyotan  Belsazzar  nina 
inihan,  qa  ite  kin  nina  iyoyaka ;  qa  itancan  wica- 
kiye  cin  nakun  nina  inihanpi. 

Unkan  Belsazzar  hunku  wan  wicastayatapi  wi- 
noliinca  hee,  hehan  nahon  qehan,  wicastayatapi 
yanke  cin  en  hi,  qa  heya;  WicaStayatapi  ohinni- 
yan  kin,  ihnuhan  nina  ininihan  kin.  Babulon  oton- 
we  kin  de  en  wicaSta  wan  ksapa  un  ce,  Daniel 
eciyapi  ce ;  he  wahoyaye  cinhan  hi,  qa  taku  kin 
de  token  kapi  kin  sdonye  kta  ce,  eya. 

Unkan  wanna  Daniel  wicastayatapi  kin  en 
aipi,  hehan  wicaStayatapi  kin  heya ;  Daniel  he 
niye  he,  Juda  oyate  wayaka  awicahdipi  qon  he 
enitanhan  he.  Iho,  wanna  wicasta  wokcanpi  kin 

owasin  oowa  kin  de  yawapi  qa  toketu  kin  oyakapi 
kta,  tuka  tuwedan  okihi  Sni  ce. 

Tuka  niS  taku  dececa  keS  odaka  oyakihi  ke- 
yapi.  Oowa  kin  de  dawa,  qa  toketu  kin  odake 
cinlian,  wokoyake  duta  koniyake  ca,  mazaskazi 
wanapin  wan  nayapin  kta  ce  ;  qa  wicaStayatapi  en 
wiciniyamni  kta  ce,  eya. 

Hehan  Daniel  ayupte  ca  heya ;  Wokajuju  e  qe 
takudan  wacin  sni  ce ;  tuka  oowa  kin  de  mdawa, 
qa  toketu  kin  omdake  kta  ce,  eya. 

Hehan  Daniel  wicastayatapi  kin  heciya ;  Wa- 
kantanka  canniyeniyan  ce ;  wahannicida  qa  W a- 
kantanka  tipi  wakan  tawa  kin  etanhan  wiyatke 
qeya  on  minima  datke  ca,  nakun  Wakan  tanka  ece- 
dan  wakan  kin  he  nayahon,  tuka  ohoyada  6ni,  qa 
wakagapi  qeya  e  nina  wicadatan  kin  kena  Wakan- 
tanka  Sinhda  ce-  Qa  wowa  kin  he  kaken  ka  ce ; 
Wica6taniyatapi  qon  he  wanna  henakeca  kta  ce; 
oyate  tokeca  wan  azuniye  ca  niktedan,  qa  makoce 
nici  kta  ce,  eciya. 

Hehan  Belsazzar  Daniel  wokoyake  duta  ko- 
yagye  ca,  mazaskazi  wanapin  wan  napinkiye  ca, 
oyate  kin  en  wicastayatapi  wiciyamni  kaga. 

Unkan  ihtayetu  hepiya  wicaStayatapi  tokeca 
wan,  ozuye  tanka  hduha,  Babulon  otonwe  kin  iyo- 
hpaye  ca,  BelSazzar  wicaStayatapi  qon  ktepi,  qa 
makoce  kin  he  ohiya.  Hecen  Wakantanka  token 
eye  ciqon  owasin  iyecetu. 

Wica^tayatapi  wan  BeMazzar  kte,  qa  tamakoce 
owasin  ohiye  ciqon  he  Darius  eciyapi.  Tuka  i6 
eya  ake  wakagapi  cekiya.  Tuka  hehan  nakun 
Daniel  wa^tedake  ca,  oyate  en  wica^ta  itancanpi, 
qa  wayacopi  ko,  wiciwankam  Daniel  itancan  kaga ; 
qa  oyate  kin  owasin  Daniel  owe  unpi  kta,  kewica- 
kiya. 

Daniel  wica^ta  ksape  liinca,  qa  Wakantanka 
nina  wacinyan. 

Unkan  wica£ta  itancanpi  kin  wicota  Daniel 
6icedakapi,  winakiwizipi  kin  heon.  Hecen  hena 
Qain  iyececapi.  Qain  sunkaku  Abel  winakiwizi. 
Qa  nakun  Joseph  hunkawanjinwicaye  cin  hena 
iyewicacecapi.  Qa  nakun  Saul  iyececapi ;  Saul 
Dawid  winakiwizi. 

Qa  wica,4ta  tokapapi  kin  hena  tawacin  £ieapi, 
qa  Daniel  wowi^tece  wanji  iyaonpe  wacinpi.  Tuka 
ohan  wanjidan  ekta^niyan  iyeyapi  £ni.  Tuka  na¬ 
kun  nina  wiyaonpe  wacinpi ;  qa  token  econpi  kte 
cin  he  ihdukcanpi. 

Unkan  Daniel  ohinniyan  Wakantanka  nina  ce- 
kiye  cin  he  sdonyapi.  Unkan  heon  etanhan  wica* 
6tayatapi  kin  en  ipi,  qa  woope  wan  kah  6ipi.  Qa 

heyapi ;  Anpetu  wikcemna  yamni  lielianyan  tuwe- 
dan  taku  wakan  tokeca  cekiye  kte  sni  ce ;  tuka 
ni£nana  ceniciyapi  kta ;  qa  lie  iyokpani  tuwe  taku 
tokeca  cekiye  cinhan,  mnaja  tipi  en  oiyolipeyapi 
kta  ce,  eyapi. 

Daniel  nina  Wakan  tanka  cekiye  cin,  heon  lie¬ 
yapi  kin  wica&tayatapi  kin  lie  sdonye  cinhan, 
okinni  woope  kin  he  kage  kte  cin  itonpe  kta  nace- 
ca  tuka. 

Unkan  hecen  wica^tayatapi  kin  woope  kin  he 
ecen  kage  ca  ohna  yusuta. 

Unkan  Daniel  woope  kin  he  nalion ;  unkan 
anpetu  wikcemna  yamni  lielianyan  Wakan  tanka 
cekiye  kte  6ni  kin  he  nina  teliike  daka. 

Daniel  anpetu  otoiyolii  yamni  wocekiye  eya 
ece.  Qa  tipi  ohna  cekiye  cin  he  en  tohan  cekiya 
eca,  owanyeye  kin  he  yuzamni  hde,  qa  cekiya 
ece.  Unkan  he  token  on  hecon  hwo,  ecannipi  kta 
nace. 

Jerusalem  otonwe  kin  he  ekta  itoheya  etonwan 
cekiya  ece  kin  heon  hecon.  Jerusalem  en  tipi  wa¬ 
kan  he  cehan  he  ohna  Wakan  tanka  taniniciya  ece  ; 
qa  Wakan  tanka  he  wa&tedake  cin,  Daniel  he  sdon- 
ya,  heon  he  tohan  cekiya  eca,  ekta  etonwan  cekiye 
cin  hecon. 

Unkan  Daniel  wocekiye  eya  ece  qon  hecetu 
wanjica  econ.  Anpetu  otoiyolii  yamni  canpeska 
makehde  inajin,  qa  Wakantanka  on^ikida  qa  tan- 

yan  hduhe  oin  hena  on  wopida  eya  ece.  Unkan 
winakiwizipi  qon  hena  eepi  e  Daniel  wocekiye  eye 
cin  atayedan  wanyag  ipi ;  qa  liehan  wicaStayatapi 
kin  okiyag  ipi. 

Qa  heyapi ;  Anpetu  wikcemna  yamni  hehanyan 
tuwedan  taku  tokeca  cekiye  kte  Sni,  tuka  niSnana 
ceniciyapi  kta ;  qa  tuwe  he  iyokpani  taku  tokeca 
cekiye  cinhan,  mnaja  tipi  kin  en  oiyohpeyapi  kta, 
woope  wan  yakaga  ci,  eyapi. 

Unkan  wicaStayatapi  kin,  Han,  he  hecetu  ce, 
qa  woope  kin  he  mdutokeca  kte  Sni  ce,  eya. 

Hehan  heyapi;  Daniel  Jerusalem  etanhan  wa- 
yaka  ahdipi  qon  hee  eca  iyae  cin  onipe  Sni,  qa 
woope  qon  he  ope  Sni,  anpetu  otoiyohi  yamni  aki- 
hde  iye  Tawakantanka  kin  cekiya  ce,  eyapi. 

Hehan  wicastayatapi  kin  nina  icanSica,  qa  to¬ 
ken  econ  qa  Daniel  niye  kte  cin  he  iyukcan,  tuka 
token  econ  kta  wanjidan  iyeye  Sni. 

Hehan  ake  wicaStayatapi  kin  en  ipi  qa  heci- 
yapi;  Woope  yakage  cin  wanna  hecetu  e  dusuta, 
hecen  dutokeca  kte  Sni,  eyapi. 

Hecen  wicaStayatapi  kin  Daniel  mnaja  tipi  en 
oiyolipeye  wicaSi.  Mnaja  kin  he  makohdoka  otipi, 
qa  ohinni  wotektchdapi,  qa  litayetu  aya  eca,  he¬ 
han  iyotan  nina  woda  hotonpi  ece.  Hecen  Daniel 
hen  oiyohpeyapi  kinhan  ecahankeya  temya  iyeya- 
pi  kta  iyececa. 

Unkan  AvicaStayatapi  kin  Daniel  heciya ;  Nita- 
8 

DANIEL  MNAJA  TIPI  EN. 

wakantanka  heceedan  iyotan  ce  ;  he  niniyan  oki- 
hi  ce,  eya. 

Daniel  mnaja  tipi  en  oiyohpeyapi,  qa  hehan 

inyan  wan  en  wicastayatapi  wipuspe  tawa  wan 
askamye  ca,  hehan  tona  Daniel  kipajinpi  qon  hena 
inyan  kin  he  on  olidoka  kin  iyonatag  wica^i. 

Wicastayatapi  woope  kage  cin  he  hdntokeca 
cin  Sni  e  oyate  kin  he  sdonyapi  cin  kin  heon  he- 
con.  Qa  okinni  tuwe  Daniel  mnaja  tipi  kin  he 
etanhan  eyaku  esta,  hecen  iye  iyaonpapi  kte  SnQ 
cin  kin  hena  on  hecon. 

Hehan  wicastayatapi  kin  hanyetu  kin  he  Dan¬ 
iel  on  nina  iyokiSica,  qa  wote  Sni,  qa  taokiye  kin 
magagayapi  kta  tuka  iyokipi  Sni.  Qa  hanyetu  kin 
he  iStinbe  Sni  ecen  hanhanna  hin  mnaja  tipi  kin 
ekta  i. 

Mnaja  tipi  kin  en  inajin,  qa  hehan  ho  onSiiciya 
Daniel  kipan  qa  heya ;  0  Daniel  W akantanka  ni 
un  kin  taokiye  kin,  Nitawakantanka  ohinni  nini- 
ye  ciqon  ake  dehan  niniyan  he,  eya. 

Unkan  Daniel  iS  ayupte  ca  heya  niyan,  0  wi- 
caStayatapi  ohinniyan  kin  Mitawakantanka  iye 
taohnihde  wan  u  Si,  qa  mnaja  i  kin  owasin  nawi- 
catake  ca,  hecen  takudan  tokamiconpi  Sni  ce. 
Tuka  ecin  takudan  Sica  ecamon  Sni  kin  heon  etan¬ 
han,  eya. 

Hehan  wicastayatapi  qon  nina  pida,  qa  hecen 
Daniel  mnaja  tipi  kin  etanhan  icu  wicaSi.  Qa  icu- 
pi,  tuka  tuktedan  tokeca  Sni. 

Unkan  wicaSta  kin  tona  he  Daniel  kipajinpi, 
qa  on  etanhan  mnaja  tipi  en  ehpeyapi  kin  he 

kagapi  kin  hena  wica^tayatapi  kin  nina  canniye- 
wicaya,  qa  liecen  wica£ta  kin  hena  owasin  tawicu, 
cincapi  ko  om  is  ito  mnaja  tipi  kin  en  oiyohpeye 
wica6i. 

Hecen  hena  owasin  mnaja  tipi  kin  en  oiyohpe- 
wicayapi,  tuka  sicuta  ilipayapi  6ni  ecen  tancan 
liuhu  ko  owasin  iyaliuli  temya  iyewicayapi. 

Hehan  Darius  wica£tayatapi  kin  woope  wan 
kaga  ca,  makoce  kin  owancaya  yuotanin,  qa  heya ; 
Oyate  kin  owasin  Daniel  Tawakantanka  kin  hece- 
dan  kokipapi  kta  ce;  hecedan  Wakan tanka  kin 
heon ;  qa  towawidake  kin  tohinni  jujuwahe  kte 
6ni  ce,  eya. 

Daniel  Wakan  tanka  ecedan  wastedake  cin  heon 
wiconte  ikope  ^ni  kin  de  nayahonpi.  Tona  cante 
ocowasin  on  Wakan  tanka  wafstedakapi  kin  hena 
hececapi  kte.  Kinhan  ik  eya  Wakantanka  hena 
owihanke  wanin  wicakiksuye  kta. 


WOONSPE  40. 

JERUSALEM  ARE  EN  AHDI  KIN. 

Israel  oyate  kin  Babulon  ekta  awicakipi  kin; 
hehantanhan  ohinni  nina  iyokisicapi ;  qa,  tokin 
unkitamakocepi  kin  ekta  ake  unkipi  qe£,  ecinpi 
kin  he  ota. 

He  itokam  wanakaja  qehan,  Wakantanka  Israel 

oyate  kin  he  ake  anpetu  wan  en  iye  tamakocepi 
kin  ekta  ki  wicaye  kta  keya.  Wakantanka  token 
eya  eca  tohinni  akiktonje  sni. 

Unkan  ake  Babulon  en  wica^tayatapi  wan  to- 
keca,  he  Kuros  eciyapi.  Kuros  is  eya  wakagapi 
cekiyapi  nahon  icaga.  Tuka  hehan  Daniel  Ta- 
wakantanka  heceedan  Wakan  kin  he  nahon  qa 
wicada.  Hecen  Darius  qa  Kuros  henaos  wiea&ta- 
yatapi  unpi.  Unkan  Wakantanka  Kuros  hecen 
cante  ynskiya ;  qa  Kuros  Israel  oyate  kin  iye 
tamakocepi  kin  ekta  hdapi,  qa  ake  Jerusalem  en 
tipi  wakan  wanji  kicagapi  kta,  kewicakiya. 

Qa  hehan  Jerusalem  en  tipi  wakan  kin  etan- 
han  Nebukadnezzar  mazaska  qa  mazaskazi  wiya- 
tke,  qa  taku  wa6te  ota  aki  qon  hena  ee  owasin 
Kuros  Israel  oyate  wicakicu. 

Qa  Babulon  oyate  kin  wicota  Israel  wawica- 
qupi,  ^uktanka,  qa  6on£onna,  qa  kamel  ko  wica- 
qupi,  qa  hena  waqinwicakiya  hdapi. 

Hehan  Israel  oyate  kin  nina  wiyuskinpi ;  Ba¬ 
bulon  otonwe  sice  cin  he  wanna  elipeya  hdapi  kin 
heon.  Tuka  hehan  Jerusalem  ekta  kipi  kin  hehan 
ake  U  otonwe  kin  oiyokisinya  wanka  wanhdakapi. 
ConkaAke  kin  hee,  tuka  jujuwaheya  wanke  ca,  he¬ 
han  tipi  wa6te  ota  liuhnahya  hiyeya.  Hececa 
tuka  Israel  oyate  nina  Wakantanka  wopida  eci¬ 
yapi  ;  Wakantanka  hee  ake  heci  hdiwicaye  cin 
heon. 

Qa  Jerusalem  en  wahna  wosnapi  wan  ehdepi, 
qa  he  akan  woteca  ota  W akan tanka  wakiyusnapi, 
qa  nina  wopida  eyapi. 

Qa  ake  tipi  wakan  wanji  kohanna  kagapi  cinpi. 
Qa  hecen  can  iyotan  waSte  on  kagapi  kte  cin  hena 
kohanna  ihnipi. 

Hehan  wanna  Jerusalem  en  paha  tehanwan- 
kantu  wan  akan  tipi  ahdehe  kte  cin  inyan  kin 
wanna  tokaheya  ehdepi  kin,  hehan  oyate  kin 
owasin  en  kawitaya  iheya.  Qa  wosna  itancan  kin 
wokoyake  ska  koyake  ca,  cotanka  wan  yuha,  qa 
hehan  dowanpi  kin  owasin  is  candowankiyapi  on 
Psalm  ahiyayapi ;  kaken  eyapi,  Jehowa  waSte,  qa 
towaonSida  kin  he  owihanke  wanica  ce. 

Hehan  wosna  itancan  kin  cotanka  kin  yajo,  qa 
dowanpi  kin  owasin  Psalm  ahiyayapi,  qa  oyate 
kin  wiciyuskin  on  panyanhan  iyakiSapi. 

•  Unkan  oyate  wiciyuskin  kin  he  en  icunhan, 
tona  wanna  wicaSta  tankapike  cin  hena  ceyapi ; 
tipi  wakan  wan  tokaheya  Solomon  kage  ciqon  he 
ehan  henana  he  wanyakapi,  qa  he  kiksuyapi,  qa 
oyate  kin  Wakan  tanka  onsiwicada,  tuka  wakihta- 
nipi  ece  kin  hena  on  he  ceyhpi. 

Unkan  hecen  wiciyuskin,  qa  panyanhan  iyaki- 
Sapi,  qa  wanjikji  is  icunhan  ceyapi  ko  oqo  kin  te- 
han  tanhan  tanin. 

Unkan  Israel  oyate  waniyetu  ota  tipi  wakan 
kin  he  kagapi  qa  ecen  yuStanpi.  -Tuka  Solomon 

tipi  wakan  wan  wa6te  kage  ciqon  he  iyecece  sni, 
qa  nakun  Wakan  tanka  en  taniniciye  sni. 

Hehan  Israel  oyate  kin  wakagapi  cekiyapi  ece 
kin  he  ayustanpi,  tuka  cante  ocowasin  on  Wakan- 
tanka  wa^tedakapi  6ni ;  qa  hecen  nakun  nina  wa- 


TIPI  WAKAN  PIYA  EHDEPI. 


kilitanipi.  Tuka  he  en  opeya  wanjikji  Wakan- 
tanka  nina  wacinyanpi. 

Israel  oyate  Kanan  makoce  kin  en  waniyetu 
ota  ounyanpi ;  qa  Wakan  tanka  waayata  tawa 
wanjikji  en  ye  wicasi,  qa  hena  wahokonwicakiyapi 

ece.  Qa  Wakantanka  Abraham  wahoye  ciqon  he 
iwahokonwicakiyapi ;  maka  akan  Wanikiya  wan 
ton  pi  kta,  kinhan  he  oyate  kin  wanikiye  kte  din 
hee  kta. 

Qa  nakun  Wakantanka  Dawid  hecen  iwahoya ; 
Dawid  tawicoicage  wicoicage  owecinhan  u  kin 
hetanhan  wanji  e  Wanikiya  wan  icage  kta. 

Unkan  Israel  oyate  wanjikji  he  nina  awacinpi 
sa,  qa  Wanikiya  wan  maka  akan  hi  kte  cin  he 
nina  cantokpanipi. 

Wanikiya  wan  tonpi  kte  cin  he  Bethlehem 
otonwe  kin  hetu  kta ;  waayatapi  kin  he  oyakapi, 
qa  oyate  kin  nahonpi. 

Wanikiya  kin  he  Wakantanka  Cinhintku  kin 
hee.  Jesus  Wanikiya  maka  kin  de  akan  token 
hi,  qa  token  icage  cin  he  wanna  Wowapi  Wakan 
etanhan  dawapi  qa  nayahonpi. 

Maka  kagapi  6ni  he  itokam  Wakantanka  iye 
Cinhintku  kin  maka  kin  de  akan  te  u  &i.  Unkan 
Cinhintku  kin  Atkuku  oie  kin  kiciyustan  kta  e 
maka  kin  de  akan  te  hi. 

Adam  wi casta  tokaheya  kin  walitani  kin  heon, 
qa  mis  wawahtani  qa  nU  wayahtanipi  kin  hena  on 
Jesus  Messiya  te  hi,  qa  ake  malipiya  kin  ekta 
Atkuku  etapa  kin  en  kiyotanka ;  qa  ake  anpetu 
ihankeya  kinhan  u  kta,  qa  tona  Jesus  waste  daka- 
pi,  qa  iye  tacanku  omanipi  qon  hena  wanna  wi- 
cahduha  qa  hena  om  u  kta. 

Jesus  Messiya  towaon&da  tanka  qon  otoiyohi 
unkicipi  nn  nunwe. 


ITANCAN  TAWOCEKIYE  KIN. 

MATT.  6:9;  QA  LUK.  11:2. 

Atennyanpi  Makpiya  ekta  nanke  cin,  Nicaje 
wakandapi  kte :  Nitokiconze  u  kte. 

Nitawacin  maka  akan  econpi  nunwe :  makpiya 
ekta  iyececa. 

Anpetu  kin  de  anpetu  woyute  unqn  po. 

Qa  waunktanipi  unkicicajuju  miye ;  tona  sica- 
ya  ecaunkicunpi  wicunkicicajujupi  kin  iyececa. 

Qa  taku  wawiyutan  en  unkayapi  6ni  ye ;  tuka 
taku  £ice  cin  etanlian  eunyaku  po. 

Wokiconze  kin  lie  Niye  nitawa,  qa  wowasake 
kin,  qa  wowitan  kin,  owilianke  wanica.  Amen. 


WOAHOPE  WIKCEMNA  KIN. 

1.  Mitokam  Taku  Wakan  tokeca  duke  kte  sni. 

2.  Wakagapi  kin  takudan  nicicage  kte  £ni, 
taku  wankan  makpiya  kin  ekta,  qa  taku  kuya 
maka  akan,  qa  taku  maka  kin  ikukuya  mini  ma- 
lien  iyacinpi  takudan  yakage  kte  sni ;  hena  ito- 
kam  canpe^ka  makekde  inayajin  kte  ^ni  qa  oko- 
yada  kte  ^ni. 

Jehowa  Wakan tanka  nitawa  kin  he  miye,  Taku 
Wakan  winawizi  waun,  ateyapi  wahtanipi  kin 
hena  cincapi  kin  en  awicawai  ece,  wicoicage  iya- 
mni  qa  itopa  hehanyan,  tona  6icemadapi  kin ;  qa 
tona  wa^temadapi  qa  mitawoahope  yuhapi  kin 
hena  kektopawinge  hehanyan  on^iwicawakida  ece. 

3.  Jehowa  Wakan  tanka  nitawa  caje  kin  he 
ikcekceya  cajedate  kte  6ni :  tuwe  ikcekceya  caje- 
yate  cinhan  he  6icaya  econ  Jehowa  ecankin  kta. 

4.  Anpetu  okihpapi  kin  he  kiksuye  ca  wa- 
kanda  wo :  Anpetu  sakpe  litayani  qa  nitohtani 
owasin  ecanon  kta ;  tuka  anpetu  i^akowin  kin  he 
anpetu  okih  papi,  Jehowa  Nitawakantanka  kin  he 
tawa;  he  en  wicohtani  takudan  ecanon  kte  sni, 
niye,  qa  nicink£i,  nicunk^i,  wicasta  nitaokiye,  win- 
yan  nitaokiye,  nitawoteca  qa  wicasta  tokeca  nita- 
tiyopa  en  un  kin. 

Anpetu  6akpe  en  Jehowa  malipiya,  maka  qa 
miniwanca,  qa  taku  ohnaka  koya  owasin  kaga, 
unkan  anpetu  isakowin  kin  okilipa ;  heon  Jehowa 
anpetu  okihpapi  kin  hdawa^te  qa  hduwakan. 

5.  Niyate  nihun  kici  wicahduonihan  wo:  he- 
cetu  kinhan  makoce  Jehowa  Nitawakantanka  nicu 
kin  he  en  tehan  yani  kta  ce. 

6.  Tuwedan  yakte  kte  6ni. 

7.  Wawicihahapi  ecanon  kte  6ni. 


WICAYAWASTEPI  KIN. 

8.  Wamayanon  kte  Sni. 

9.  Nitakoda  on  takudan  oitonsni  daotanin  kte 

Sni. 

10.  Nitakoda  ti  kin  cantiheyaye  kte  Sni ;  nita- 
koda  tawicu,  wicaSta  taokiye  qa  winyan  taokiye, 
tatanka  tawa,  taSunke,  qa  taku  nitakoda  tawa  kin 
takudan  cantiheyaye  kte  Sni. 


WICAYAWASTEPI  KIN. 

MATT.  5:2-10. 

Unkan  i  hdukawa  qa  waonspewicakiye  ca 
heya : 

1.  Tona  cante  mahen  onSii<?idapi  kin  hena  wi- 
cayawaStepi  ce ;  mahpiya  wokiconze  kin  he  tawa- 
pi  ece. 

2.  Tona  ceyapi  kin  hena  wicayawastepi ;  hena 
wicakihnapi  kta. 

3.  Tona  onsihanpi  kin  hena  wicayawastepi ; 
maka  kin  de  tawapi  kta. 

4.  Tona  woowotanna  on  wotektehdapi  qa  ipu- 
zapi  kin  hena  wicayawastepi  ce ;  hena  imnanpi  kta. 

5.  Tona  waonSidapi  kin  hena  wicayawastepi ; 
hena  onsiwicadapi  kta. 

6.  Tona  cante  en  ecepidan  kin  hena  wicaj^a- 
wastepi ;  hena  Wakantanka  wanyakapi  kta. 

7.  Tona  wookiye  kagapi  kin  hena  wicaya- 
wa^tepi ;  hena  Wakantanka  cinca  ewicakiyapi  kta. 

8.  Tona  woowotanna  econpi  kin  on  6icaya  ku- 
wapi  kin  hena  wicayawa&tepi ;  mahpiya  wokiconze 
kin  he  tawapi  ece. 

9.  Tohan  aniiapi  qa  6icaya  nicuwapi,  qa  miye 
on  iton&niyan  takn  §ica  owasin  eniciyapi  kinhan, 
niyawa&tepi  ece. 

10.  Wiyu^kinpi  qa  nina  cante  wa6te  po,  ma¬ 
hpiya  ekta  ocinyopeniyanpi  tanka  yanka ;  wicasta 
wokcan  nitokam  unpi  qon  hena  i6  eya  hecen  wica- 
kuwapi  qon. 

